চিঠি (মনোহৰ দত্ত) - সাহিত্য ডট অৰ্গ\nচিঠি (মনোহৰ দত্ত)\nJuly 15, 2012 March 10, 20210Comments\nঅ.ক.ব. গোট, ফে’চবুক।\nনমস্কাৰ গ্ৰহণ কৰিব।\nআজি মই জনা ঘটনা এটিৰ আলমত চিকিত্‍সক এগৰাকী কথাৰে এই চিঠি লিখিবলৈ লৈছোঁ।\nপ্ৰায় বিশ বছৰৰ আগৰ কথা।\nমোৰ সম্বন্ধীয় মামা এগৰাকীয়ে মামীৰ সৈতে নিজৰ এম্বেচাদৰ গাড়ীত উঠি ফুৰিবলৈ যাওঁতে দুৰ্ঘটনা এটা ঘটিছিল আৰু দুয়ো সাংঘাটিক ধৰণে আহত হৈছিল। গুৱাহাটী চিকিত্‍সা মহাবিদ্যালয়ত প্ৰাথমিক চিকিত্‍সা লৈ দুয়ো ৰাওনা হৈছিল পাটনালৈ, উন্নত চিকিত্‍সাৰ বাবে। তাত যাৱতীয় চিকিত্‍সা কৰাৰ পিছত পাটনাৰ হস্পিতালে দিল্লীৰ সৰ্বভাৰতীয় চিকিত্‍সা বিজ্ঞান প্ৰতিস্থানলৈ (AIMS) যাবলৈ পৰামৰ্শ দিয়াত দুয়ো দিল্লীলৈ গৈছিল।\nতাত মূলতঃ মামীগৰাকীৰ স্নায়বিক চিকিত্‍সা কৰিবলগীয়া হৈছিল। মামা ইতিমধ্যে পাটনাৰ হস্পিতালতেই সুস্থ হৈ উঠিছিল। সকলোৱে জানে যে AIIMS-ৰ চিকিত্‍সা পদ্ধতি নিয়ম মতে চলে। পোনতে প্ৰায় এসপ্তাহমান যাৱতীয় পৰীক্ষা চলিছিল। ঔষধ বুলিবলৈ বিশেষ একো দিয়া নাছিল। আনপিনে মামীৰ সমস্যাটোও আঁতৰা নাছিল। পাটনাত যথেষ্ট খৰছ হোৱাৰ বাবে মামাৰ ধনৰ নাটনি হৈছিল। লগতে মামীলৈ চিন্তাও বাঢ়িছিল। সাতে পাঁচে মিলি মামাই ভাবিলে আৰু বা কিমান দেৰি হয়! আনপিনে চিকিত্‍সা ভালকৈ কৰে নে নকৰে? এনে চিন্তাত পৰি এদিন মামাই সিদ্ধান্ত ল’লে যে মূল চিকিত্‍সক গৰাকীৰ ঘৰলৈ গৈ এবাৰ লগ ধৰা ভাল হ’ব। সেইমতে আগতীয়াকৈ চিকিত্‍সকৰ ঘৰৰ ঠিকনা সংগ্ৰহ কৰিলে। পিছদিনা দোকমোকালিতে চিকিত্‍সকৰ ঘৰলৈ বুলি অট’ এখনত উঠি মামা ৰাওনা হ’ল এখন। বাটে বাটে মামাই ভাবি গ’ল যে সুবিধা বুজি চিকিত্‍সক গৰাকীক আছুতীয়াকৈ কিছু টকা দিব আৰু মামীৰ যাতে ভালকৈ যাতে যত্ন লয় তাৰ বাবে অনুৰোধ জনাব। ঠিক পাঁচমান বজাত চিকিত্‍সকৰ ঘৰৰ সমুখত মামাৰ অট’খন ৰ’ল। মামাই অট’ৰ পৰা নামি দেখে যে চিকিত্‍সক গৰাকীয়ে বাৰান্দাতে বহি বাতৰি কাকত পঢ়ি আছে। দিনটো ভালেই হ’ব বুলি মামাৰ মনটো ভাল লাগি গ’ল। নঙলা মুখতে ৰৈ মামাই পৰিৱেশটো লক্ষ্য কৰিলে আৰু ভবা কথাখিনি কেনেকৈ পাতিব তাৰ চিন্তাত মগ্ন হ’ল। মামাৰ মগ্নতা ভাঙি চিকিত্‍সকগৰাকী মামাৰ পিনে আগুৱাই আহিব ধৰিলে। মামাৰ মনটো ভাল লাগিল এই বাবে যে ওচৰতে চিকিত্‍সকগৰাকীক পালে মনৰ কথাখিনি ভালকৈ ক’ব পাৰিব। চিকিত্‍সক গৰাকী ওচৰ পোৱাৰ লগে লগে মামাই নমস্কাৰ জনালে। চিকিত্‍সক জনেও প্ৰতি নমস্কাৰ জনালে। তাৰ পিছৰ কথাখিনি এনেধৰণৰ:\nচিকিত্‍সক : (হিন্দীত) কওকচোন ইমান ৰাতিপুৱাই মোৰ ইয়ালৈ কিয় আহিল। ৰোগীয়ে কিবা অসুবিধা পাইছে নেকি?\nমামা : নাই তেনে একো নহয়।\nচিকিত্‍সক : তেন্তে?\nমামা : আচলতে মই ব্যক্তিগতভাৱে আপোনাক অলপ কথা ক’ম বুলিহে এনেকৈ আহিছোঁ।\nচিকিত্‍সক : হয়। মই বুজি পাইছোঁ আপুনি কিয় আহিছে।\nমামা : তাকেইতো চাৰ।\nচিকিত্‍সক : আচলতে অসমৰ পৰা অহা ৰোগী সকলে প্ৰায়ে মোৰ ওচৰলৈ বা অন্য চিকিত্‍সকৰ ওচৰলৈ এনেকৈ আহে। আমি বুজি পাওঁ এইটো কিয় হয়।\nমামা : হয় চাৰ। ভাবিলোঁ আপোনাক দেখা কৰি..\nচিকিত্‍সক : নাই নাই, মোক দেখা কৰি আপুনি সময় নষ্ট বা কষ্ট কৰিব নালাগে। অসমত তেনে পৰিৱেশ আছে হয়তো, সেয়ে এনে পৰিৱেশত আমি পৰোঁ। গতিকে আপুনি নিশ্চিন্ত মনে হস্পিতাললৈ যাওক আৰু কাইলৈ মানে আপোনাৰ পত্নীৰ হ’বলগীয়া এটি সৰু অস্ত্ৰোপচাৰৰ বাবে সাজু হওক। আমি চিকিত্‍সক আৰু ৰোগীক সেৱা কৰাটো আমাৰ দায়িত্ব তথা ধৰ্ম। ৰোগীয়ে বা ৰোগীৰ আত্মীয়ই এই লৈ চিন্তা কৰাৰ কোনো প্ৰয়োজন নাই। কাৰণ আমি উপযুক্ত দৰমহা পাওঁ। মোৰ সাজু হ’বৰ সময় হ’ল। বেয়া নাপাব, আপোনাক এৰিছোঁ এতিয়া, নমস্কাৰ।\nকিছু সময় মামাই ঘৰৰ পিনে আগুৱাই গৈ থকা চিকিত্‍সকগৰাকীলৈ চাই থাকিল আৰু অন্তৰেৰে শ্ৰদ্ধা জনালে।\nএই ঘটনাৰ দহ দিন মানৰ পিছত মামী গৰাকী সম্পূৰ্ণ সুস্থ হৈ উঠিছিল আৰু তেখেতসকল ঘৰলৈ উভতি আহিছিল।\n← মনলৈ ওভতে ল’ৰালি (১) : ধীৰাজ কলিতা\nজুনিয়ৰ ৰেচিডেন্ট: প্ৰতিম প্ৰতাপ বৰুৱা →\nশৈশৱৰ পোক-পৰুৱা, চৰাই-চিৰিকতিবোৰ\nঅচিনাকি অসমীয়া আৰু নীলা তিমিৰ কথা – মনোজ কুমাৰ ডেকা\nমৃতকানুভূতি: অংশুমান বৰা


লতা মংগেশকাৰ নাৰিকল,কাবেৰী বোলা গৰাকী বান্দৰ! | NEWZ NOW\nHome Entertainment লতা মংগেশকাৰ নাৰিকল,কাবেৰী বোলা গৰাকী বান্দৰ!\nলতা মংগেশকাৰ নাৰিকল,কাবেৰী বোলা গৰাকী বান্দৰ!\nভাৰতৰ লগতে বিশ্বৰ সংগীত প্ৰেমীৰ আদৰৰ আৰু অতি শ্ৰদ্ধাৰ শিল্পী লতা মংগেশকাৰক টুইটাৰত সমালোচনা কৰি এতিয়া বিতৰ্কত সোমাই পৰিছে এগৰাকী টুইটাৰ ব্যৱহাৰকাৰী।কুকিলকন্ঠী গায়িকা গৰাকীক সমালোচনা কৰি এতিয়া সকলোৰে গৰিহণাৰ বলি হৈছে এগৰাকী টুইটাৰ ব্যৱহাৰকাৰী।\nহিন্দী চিনেমাৰ লগতে ৩৬ টা ভাৰতীয় আঞ্চলিক ভাষাৰ লগতে বিদেশী ভাষাৰ গীততো কণ্ঠ নিগৰাই সকলোৰে শ্ৰদ্ধাৰ আৰু মৰমৰ হৈ পৰা লতা মংগেশকাৰৰ কণ্ঠক একেবাৰে ‘সাধাৰণ কণ্ঠ’বুলি অভিহিত কৰি অপমান কৰে কাবেৰী নামৰ এগৰাকী টুইটাৰ ব্যৱহাৰকাৰীয়ে।তেওঁ টুইট কৰি লিখিছিল ,”লতা মংগেশকাৰৰ কণ্ঠক ভাল কণ্ঠ বুলি ভাবিবলৈ ভাৰতীয় লোকসকলৰ ব্ৰেইনৱাশ্ব কৰি অহা হৈছে”।এই টুইট কৰাৰ পাছতে লতা মংগেশকাৰৰ অনুৰাগী আৰু অনুগামী সকলে গায়িকা গৰাকীক সমালোচনা কৰা টুইটাৰ ব্যৱহাৰ গৰাকীক কঠোৰ সমালোচনা কৰে।\nবিভিন্ন ৰাষ্ট্ৰীয় আৰু আন্ত:ৰাষ্ট্ৰীয় সন্মানেৰে সন্মানিত লতা মংগেশকাৰৰ দৰে মহান শিল্পী গৰাকীৰ কন্ঠক উপলুঙা কৰা কাবেৰী নামৰ টুইটাৰ ব্যৱহাৰকাৰী গৰাকীৰ এনে মন্তব্য়ক ধিক্কাৰ দিয়ে বহুতেই।জনপ্ৰিয় কণ্ঠশিল্পী আদনান ছামিয়ে কাবেৰীক সমালোচনা কৰি টুইটাৰত লিখে যে বান্দৰে কি বুজে নাৰিকলৰ মোল!আনৰ আগত মহামূৰ্খ বুলি প্ৰমাণ কৰাতকৈ মনে মনে থকাই ভাল।\nPrevious articleসাৱধান!কুকুৰক প্ৰহাৰ নকৰিব,ৰঙাঘৰৰ আলহী হ’ব পাৰে আপুনিও\nNext articleঘৰতে লাভ কৰিব সুৰাৰ বটল, কিন্তু কেনেকৈ ?\nNima Denzongpa: সুৰভি দাসৰ পিছত সুকন্যা বৰুৱা, ৰাষ্ট্ৰীয় টেলিভিচনত অসমৰ শিল্পীৰ দপদপনি\nকহিনুৰ-হেঙুলৰ নাট্যযাত্ৰা বাতিল, অহা সপ্তাহৰ পৰা আখৰা আৱাহন থিয়েটাৰৰ\nআজি বলিউডৰ ‘ চান্দিনী’ৰ জন্ম দিন\nকাক উদ্দেশ্য কৰি গৰিমাই লিখিলে ‘এনে অন্যায় দেখি বিৰাট অশান্তি পাইছো’?\nসকাহ!২০২২ৰ ৩১ মাৰ্চৰ ভিতৰত লিংক কৰিব পাৰিব আধাৰ-PAN কাৰ্ড। October 13, 2021\nকেৱল এইসমূহ স্থানতে উৰুৱাব পাৰিব ড্ৰন! October 10, 2021\nCorruption Complain: আপোনাৰ অঞ্চলত দুৰ্নীতি হৈছে নেকি? অভিযোগ দিয়ক এই নম্বৰত… October 10, 2021\nচিৰকাললৈ বন্ধ হ’ব কোকৰাঝাৰ দূৰদৰ্শন কেন্দ্ৰ, শিলচৰ দূৰদৰ্শন কেন্দ্ৰলৈও জাননী! October 10, 2021\nBangladesh: অনুষ্ঠানৰ মাজত বিজ্ঞাপন দিব নোৱাৰিব! বন্ধ কৰি দিলে কেইবাটাও চেনেল October 9, 2021\nHS Exam: অহা বছৰ কেতিয়া অনুষ্ঠিত হ’ব HS চূড়ান্ত বৰ্ষৰ পৰীক্ষা? October 9, 2021\nকিয় ৪ বছৰতে বিবাহ বিচ্ছেদৰ সিদ্ধান্ত ল’লে সামান্থা আৰু নাগা চৈতন্যই? October 5, 2021\nFamily Clash: পৰিয়ালৰ মাজত ক্ষমতাৰ যুঁজ, ধ্বংস হৈ গ’ল এটা প্ৰভাৱশালী ৰাজনৈতিক দল! October 5, 2021\nGaruktukti Case: গৰুখুঁটিকাণ্ডক লৈ গুৱাহাটী হাই কৰ্টত PIL, আজি শুনানি October 4, 2021\nFake Marksheet: ভুৱা মাৰ্কশ্বিট-চাৰ্টিফিকেট দি টেট শিক্ষকৰ চাকৰি লোৱা ৭গৰাকী আৰক্ষীৰ জালত October 4, 2021


উন্নয়ন!! মাত্ৰ ১৫ কিঃমিঃ দূৰত্বত আছে সাতখনকৈ জৰাজীৰ্ণ কাঠৰ দলং\nউন্নয়ন!! বঙাইগাঁৱৰ কোকিলাত মাত্ৰ ১৫ কিঃমিঃ দূৰত্বত আছে সাতখনকৈ জৰাজীৰ্ণ কাঠৰ দলং\nগড়কাপ্তানী বিভাগৰ মন্ত্ৰী ড০ হিমন্ত বিশ্ব শৰ্মাই কিছুদিন পূৰ্বে সংবাদ মাধ্যমৰ জৰিয়তে উল্লেখ কৰিছিল যে আগন্তুক দুই বছৰৰ ভিতৰত অসমৰ কোনো ঠাইতে কোনো ধৰণৰ জৰাজীৰ্ণ কাঠৰ দলং নাথাকিব। মন্ত্ৰীগৰাকীৰ এই মন্তব্যই উৎফুল্লিত কৰি তুলিছিল বঙাইগাঁও জিলাৰ মানিকপুৰ আৰু কোকিলা অঞ্চলৰ লোকসকলক।\nউল্লেখ্য যে বঙাইগাঁও জিলাৰ ৩৪নং অভয়াপুৰী উত্তৰ বিধান সভা সমষ্টিৰ অন্তৰ্গত কোকিলাৰ পৰা মানিকপুৰলৈ যোৱা মাত্ৰ ১৫ কিলোমিটাৰ দূৰত্বৰ গড়কাপ্তানী পথটোত আছে সাতখনকৈ বিপদজনক কাঠৰ দলং। আৰু এই বিপদজনক দলং কেইখনৰে সদায় অহা-যোৱা কৰে হাজাৰ হাজাৰ পথচাৰীৰ লগতে ১০-১২ খন বিদ্যালয়ৰ ছাত্ৰ-ছাত্ৰী।\nকোকিলাৰ পৰা মানিকপুৰৰ এই ১৫ কিঃমিঃ দূৰত্বৰ গড়কাপ্তানী পথত থকা কাঠৰ দলংকেইখন ক্ৰমে চকিহালী বজাৰৰ পশ্চিম ফালে শিসুতল, চকিহালী-বগুলামাৰী কাঠৰ দলং, মৌখোৱা-বগুলামাৰীৰ মাজত, বেছিমাৰী বজাৰ সংলগ্ন কাঠৰ দলং, চান্দামাৰী কাঠৰ দলং, ঝাউবাৰী-শৌলমাৰী সংযোগী কাঠৰ দলং, (মানিকপুৰ) বৰবিলা ৩১নং ৰাষ্ট্ৰীয় ঘাইপথ সংযোগী কাঠৰ দলং।\nউল্লেখিত কাঠৰ দলং কেইখন ক্ৰমান্বয়ে যাতায়াতৰ বাবে অনুপযোগী হৈ অহা পৰিলক্ষিত হৈছে। সেয়ে উক্ত অঞ্চলৰ স্থানীয় লোকসকলে ছাত্ৰ-ছাত্ৰী তথা সাধাৰণ জনতাৰ নিৰাপত্তাৰ প্ৰতি লক্ষ্য ৰাখি ৰাজ্য চৰকাৰৰ বিভাগীয় মন্ত্ৰী হিমন্ত বিশ্ব শৰ্মাই যাতে অতি শীঘ্ৰে কাঠৰ দলং কেইখন পকীকৰণ কৰাৰ ব্যৱস্থা গ্ৰহণ কৰে তাৰ বাবে অনুৰোধ জনাইছে।


ফিল্ম সম্পাদক বিজয় চৌধুৰী – চিনেকথা\nগুৱাহাটীৰ টকৌবাৰীৰ সুৰেন চৌধুৰীৰ পুত্র আৰু শ্রীহেমেন চৌধুৰীৰ ভ্রাতৃ বিজয় চৌধুৰীয়ে পঢ়িছিল প্রাগজ্যোতিষ কলেজত। বি. এ. পঢ়ি থকাৰ সময়তে বিজয়ৰ মন ফিল্মৰ যান্ত্রিকতাৰ পিনে ঢাল খায়। তেওঁ অসম চৰকাৰৰ ওচৰত পুণা ফিল্ম ইন্সটিটিউটত ফিল্ম এডিটিং অধ্যয়ন কৰিবলৈ এটি বৃত্তি খোজে। অসম চৰকাৰৰ শিক্ষা বিভাগে পিঠি দেখুৱায়।\nনিৰাশ নহৈ বিজয় গুচি আহে পুণালৈ। অতিশয় শ্রম কৰি আৰু আন্তৰিকতাবে পঢ়ি ১৯৬৭ চনত এডিটিং বিষয়ৰ পৰীক্ষাত সুখ্যাতিৰে উত্তীর্ণ হয়। তেওঁৰ অভিজ্ঞতাত সন্তষ্ট হৈ বিখ্যাত শক্তি সামন্তই তেওঁৰ সম্পাদক ধৰমবীৰ আৰু গোবিন্দ দালবাৰীৰ সহ-সম্পাদক হবলৈ বিজয়ক সুযোগ দিয়ে। ‘এন ইভনিং ইন পেৰিছ‘ (শৰ্ম্মিলা অভিনীত) ছবিৰপৰা আৰম্ভ কৰি বিখ্যাত ‘আৰাধনা’ (ৰাজেশ খান্না-শৰ্ম্মিলা অভিনীত) ছবিলৈকে সামন্তৰ আটাইকেইখন ছবিতে বিজয়ে সহ-সম্পাদকৰ কাম সুন্দৰভাৱে চলায়। শক্তি সামন্তৰ ছবিৰ উপৰি বিজয়ে অন্যান্য প্রযোজকৰ আন আন ছবিৰো – যেনে ‘পাগলা কহি কা‘, ‘টাঙ্গেৱালা’ আদিৰো সম্পাদনা কৰাৰ স্বাধীন সুযোগ পায়। বিজয়ৰ সম্পাদনা গুণত মুগ্ধ হৈ (‘আৰাধনা’ ছবিৰ জুবিলী হোৱাৰ পাচত) নায়ক ৰাজেশ খান্নাই (অন্যান্য কৰ্ম্মীৰ সৈতে) বিজয় চৌধুৰীকো এটা সুন্দৰ ট্রেঞ্জিষ্টৰ ৰেডিঅ’ উপহাৰ দিয়ে। শৰ্ম্মিলাই বিজয়ক উপহাৰ দিয়ে এডাল সোণৰ হাৰ। ইফালে, শক্তি সামন্তয়ো তেওঁৰ সহ-সম্পাদক বিজয় চৌধুৰীৰ গুণ আলেঙে আলেঙে নিৰীক্ষণ কৰি আছিল।\n‘অমৰ প্রেম’ৰ পাচত যেতিয়া ‘অনুৰাগ‘ (বিজয় অৰোৰা, মৌচুমী, নুতন, ৰাজেশ অভিনীত) নিৰ্মাণ কৰিবলৈ ললে, তেতিয়া শক্তিয়ে বিজয় চৌধুৰীক ছবিখনৰ সম্পাদনাৰ সম্পূর্ণ ভাৰ যাচিলে। যিসকলে চাইছে, তেওঁলোকে কৈছে, ‘ছবিখন মধুৰ হৈছে। এডিটিং সুন্দৰ।’ আমাৰ গুৱাহাটীৰ টকৌবাৰীৰ বিজয় চৌধুৰীৰ ভাৰতীয় ছবি-জগতত সফলতাৰ বাবে আমিও অসমীয়া হিচাপে গৌৰৱান্বিত। আগৰ অসম চৰকাৰে বৃত্তি নি্দিয়া বিজয় আৰু পীযুষ (কান্তি ৰয়)ৰ দৰে গুণী অসমীয়া ডকাক যোৱা বছৰ অসমৰ প্রচাৰমন্ত্রী শ্রীযুত হৰেন তালুকদাৰে মৰমেৰে কৈছে “আপোনালোকে জ্যোতি চিত্রবনখন সজাই তুলিব লাগে।” এতিয়া এওঁলোকৰ যি মূল্য বাঢ়িছে, তাৰ দাম দিব পাৰিবতো অসম চৰকাৰে? তেওঁলোকেও অসমক ভাল পায়। অসমৰ ফিল্ম শিল্পৰ বাবে তেওঁলোকেও স্বার্থত্যাগ কৰিবলৈ ৰাজী আছে। সৰ্ব্বভাৰতেও পীযুষ আৰু বিজয়ক সমানে বিচাৰে যে!\nভূপেন হাজৰিকাদেৱৰ এই লেখাটো ১৯৭৩ চনৰ ‘আমাৰ প্রতিনিধি’ৰ, ফেব্রুবাৰী সংখ্যাত প্ৰকাশ হৈছিল। ১৯৭৭ চনত বিজয় চৌধুৰীয়ে ‘বালিকা বধু’ চিনেমাখনৰ কাৰণে শ্ৰেষ্ঠ সম্পাদনাৰ ফিল্মফেয়াৰ বঁটা লাভ কৰে আৰু এই বঁটা লাভ কৰা প্ৰথমগৰাকী অসমীয়া ব্যক্তি হিচাবে পৰিগণিত হয়।\nগড় মাপকাঠী 4.5 / 5. ভোট : 73\nRelated Items:ডঃ ভূপেন হাজৰিকা, বিশেষ, সোণালী পৃষ্ঠা, হিন্দী চিনেমা


জনতাৰ মূৰত ৰাম টাঙোন, ৰাজ্যত পুনৰ বৃদ্ধি ইন্ধনৰ মূল্য! – Pratham Khabar\nঘৰ/আঞ্চলিক/জনতাৰ মূৰত ৰাম টাঙোন, ৰাজ্যত পুনৰ বৃদ্ধি ইন্ধনৰ মূল্য!\nপেট্ৰল, ডিজেলৰ পাছতে ইন্ধনৰ মূল্য বৃদ্ধিয়ে বিপদত পেলাইছে সাধাৰণ জনতাক\nমূল্য় বৃদ্ধিৰ জোৱাৰ উঠিছে ৰাজ্যত। সাধাৰণ জনতাৰ ওপৰত ৰাম টাঙোন শোধাই পুনৰ বৃদ্ধি পালে ইন্ধনৰ মূল্য। বৃদ্ধি পালে পেট্ৰ’ল, ডিজেলৰ মূল্য।\nমঙলবাৰে নিশাৰ পৰা কাৰ্যকৰী হোৱাকৈ প্ৰতি লিটাৰ পেট্ৰ’লত ২০ পইচা আৰু ডিজেলত বৃদ্ধি পালে ২৫ পইচা। আজিৰ দিনটোত গুৱাহাটীত প্ৰতি লিটাৰ পেট্ৰলৰ দাম ৯৭.২৬ টকা আৰু ইয়াৰ বিপৰীতে ডিজেলৰ মূল্য ৮৮.৯৮ টকালৈ বৃদ্ধি।\nপেট্ৰল, ডিজেলৰ পাছতে ৰন্ধন গেছৰ মূল্য বৃদ্ধিয়ে এতিয়া বিপদত পেলাইছে সাধাৰণ জনতাক। অৱশ্যে, মূল্যবৃদ্ধি ৰোধৰ ক্ষেত্ৰত চৰকাৰে কেনেধৰণৰ পদক্ষেপ গ্ৰহণ কৰিব সেয়া পৰৱৰ্তী সময়ত লক্ষণীয় হ’ব।\nAssam Assam CM Assam Government cylinder diesel Himanta Biswa Sarma News Time Assam Petrol Price Pratham Khabar Pratham Khabar 24x7 Price Rise\nআজি বিশ্ব হৃদ দিৱস, সকলো দুঃচিন্তা আঁতৰাই হৃদয়খন নিৰোগী কৰি ৰাখো আহক...\nAPSC কেলেংকাৰীৰ নতুন মোৰ, শীঘ্ৰেই গ্ৰেপ্তাৰ হ'ব বহু ACS-APS


আমাজনৰ পৰা অসমলৈ কিমান দূৰ ? – Mahabahoo\nHome/Assam News & Articles/আমাজনৰ পৰা অসমলৈ কিমান দূৰ ?\nআমাজনৰ পৰা অসমলৈ কিমান দূৰ ?\nমানস প্রতিম দত্ত\nকাকত-আলোচনীৰ পাতত, বিশেষকৈ গ্রীষ্ম ঋতুৰ সময়ছোৱাত প্রতি বছৰে আলোচনাৰ মজিয়ালৈ অহা বিষয়টোৱেই হ’ল প্রকৃতি। প্রতি বছৰে তাপমাত্রাৰ অত্যাধিক বৃদ্ধিয়ে জলবায়ুক প্রভাৱিত কৰি আহিছে। ইয়াক কেন্দ্র কৰি বিভিন্ন সময়ত বিজ্ঞানী আৰু প্রকৃতিবিদসকলে মানুহক দায়বদ্ধতা সোঁৱৰাইভথাকিবলগীয়া হোৱাটো অতিকৈ লজ্জাজনক কথা। বিগত সময়ছোৱাত চর্চা লাভ কৰা এটি অন্যতম বিষয় হ’ল গণ অৱলুপ্তিৰ ধাৰণাটো। আজিৰ পৰা কেইবছৰমান পূর্বে মাছাচুছেটছ ইনষ্টিটিউট অফ্ টেকন’লজি নামৰ সংস্থাটোৰ বিজ্ঞানীসকলে পৃথিৱীত গণঅৱলুপ্তি হ’ব বুলি অৱগত কৰিছিল । এই গণ অৱলুপ্তিয়ে জীৱকুলক নি:শেষ কৰাৰ লগতে পৃথিৱীৰ বিনন্দীয়া ৰূপ নাশ কৰিব বুলি সন্দেহ প্রকাশ কৰিছিল। সম্প্রতি আমাজন বর্ষাৰণ্যত সংঘটিত অনিবার্পিত বনজুয়ে যেন ইয়াৰেই ইংগিত প্রদান কৰিছে। আমাজন বর্ষাৰণ্যই ব্রাজিলৰ সর্বাধিক অংশ (৫৮.৪%) আৱৰি থকাৰ উপৰিও পেৰু, গিয়ানা,বলভিয়া,কলম্বিয়া, ফ্রান্স গিয়ানা,ভেনিজুৱালা আদি দেশৰো একো একোটা অংশ আৱৰি আছে। পৃথিৱীৰ জীৱকুললৈ আমাজনেই ২০% অক্সিজেন উপহাৰ দিয়াৰ উপৰিও অকলে ৫% কার্বন-ডাই-অক্সাইড গেছ অৱশোষণ কৰি লয়। এনে এক স্থানত অনিবার্পিত বনজুইৰ তাণ্ডৱ দেখি চিন্তিত হৈ পৰিছে বিশ্বৰ চিন্তিত মহল। আমাজনত প্রায় ত্রিশ হাজাৰ গছ-গছনি,পাঁচ শতাধিক সৰীসৃপ আৰু স্তন্যপায়ী প্রাণীৰ উপৰিও বিভিন্ন পোক-পতংগ, মত্স্য প্রজাতিয়ে বসবাস কৰে। আমাজানত আৰম্ভ কৰিব খোজা দ্রুত উদ্যোগীকৰণ , খাৰুৱা তেলৰ সন্ধান আৰু অন্যান্য কাৰণত এই বনজুইক প্রাকৃতিক বুলিব নোৱাৰি। আমাজনৰ বনজুইয়ে ইয়াৰ দাঁতিকাষৰীয়া অঞ্চলৰ জনগোষ্ঠীয় লোক-পৰম্পৰাৰ প্রতিও ভাবুকি কঢ়িয়াই আনিছে। এই বনজুইক মানৱসৃষ্ট বুলিব খোজাৰ মূল কাৰণসমূহ বিশ্লেষণ কৰি চালে দেখা যায় যে, পুঁজিবাদৰ পৃষ্ঠপোষক চৰকাৰে আমাজনৰ বহু অংশত খাৰুৱা তেলৰ সন্ধান চলাবলৈ বহুজাতিক কোম্পানীক অনুমতি প্রদান কৰিছিল। যেতিয়াই কোনো দেশত একনায়কত্ববাদী শাসন আৰম্ভ হয়, তেতিয়াই সংকটৰ সন্মুখীন হয় প্রকৃতি। ভাবুকি আহে সমাজ-সভ্যতা-সংস্কৃতিলৈ। বর্ষাৰণ্যৰ এই দুর্যোগৰ সময়ত মাৰ বান্ধি ঠিয় হৈছে বর্ষাৰণ্যৰ জনগোষ্ঠীসকল। তেনে এক জনগোষ্ঠী হ’ল ৱাঅ’ৰানি, হোআঅ’ৰানি নামৰ আমেৰিণ্ডিয়ানচ্ জনগোষ্ঠীটো। এই জনগোষ্ঠীয়ে বনভূমিত খাৰুৱা তেলৰ সন্ধানৰ বাবে বহুজাতিক কোম্পানীক গতাই দিয়াৰ বিৰোধিতা কৰি আদালতৰ দ্বাৰস্থ হয়। সুদীর্ঘ আইনী যুঁজৰ অন্তত জনগোষ্ঠীটো সপক্ষে আদালতে ৰায় প্রদান কৰে। এই ৰায়ৰ কেইদিনমানৰ পাছতেই (আগষ্ট,২০১৯) আমাজনক হঠাৎ বনজুয়েয়আগুৰি ধৰা কার্যক প্রাকৃতিক বুলি গ্রহণ কৰিব পৰা নাই প্রকৃতিপ্রেমী সকলে। ইয়াৰ উপৰিও, এই ক্ষেত্রত জ্বলা জুইত ঘীউ ঢালিছে ব্রাজিলৰ ৰাষ্ট্রপতিয়ে। যি বনজুই নিয়ন্ত্রণত সবাতোকৈ বেছি সক্রিয় ভূমিকা ল’ব লাগিছিল, তেওঁ আজি আমাজনৰ কাষৰীয়া কৃষক শ্রেণীক আমাজনৰ ভূমিক কৃষিক্ষেত্র হীচাপে গ্রহণ কৰিবলৈ উচতনি দিছে। অদ্ভুট যুক্তি দি কৈছে যে পৃথিৱীৰ সুৰক্ষাৰ দায়িত্ব কেৱল ব্রাজিলৰ নহয়। ব্রাজিলক সুৰক্ষা দিব পৰাকৈ অৰণ্যাঞ্চল আজিও আছে, গতিকে অন্যান্য দেশসমূহে ব্রাজিলৰ কথাত মূৰ নঘমাই নিজ দেশৰ প্রাকৃতিক সম্পদৰ সংবর্ধনৰ কথা চিন্তা কৰাহে উচিত। ৰাষ্ট্রপতি জেইৰ ব’লছ’নাৰ’-এ আকৌ কৈছে, “The North American cavarly were the competent ones because they decimated their indigenous people in the ppast and today, they donot have this problem in their country.” ৰাষ্ট্রপতিৰ এনোবোৰ মন্তব্যই সমগ্র বিষয়টোক ৰহস্যঘন কৰি তুলিছে।\nআমাজনৰ দৰেই ক্রমান্বয়ে অসমৰ লগতে ভাৰতবর্ষৰ অন্যান্য ৰাজ্যতো বনজ সম্পদৰ প্রতি কৰি অহা নৃশংসতা আমি চকুৰ সন্মুখত দেখি আহিছো। টাইমছ অফ ইণ্ডিয়াৰ এটা প্রতিবেদনত প্রকাশ পোৱা অনুসৰি ভাৰতবর্ষত উন্য়ন আৰু ঔদ্যোগীকৰণৰ নামত প্রতি বছৰে প্রায় শতকৰা ৮০ ভাগ গছ-গছনি ধ্বংস কৰি আহিছে। যোৱা ৩৫ বছৰত ভাৰতবর্ষই ২৩,৭১৬টা প্রকল্পৰ নামত প্রায় সমগ্র হাৰিয়ানা ৰাজ্যসম অৰণ্য হেৰুৱাইছে। উন্নয়ন আৰু ঔদ্যোগীকৰণৰ নামত হোৱা এনে অৱক্ষয় কেতিয়াও মানি ল’ব নোৱাৰি। বহুসময়ত এনেকুৱাও হৈছে যে , চৰকাৰী আঁচনিৰ নামত আৱন্টিত গছ-পুলি ৰোপনৰ বাবে কোনো কাৰণ নোহোৱাকৈ সেই ঠাইৰ অন্য গছ-গছনি কাটি পেলোৱা হৈছে। ইয়াৰ বাদেও, গছপুলি ৰোপনৰ বাবে কেৱল গ্রীষ্ম কালতহে প্রকৃতি প্রেম জাগ্রত হোৱা কাণ্ডটোও ভাবিবলগীয়া।\nঅসমত পৰিৱেশ সচেতনতা আৰু লোক-জীৱনৰ সৈতে ইয়াৰ সম্পর্ক অতি সুদৃঢ়। এই সম্পর্কে ধাৰণা দিবলৈ গৈ ড০ নৱ কুমাৰ চমুৱাই অসমৰ সেউজ সংৰক্ষণ চেতনা আৰু সাহিত্য নামৰ গ্রন্থখনত লিখিছে- অসমৰ জাতীয় জীৱনত পৰিৱেশ সচেতন গুণ মনকৰিবলগীয়া। অসমৰ প্রায়সমূহ উত্সৱেই প্রকৃতিৰ সৈতে সম্পর্কিত হোৱা বাবে পৰোক্ষভাৱে হ’লেও ই প্রকৃতি সংৰক্ষণ চেতনা বর্তাই ৰাখিছে। এই সম্পর্কে তেওঁ ৰাভা জনগোষ্ঠীৰ উদ্ধৃতি দি লিখিছে, ‘ …অসমৰ ৰাভা জনগোষ্ঠীৰ লোকসকলে বিশেষত: প্রত্যেক পৰিয়ালেই একো একোটা প্রজাতিৰ বন্যপ্রাণীক তেওঁলোকৰ বংশধৰ হিচাপে বিশ্বাস কৰে আৰু সেই প্রজাতিৰ প্রাণী হত্যা বা মাংস ভক্ষণ নকৰে।’ অসমত পৰিৱেশ আন্দোলনৰ প্রথম সু-ফল আছিল চক্রশিলাই অভয়াৰণ্য হিচাপে স্বীকৃতি পোৱাৰ লগতে সোণালী বান্দৰ সংৰক্ষণ প্রক্রিয়াই স্বীকৃতি লাভ কৰাটো। অসমত পৰিৱেশ সচেতনতা বৃদ্ধিৰ বাবে আয়োজন কৰা বিভিন্ন সজাগতা সভা, প্রকৃতি শিবিৰ আদিয়ে বিশেষ ভূমিকা পালন কৰে। অসমৰ প্রকৃতি সুৰক্ষাতো প্রকৃতিপ্রেমী সংগঠনৰ ভূমিকা আৰু কার্যপ্রণালী অতিশয় গুৰুত্বপূর্ণ । অসমৰ পৰিৱেশ সংৰক্ষণ আন্দোলনক গণমুখী কৰাত গুৰুত্বপূর্ণ ভূমিকা গ্রহণ কৰা সংগঠন সমূহৰ ভিতৰত আছাম ভেলী ৱাইল্ড লাইফ চচাইটি, কাজিৰঙা ৱাইল্ড লাইফ চচাইটি, নেচার্চ বেকন, আৰণ্যক প্রাকৃতিক সংঘ, আর্লি বার্ডছ, মেগামিক্স প্রকৃতি সংঘ, নেচার্চ ফষ্টাৰ আদি অন্যতম।\nঅসমৰ বর্ষাৰণ্য আন্দোনৰ ইতিহাসৰ সংগ্রামী পৃষ্ঠা লুটিয়াই চালে গম পাওঁ যে বর্ষাৰণ্যসমূহত থকা প্রচুৰ পৰিমাণৰ কাঠ, অর্কিড, বনৌষধি , বন্যপ্রাণী আদিৰ পৰা আর্থিক লাভৰ আশাতেই এচামে চলাই আহিছিল ৰমৰমীয়া চোৰাং বেহা। অসমত বর্ষাৰণ্য আন্দোলনত প্রথম নেতৃত্ব প্রদান কৰিছিল নেচার্চ বেকনে। প্রায় দহবছৰযোৰা সংগ্রামৰ ফলশ্রুতিত দিহিং-পাটকায়ে পাইছিল অভয়াৰণ্যৰ স্বীকৃতি। এই সংগ্রামৰ সময়ছোৱাত বহু ৰাজনৈতিক হেঁচা , দুষ্ট চক্রৰ বাধা অতিক্রম কৰিবলগীয়া হৈছিল। ৰেডিঅ’ আৰু কাকতযোগে আৰম্ভ কৰা হৈছিল সজাগতা অভিযান। আয়োজন কৰা হৈছিল বর্ষাৰণ্য বিষয়ক অনুষ্ঠানৰ। লাহে লাহে সজাগ হৈছিল গাঁওবাসী। দাঁতিকাষৰীয়া গাঁওবাসীৰ অকুণ্ঠ সহযোগত এই আন্দোলন হৈ পৰিছিল গণমুখী। নেচার্চ বেকনে ইতিমধ্যে জয়পুৰ-দিৰকআৰু আপাৰ দিহিঙৰ ৫০০ বর্গ কি:মি: অঞ্চলক জয়দিহিং অভয়াৰণ্য হিচাপে স্বীকৃতি দিবলৈ দাবী জনাইছিল যদিও ই আজিকোপতি স্বীকৃতি লাভ কৰা নাই । ইয়াৰ উপৰিও ধেমাজি জিলাৰ জোনাইত অৱস্থিত পবা বর্ষাৰণ্যক অভয়াৰণ্য হিচাপে স্বীকৃতি দিবলৈ জনোৱা দাবীও আজি দাবী হৈয়ে আছে। ইছৰ’ৰ জৰীপ অনুসৰি ১৯৮৮-৮৯ চনত অসমত থকা ২১.৯৮% বনাঞ্চল ধ্বংসৰ কৱলত পৰি ২০০৬ চনত ২১.০২% হৈছিলগৈ। ইয়াৰ উপৰিও বহু সময়ত কৃষি ভূমি চৰকাৰে কর্পৰেট গোষ্ঠীক গতাই দিয়াৰ ফলত উপায়হীন হৈ কৃষকে বনাঞ্চল ধ্বংসৰ দৰে অসাংবিধানিক কাম কৰিবলৈয়ো ভয় নকৰা হৈছে। চাহ-বাগান গঢ়াৰ নামত বন ধ্বংসৰ বাতৰিও বিভিন্ন সময়ত পঢ়িবলৈ পোৱা গৈছে।\nবর্ষাৰণ্যসমূহ সুৰক্ষিত কৰি তুলিবলৈ ইয়াক অভয়াৰণ্য হিচাপে স্বীকৃতি দিয়াটো জৰুৰী। কিয়নো এই স্বীকৃতি লাভ নকৰাৰ হেতু বর্ষাৰণ্যসমূহে হেৰুৱায় লগা হৈছে বৃহৎ পৰিমাণৰ অর্কিড, ৰেইন ট্রী আৰু আন্যান্য সমল। সেয়েহে বর্ষাৰণ্যসমূহক অভয়াৰণ্য হিচাপে ঘোষণা কৰিবলৈ কর্তৃপক্ষক বাধ্য কৰিবৰ বাবে জনসাধাৰণ আগবাঢ়ি নাহিলে আমাজনৰ দৰেই সমস্যা অসমতো উদ্ভৱ নহ’ব বুলি ক’ব নোৱাৰি। ইতিমধ্যে বৃহৎ সংখ্যক জলাশয়, আদ্রভূমি, নদীৰ অপমৃত্যু ঘটা আমি চকুৰ আগতেই দেখা পাইছো। খৰাং পৰিস্থিতি আৰু অন্যান্য কাৰণত অসমৰ বনভূমিত দেখাপোৱা বনৌষধিৰ পৰিমাণো হ্রাস পাই আহিছে। গতিকে বর্ষাৰণ্য আৰু অন্যান্য অৰণ্য সুৰক্ষাৰ বাবে আমি একগোট হৈ উলাই অহাৰ উপৰিও ক্ষুদ্র বনাঞ্চল সৃষ্তীৰ কথাও চিন্তা কৰাৰ সময় সমাগত। অন্যথা আমাজনৰ দৰে, ভয়ংকৰ পৰিস্থিতি, তাপমানৰ অত্যাধিক বৃদ্ধিয়ে মানুহক কোঙা কৰি পেলোৱাৰ উপৰিও গণ অৱলুপ্তিৰ দিশেলৈ যে আগবঢ়াই নিব সেয়া ধুৰূপ।\nMost detailed ever 3D map of Milky Way shows ‘warped’ shape\nInto an abyss of helplessness – covid hitting hardest to NE strugglers in cities\nআই.আই.টিত নামভৰ্তি পৰীক্ষাত অনুত্তীৰ্ণ হৈও গুগলত পালে ১.২ কোটি টকাৰ চাকৰি\n|| নাম বদনাম ||\nজাপানৰ পৰা মহাবাহুলৈ -২৩\nUW & Microsoft researchers win award for DNA-based data storage\nআঁত হেৰোৱা বাটৰ সাধু\nMuivah letter to Prime Minister of India Narendra Modi on Indo-Naga peace\n‘ৰামলালা’, তুলসীদাস আৰু আবদুৰ ৰহিম খান\nবন্যহস্তীৰ হত্যা আৰু এখন ঘৃণনীয় নাটক


CAAৰ প্ৰতিবাদক লৈ ৰজনীকান্তই কি ক’লে? ছচিয়েল মিডিয়াত বেয়াকৈ ট্ৰ’ল ৰজনীকান্তক– News18 assam\nCAAৰ প্ৰতিবাদক লৈ ৰজনীকান্তই কি ক’লে? ছচিয়েল মিডিয়াত বেয়াকৈ ট্ৰ’ল ৰজনীকান্তক\nCAAক দেশজুৰি প্ৰতিবাদৰ মাজত ৰজনীকান্তে দিয়া নিজৰ মত লৈ বাৰুকৈ খং উঠিল বহুতৰ।\nLast Updated : December 20, 2019, 12:33 IST\nনাগৰিকত্ব সংশোধনী আইনক লৈ দেশজুৰি প্ৰতিবাদ বিক্ষোভৰ পৰিৱেশ। বিভিন্ন ঠাইত প্ৰতিবাদৰ মাজত হিংসাই চৰম ৰূপ লৈছে। হিংস্ৰ জনতাই ক’ৰবাত জুই লগাইছে ক’ৰবাত মাৰপিট কৰিছে। CAA বিৰোধী জুই ছচিয়েল মিডিয়াতো বাৰুকৈ বিয়পি পৰিছে। ফিল্ম ইণ্ডাষ্ট্ৰিৰ বহুতেই CAA ক লৈ নিজৰ মত দিছে, ইয়াৰ মাজতে বৰ্তমান ৰাজনীতিৰ সৈতেও জৰিত দাক্ষিণাত্যৰ ছুপাৰষ্টাৰ ৰজনীকান্তেও CAAৰ প্ৰতিবাদক লৈ নিজৰ মনোভাৱ প্ৰকাশ কৰিলে। এই মন্তব্যৰ কাৰণে ৰজনীকান্ত বেয়াকৈ ট্ৰ’ল হৈছে।\nতামিল ভাষাত ৰজনীকান্তে টুইটাৰত নিজৰ মনোভাৱ প্ৰকাশ কৰিছে। তেওঁ CAA বিৰোধী বিক্ষোভত সংঘটিত হিংসাক লৈ খেদ প্ৰকাশ কৰে। তেওঁ লিখে– হিংসাত্মক ঘটনাৱলীয়ে মোক বৰ আঘাত দিছে। হিংসা আৰু সংঘৰ্ষই কোনো সমস্যাৰ সমাধান নানে। মই ভাৰতবাসীক আহ্বান জনাও যে একগোট হৈ ভাৰতৰ সুৰক্ষা আৰু হিতৰ ক্ষেত্ৰত মন দিয়ক।\nএই টুইট এটা বিশেষ চামে পচন্দ নকৰিলে আৰু ট্ৰ’ল কৰা আৰম্ভ কৰি দিলে। টুইটাৰত #ShameOnYouSanghiRajini হেচটেগ ট্ৰেণ্ড হ’বলৈ ধরে। অৱশ্যে ইয়াৰ পিছত বহুতেই ৰজনীকান্তৰ শান্তিৰ আহ্বানক সমৰ্থন জনায় আৰু বহুতেই IStandWithRajinikanth হেচটেগ কৰি ট্ৰ’লৰ বিৰোধ কৰিবলৈ আৰম্ভ কৰে। এইসকল লোকে ৰজনীকান্তে হিংসাৰ বিৰুদ্ধে কথা কোৱাৰ কাৰণে ধন্যবাদ জ্ঞাপন কৰে।\nছচিয়েল মিডিয়াত ৰজনীকান্তক লৈ মানুহে এনেকৈ লিখে।\nFirst published: December 20, 2019, 12:33 IST\nBollywodCitizenship Amendment Actindia\nBank Holidays: অহা সপ্তাহত ৫ দিন বন্ধ থাকিব বেংক! বেংকলৈ যোৱাৰ পূৰ্বে জানি লওক বন্ধৰ লিষ্ট\nএতিয়া আৰু DTO অফিচলৈ আহিব নালাগে, ঘৰত বহিয়ে কৰিব পাৰিব লাইচেন্সৰ নবীকৰণ, বনাব পাৰি ডুপ্লিকেড লাইচেন্সো\nGut Health Expert tips: প্ৰতিদিনে নহয় নেকি পেট চাফা? বিশেষজ্ঞ চিকিত্‍সকে শ্বেয়াৰ কৰিলে উপযোগী টিপছ\nঅসমৰ খেলৰ বাবে সুখবৰ! ধ্যানচান্দ খেলৰত্ন বঁটাৰ বাবে লাভলীনা বৰগোহাঁইৰ নাম অনুমোদন


ফেচবুকৰ চেলিব্ৰেটি – বৰ্ণালী এচ মূদৈ – ফটাঢোল\nDecember 1, 2019 চিনেমা চিনেমা\tLeaveacomment\nফেচবুকৰ চেলিব্ৰেটি – বৰ্ণালী এচ মূদৈ\nRASDS Production presents\nকাহিনী,চিত্ৰনাট্য,সংলাপ,সংগীত: বৰ্ণালী এচ মূদৈ\nপৰিচালনা: ৰাজশ্ৰী শৰ্মা\nপৰিকল্পনা: ডলী তালুকদাৰ\nঅভিনয়ত: বিজয় মহন্ত(বিজু দা)\nভাস্কৰ বৰডেকা( ভদ্ৰলোক)\nকমলা দাস( দিপুৰ মাক)\nৰক্তাভ কুমাৰ( বাচ কণ্ডাক্টৰ)\nনিৰ্মালী বৰমূদৈ( কৰিস্মা)\nতবিবৰ ৰহমান( বাচ ড্ৰাইভাৰ)\nএটা ধুনীয়া ঘৰ দেখুওৱা হ’ব। তাৰপিছত বাৰাণ্ডাত আৰাম চকী এখনত মুখ ঢাকি বাতৰি কাকত পঢ়ি থকা দেখা যাব এজন লোকক। কেমেৰাই হঠাৎ কাষৰ টেবুলখনত তেওঁৰ ফোনটো ৰিং কৰা দেখাব। মানুহজনে এহাতেৰে ফোনটো ধৰিব আৰু কাণত লগাব। হেল্লো বুলি কোৱাৰ লগে লগে ক্ল’জ আপত তেওঁৰ মুখ খন দেখাব (এই চৰিত্ৰ কৰিব বিজয় মহন্তই)। ফোনটো লাউদ স্পীকাৰত থাকিব আৰু সিফালৰ পৰা এটা উলাহ ভৰা কন্ঠ শুনা যাব ‘ হেল্লো বিজু দা’। লগে লগে বিজুয়ে ক’ব…\nবিজু দা: ও দিপু ক? কিয় ফোন কৰিছনো?\nদিপু: বিজু দা বিজি নেকি? কথা এটা আছিল?\nবিজু দা: কিয়, কি হ’ল? মই অলপ অফিচৰ কাম কৰি আছো।\nদিপু: আপুনি গম পাইছেনে বিজু দা?\nবিজু দা: কিয় বিয়া পাতিলি নেকি?\nদিপু: ধেই দাদা, কি যে কয়? বয়স বিছ পাৰ হোৱাই নাই এতিয়াও।\nবিজু দা: তেন্তে?\nদিপু: দাদা আপুনি গোটেই দুনীয়াৰ খবৰ জানে আৰু মোৰ ইমান ভাল খবৰটো নাজানে?\nবিজু:( খঙেৰে) বেছি ঘুৰাই পকাই নাথাকিবি। ক যদি সোনকালে ক। মোৰ কাম আছে।\nদিপু: দাদা,কিয় খং কৰিছে? আপোনাক পাৰ্টি এটা দিম বুলিহে ভাবিছিলো।\nলগে লগে বিজু দাৰ চকু উজলি উঠে আৰু বেক গ্ৰাউণ্ডত তেওঁৰ মনৰ কথা খিনি শুনা যায়….( সকলোকে কিমান তেল মাৰি মাৰি খানা খাওঁ আৰু আজি এজনে নিজে পাৰ্টি দিব ওলাইছে যেতিয়া সুযোগটো এৰি দিব নোৱাৰি।)\nবিজু: কোন ৰেষ্টুৰেন্টত খুৱাবি ক?\nদিপু: আগতে কিহৰ পাৰ্টি জানিব মন যোৱা নাই নেকি?\nবিজু: পাৰ্টি মেইন। বাকী একো নালাগে মোক। লগ\nজীৱন জিন্দাবাদ ৰেষ্টু্ৰেন্ট..\nভিতৰত দিপু ( দিপাঙ্কৰ চৌধুৰী)বহি আছে। এটা মৃদু সঙ্গীত বাজি আছে। বিজু দা সোমাই যোৱাত দিপুৱে গবামাৰি ধৰিলেহি আনন্দতে। বিজুক ভৰি চুই প্ৰণাম কৰিলে। বহুত স্ফুৰ্তিত দেখা গ’ল তাক।\nবিজু: আৰে কি কৰিছ?ক এতিয়া কিহৰ পাৰ্টি? (দিপুলৈ চায়) কান্দিছ কিয়?\nদিপু: মোক শুভেচ্ছা দিয়ক আগতে। আৰু এইয়া আনন্দৰ চকুপানীহে।\nবিজু: আনন্দৰ চকুপানী?\nদিপু : অ’ বিজু দা। এই দিনটোৰ বাবে মই কিমান বাট চাই আছিলো। মোক মায়ে কিমান গালি দিছিল একো কামৰ নহয় বুলি। আৰু আজি মই কৰি দেখালো।\nবিজু: আগতে খোৱাটো অৰ্দাৰ দিওঁ নে কি? এইবুলি মেনুখন চাই হাঁহৰ মাংসৰ ফটো খন দেখি জিভাৰে ওঁঠ দুটি চেলেকি দিয়ে।\nদিপুৱে কেইবাবিধো খাদ্য অৰ্দাৰ দিয়ে। আৰু মোবাইলটো চাই মেচেজ এটা পঢ়ি হাঁহে। বিজয়ে চালাদৰ প্লেটখন অহাত টিঁয়হ এটুকুৰা চোবাই দিপুক সোধে আকৌ অাৰু দিপুৱে ক’ব খোজাত চিকেন ড্ৰাই ফ্ৰাইৰ প্লেট অহাত ‘ৰহ খোৱাৰ পিছত ক’বি ‘ বুলি কয়। এনেতে ৰেষ্টুৰেন্টৰ দুৱাৰ খুলি ধুনীয়া ছোৱালী এজনী সোমাই আহে।\nউৱেইটাৰে খোৱা বস্তু বোৰ দি থাকে। ছোৱালী জনী আহি দিপু আৰু বিজুৰ কাষত বহে। বিজুৱে ছোৱালী জনী কাষত বহাত আচৰিত হয় আৰু ‘কোন আপুনি বুলি কয়’। লগে লগে দিপুৱে চিনাকি কৰাই দি কয়…\nবিজু দা, এওঁ কৰিস্মা( নিৰ্মালী বৰমূদৈ)। আৰু কৰিস্মাৰ ফালে চাই কয় ‘লে’ট কৰিলা যে’। ক্ল’জ আপত কৰিস্মাই ধুনীয়া হাঁহি মাৰি কয় ” ট্ৰেফিক জাম”।\nবিজুৱে মোকোৰা মোকোৰিকৈ খাই থাকে। মাজে মাজে দিপু আৰু কৰিস্মাক কেঁৰাকৈ চাই আছে। দিপুৱে কৰিস্মাৰ প্লেটত মাংস,ফ্ৰাইদ ৰাইচ জোৰকৈ দি আছে। কৰিস্মাই মাজে মাজে দিপুক খুৱাই দিয়ে।\nবিজু: উম, প্ৰথমতে এইৰ পৰিচয়টো মোক দে ভালকৈ।\nদিপু: মানে মানে দাদা এই মোৰ গাৰ্লফ্ৰেণ্ড। আজি যে মই ইমান ডাঙৰ কামটো কৰিলো তাত এইৰ অৱদান বহুত আছে।\nকৰিস্মা: ইচ্ কি যে কোৱা? তুমি কষ্ট নকৰিলে কেনেকে হ’লহেঁতেন।\nবিজু: মই এতিয়াও বুজা নাই।\nদিপু: দাদা মই আজি ফেচবুকৰ টপ ফেন হৈছো। পুৰা ফেচবুক হিলাই দিছো। কৰিস্মাৰ ফালে চাই দিপুৱে কয়…আৰু কৰিস্মা ,এইয়া বিজু দা। মোৰ ফেচবুকৰ গুৰু। এই দাদায়ে মোক ফেচবুকত একাউন্ট খুলি দিছিল। অকল সেইয়াই নহয়,মোৰ আইডি কেইবাবাৰো বেয়া হৈছিল আৰু বিজু দাই ঠিক কৰি দিছিল।\nবিজু দাই কৰিস্মালৈ চাই আৰু তাই এটা মিঠা হাঁহি মাৰি চকু টিপ মাৰে বিজুলৈ। বিজু চক খাই চকীৰ পৰা উলটি পৰে। কৰিস্মা যে বহুত চালাক বিজুৱে বুজি পালে আৰু তোমালোকে খোৱা মই যাওঁ বুলি ওলায় আহে।\nবাচ ষ্টেণ্ডত বিজু দা ৰৈ থাকে। এখন বাচ অহাত জাপ মাৰি উঠে। বাচত উঠি দেখা পাই কৰিস্মা বহি আছে আগৰ চিটত। তাই পিছ দুৱাৰেৰে বাচত উঠা বিজুক নেদেখে। বাচৰ কণ্ডাক্টৰে( ৰক্তাভ কুমাৰ) ভাৰা খোজে কিন্তু তাই পিছত দিম বুলি তাৰ লগত কথাৰ চুপতি মাৰিব ধৰে।\nকৰিস্মা: দাদা দি আছো পিছত। মোৰ মনটো ভাল নহয়। অলপ বহি লওঁ হা।\nকণ্ডাক্টৰ: ধুনীয়া দেখি তাইক হ’ব দিয়া ভন্টি বুলি কৈ কাষৰ যাত্ৰী জনক ভাৰা খোজে।\nএনেতে বাচৰ ড্ৰাইভাৰ তবিবৰে মাত দিয়ে…\nতবি ড্ৰাইভাৰ: ঐ মিঠা মাত শুনি ভোল গ’লিয়ে ন? পিছত যদি ভাৰা নিদিয়াকৈ নামে নহয় চাবি তোক কি কৰো।\nকণ্ডাক্টৰ: দিম বুলি কৈছে নহয়। ন ভন্টি বুলি কৰিস্মাক চাই হাঁহি মাৰে।\nকৰিস্মা: অ’ অ’ দিমতো। মোৰ তাত এতিয়া দুশ টকা আছে। দাদাৰ খুচৰা জমা হ’লে দিমতো।\nবাচ গৈ আন এটা ষ্টেণ্ডত ৰয় আৰু কোট টাই পিন্ধা ভদ্ৰলোক এজন উঠে। এই ৰ’লটো কৰিব ভাস্কৰ বৰডেকাই।\nভদ্ৰলোকে চিট এটাত বহে আৰু জাপ মাৰি উঠে। লগে লগে কণ্ডাক্টৰক চিঞৰি কয়….\nভদ্ৰলোক: ঐ চিটটো ভিজা কিয়? Why??\nকণ্ডাক্টৰ: খুড়া, অলপ আগতে এগৰাকী মহিলা বহিছিল। তেওঁ বমি কৰিছিল তাত।( কণ্ডাক্টৰৰ কন্ঠত আপচোচৰ সুৰ)\nভদ্ৰলোক: খুড়া বুলি কাক কৈছ?why you are calling me khura? ৰখা তহঁতৰ গাড়ী, নাযাওঁ মই।\nগাড়ীয়ে ঘ্যাচকৈ ব্ৰেক মাৰে আৰু যাত্ৰী সকলে হামখুৰি খাই পৰে।\nকণ্ডাক্টৰ: নাযায় যদি নাই। ভাৰাটো দি নামক।\nভদ্ৰলোকে দুহেজাৰ টকীয়া নোট এখন দিয়ে।\nকণ্ডাক্টৰ: দহ টকা ভাৰাত আপুনি দুহেজাৰ দিলে কেনেকে হ’ব? বাকী ১৯৯০ মই ক’ৰ পৰা ঘূৰাম।\nলগে লগে তবিবে মাত দিয়ে..\nঐ কোট পিন্ধা ভদ্ৰলোক নুঠাবি আজিৰ পৰা।\nভদ্ৰলোক: মই সেইবোৰ নাজানো। মোৰ যে কোট,পেন্ট বেয়া হ’ল তাৰো দাম দিব লাগিব তহঁতে।\nকৰিস্মা: দাদা,মোৰ বিশ টকা ভাৰাটো কাটি লওঁক। ভদ্ৰলোকৰ ফালে চাই আপুনি চিন্তা নকৰিব, মই ঘূৰাই দিম দাদা। এইটো মোৰ নম্বৰ বুলি কাগজ এখন ভদ্ৰলোকক দিয়ে। ভদ্ৰলোকেও হাঁহি মাৰি কাগজ খন লয় আৰু দুয়োৱে পৰিচয় দিয়ে নিজৰ। কৰিস্মাই সিহঁতৰ ঘৰৰ ঠিকনা দিয়ে যেতিয়া ভদ্ৰলোক অফিচাৰ বুলি গম পায়।\nবিজুৱে পিছফালৰ পৰা সকলো চাই আচৰিত হয়।\nপিছফালৰ পৰা টমটম এখন গৈ থকা দেখাব। কিছুদুৰ যোৱাৰ পিছত টমটম খন জীৱন জিন্দাবাদ ৰেষ্টুৰেন্টৰ সমূখত ৰ’ব। মহিলা এগৰাকী নামিব( কমলা দাস) আৰু খঙেৰে খুব বেগাই ৰেষ্টুৰেন্টৰ ভিতৰত সোমাব।\nভিতৰত বিজু,দিপু আৰু কৰিস্মা বহি থাকে। আৰু দিপুৱে তেওঁক দেখি ‘মা’ বুলি চিঞৰি উঠে, নেদেখা ভাওঁ জুৰী কৰিস্মাৰ মুৰতো টেবুলৰ তলত জোৰকৈ সোমাই দিয়ে।\nকৰিস্মা:আহ, দুখ পাইছো এৰা।\nবিজু: আৰে জেঠাই আহি পালে বুলি দিপুৰ ফালে চাই হাঁহে।\nদিপু: কি? কোন জেঠাই বিজু দা?\nবিজু: জেঠাই মানে মোৰ জেঠাই আৰু তোৰ মা।\nদিপু: মা অহাৰ কথা আছিল নেকি?\nবিজু: কিয় তই নাজান নেকি?মই মতা বুলি কৈছিলো যে।\nদিপু: ও পাহৰিছিলো। মাক আপুনি মাতিছিলে নহয়।\nবিজু: অ, তোৰ টপফেন হোৱা খানাৰ ভাগটো জেঠাইও পায়।\nএনেতে দিপুৰ মাক আহি ওচৰ পায়। দিপুৱে মা বুলি সাৱতি ধৰে। আৰু বিজু আৰু কৰিস্মাৰ ফালে চাই কয়…\nদিপু: আপোনালোকে জানেনে বাৰু যে মোৰ ফেচবুকত টপ ফেন হোৱাত মাৰ বহুত অৱদান আছে। কেনেকৈ নেটপেক ভৰোৱা পইচা দেউতাৰ পৰা মালৈ আৰু মাৰ হাতৰ পৰা মোৰ ওচৰলৈ আহিছিল।\nবিজু আৰু কৰিস্মাই ৰ লাগি চাই আছে আৰু বিজুৱে মনত ভাবি আছে জীৱনত বহুত পাগল দেখিলো কিন্তু ইয়াৰ দৰে দেখা নাই।\nহঠাতে থাচ..থাচ …থাচকৈ দিপুৰ গালত তবলা বাজে। কৰিস্মা ভয়তে কঁপি উঠে।\nৰঙিলী: তোক কিতাপ কিনিবলৈ পইচা লাগে বুলি কৈ ৰেষ্টুৰেন্টত আড্ডা মাৰি আছ অলগদ্ধ।\nদিপু তলমুৰকৈ চুপ থাকে।\nআকৌ ৰঙিলীয়ে কয়: কালিও দোকানৰ পৰা চাউল,দাইল ,আটা,পিয়াজ আনিবলৈ দিলো আৰু তই কি কৈছিলি? মই ফেচবুকৰ টপফেন গতিকে মই ঘৰৰ কাম নকৰো। এতিয়া ইয়াত বাচন ধুব আহিছ নেকি গাধ?\nএনেতে কৰিস্মালৈ চাই দিপুৰ মাকে কয়: এই আপী তই ইয়াত কি কৰিছ ল’ৰা কেইটাৰ লগত? ঘৰত যে অলপ কাম শিকিব লাগে পঢ়াৰ লগত নাজান হা?আজিৰ পৰা যদি দিপুৰ লগত তোক দেখো, ঠেং ভাঙিম মই।\nকৰিস্মাই মই যাওঁ। বাই দিপু আৰু মোক লগ নকৰিবা কেতিয়াও বুলি দৌৰ মাৰে।\nৰঙিলীয়ে দিপুক হাতত ধৰি চোঁচৰাই নিয়ে আৰু বিজুয়ে এটা সন্তুষ্টিৰ হাঁহি মাৰে।\n« ঘড়ী (মূল লেখক: শ্ৰীযুত সুনীল গঙ্গোপাধ্যায়) – অনুবাদ: মুনমুন সৰকাৰ শইকীয়া\nচুবুৰীয়া : নয়নমণি দত্ত নেওগ »


চাউল নে বৰবিহ!\nHOME/ STATE/ DIBRUGARH/RICE SCAM AT NAHARKATIYA\nPublished on: Sep 22, 2021, 8:09 AM IST\nপ্লাষ্টিকৰ পাচতেই এইবাৰ চৰকাৰী চাউলত ওলাইছে চাউল সদৃশ বিশেষ পদাৰ্থ ৷ সমবায় সমিতিয়ে ভিটামিন চাউল বুলি আখ্যা দিয়ে যদিও ঘটনাক লৈ উৎকণ্ঠা বৃদ্ধি পাইছে স্থানীয় ৰাইজৰ মাজত ৷ ক’ত হৈছে এনে ঘটনা, সবিশেষ পঢ়ক...\nমৰাণ, 22 ছেপ্তেম্বৰ: চৰকাৰে দৰিদ্ৰসকললৈ চৰকাৰী ৰেচন যোগান ধৰিছে সঁচা, কিন্তু এই ৰেচন কিমান বিশুদ্ধ? কিয়নো চৰকাৰে যোগান ধৰা চাউলত ওলাইছে চাউল সদৃশ এক বিশেষ পদাৰ্থ ৷ দৰিদ্ৰ পৰিয়াললৈ চৰকাৰে যোগান ধৰা চাউলত এই বিশেষ পদাৰ্থ ওলোৱাৰ বাবে হাহাকাৰৰ সৃষ্টি হৈছে দৰিদ্ৰ ৰাইজৰ মাজত ৷ সেয়েহে ৰাইজৰ মাজত চাউল বিতৰণ বন্ধ কৰিছে এজেণ্টসকলে ৷\nনাহৰকটীয়াত চৰকাৰী চাউল বিতৰণত হাহাকাৰ\nজানিব পৰা মতে, চাচনী সমবায় সমিতিৰ অন্তৰ্গত হালোৱা গাঁৱৰ সুলভ মূল্যৰ দোকানৰ এজেন্ট তীৰ্থনাথ গগৈয়ে চৰকাৰী চাউল ৰাইজৰ মাজত বিতৰণ কৰি থকা অৱস্থাতে চাউলৰ মাজত ওলায় এই চাউল সদৃশ ভেজাল পদাৰ্থ ৷ এই ভেজাল সদৃশ পদাৰ্থ প্ৰত্যক্ষ কৰি সন্দেহ ওপজাৰ লগে লগে ৰাইজৰ মাজত এই চাউল বিতৰণ বন্ধ কৰি দিয়া হয় ৷\nইয়াৰ পাচতে বিভাগীয় কৰ্তৃপক্ষৰ লগত যোগাযোগ কৰাত এই সন্দৰ্ভত চাচনী সমবায় সমিতিৰ বিষয়ববীয়াই স্বীকাৰোক্তি দিয়ে ৷ তেওঁ জনোৱা মতে, প্ৰতি বস্তা চাউলত 1 কেজি নতুবা2কেজি ভিটামিন জাতীয় চাউল সদৃশ সামগ্ৰী মিলোৱা হয় । এই চাউল ভিটামিন জাতীয় চাউল বুলি সমবায় বিষয়াই জানিবলৈ দিয়ে ৷ কিন্তু তথাপিও ভিটামিন জাতীয় চাউলক লৈ উৎকণ্ঠাৰ সৃষ্টি হৈছে ৰাইজৰ মাজত ৷\nএই চাউলবিধ সাধাৰণ চাউলতকৈ কিছু পৃথক আৰু ডাঙৰ ৷ চৰকাৰী চাউলত থকা এই কৃত্ৰিম চাউলখিনি প্ৰকৃততে ভিটামিন নে চাউলৰূপী বৰবিহ? এইদৰে প্ৰশ্ন উত্থাপন কৰি যোগান বিভাগক চাউলখিনি পৰীক্ষা কৰিবলৈ আহ্বান জনাইছে ৰাইজে ।\nকিয়নো যি সময়ত প্লাষ্টিকৰ জাতীয় চাউল খাই বহুলোক বেমাৰত পৰিব লগা হৈছে, তেনে সময়ত চৰকাৰে যোগান ধৰা চাউলত যদি সঁচাকৈ চাউলৰ নামত অন্য সামগ্ৰী মিহলাই দিয়া হৈছে তেন্তে এইটো এক ভাবিবলগীয়া কথা ৷ বিভাগীয় তদন্ততহে পোহৰলৈ আহিব প্ৰকৃততে কি মিহলোৱা হৈছে চৰকাৰী চাউলত ।


Hos 11 | AsmULB | STEP | ইস্ৰায়েলৰ লৰা কালত মই তাক স্নেহ কৰিছলোঁ, আৰু মিচৰৰ পৰা মোৰ পুত্ৰক মাতি আনিছিলোঁ ।\n1ইস্ৰায়েলৰ লৰা কালত মই তাক স্নেহ কৰিছলোঁ, আৰু মিচৰৰ পৰা মোৰ পুত্ৰক মাতি আনিছিলোঁ । 2ভাববাদীবিলাকে তেওঁবিলাকক যিমানে মাতিছিল, সিমানে তেওঁবিলাক তেওঁবিলাকৰ পৰা আঁতৰি গৈছিল ; তেওঁবিলাকে বাল দেৱতাবোৰৰ উদ্দেশে বলিদান কৰিছিল, আৰু কটা মূৰ্ত্তিবোৰৰ নিমিত্তে ধূপ জ্বলাইছিল ।\n3তথাপি মই ইফ্ৰয়িমক খোজ কাঢ়িবলৈ শিকালো, তেওঁবিলাকক মোৰ কোলাত ললোঁ ; কিন্তু মই যে তেওঁবিলাকক সুস্থ কৰিলোঁ তাক তেওঁবিলাকে নুবুজিলে । 4মই মানুহৰ যোগ্য ৰছীৰে, প্ৰেমজৰীৰে তেওঁবিলাকক টানি আনিলোঁ ; আৰু মই তেওঁবিলাকলৈ, ডিঙিৰ পৰা যুৱলিখন ডাঙি গুচুউৱা মানুহ যেন হলোঁ আৰু মই মৰম কৰি তেওঁবিলাকক আহাৰ দিলোঁ ।\n5তেওঁ মিচৰ দেশলৈ উলটি নাযাব ; কিন্তু অচূৰীয়া লোক তাৰ ৰজা হব, কিয়নো তেওঁবিলাক উলটি আহিবলৈ অসন্মত হল । 6আৰু তেওঁবিলাকৰ নগৰবোৰৰ ওপৰত তৰোৱাল পৰিব ; সেয়ে তেওঁবিলাকৰ ডাংবোৰ নষ্ট কৰিব, আৰু তেওঁবিলাকৰ আলচৰ কাৰণে তেওঁবিলাকক গ্ৰাস কৰিব । 7আৰু মোৰ প্ৰজাবিলাকে মোৰ পৰা অবাটে যাবলৈ মুখ কৰে ; তেওঁবিলাকক ওপৰত থকা জনাৰ ফাললৈ মাতিলেও কোনেও উধাবলৈ চেষ্টা নকৰে ।\n8হে ইফ্ৰয়িম, মই তোমাক কেনেকৈ ত্যাগ কৰিম ? হে ইস্ৰায়েল, মই কেনেকৈ তোমাক শোধাই দিম ? মই কেনেকৈ তোমাক অদ্মাৰ নিচিনা কৰিম ? মই চবোয়ীমৰ অৱস্থাত তোমাক কেনেকৈ পেলাম ? মোৰ হৃদয় মোৰ অন্তৰত বিকৃত হল, মোৰ মনত একেবাৰে প্ৰেমাগ্নি জ্বলিছে । 9মোৰ প্ৰচণ্ড ক্ৰোধ মই সিদ্ধ নকৰিম, মই ইফ্ৰয়িমক আকৌ বিনষ্ট নকৰিম ; কিয়নো মই ঈশ্বৰ, মানুহ নহওঁ, মই তোমাৰ মাজত থকা পবিত্ৰ জনা ; মই ক্ৰোধেৰে উপস্থিত নহম ।\n10তেওঁবিলাকে যিহোৱাৰেই পাছত চলিব ; তেওঁ সিংহৰ নিচিনাকৈ গৰ্জ্জন কৰিব ; হয়, তেওঁ গৰ্জ্জন কৰিলে পশ্চিম ফালৰ পৰা সন্তানবিলাক কঁপি কঁপি আহিব । 11তেওঁবিলাকে কঁপি কঁপি, মিচৰ দেশৰ পৰা পক্ষীৰ নিচিনাকৈ, আৰু অচূৰ দেশৰ পৰা কপৌৰ নিচিনাকৈ আহিব ; যিহোৱাই কৈছে, মই তেওঁবিলাকক নিজ নিজ ঘৰত বাস কৰাম ।\nইস্ৰায়েলৰ ছল আৰু কপটতা ।\nইফ্ৰয়িমে মিছা কথাৰে, আৰু ইস্ৰায়েল বংশই প্ৰবঞ্চনাৰে মোক বেৰিছে ; আৰু যিহূদা এতিয়াও ঈশ্বৰৰ আগত, বিশ্বাসী পবিত্ৰ জনাৰেই আগত অস্থিৰ ।


গোলকীয় জলবায়ু পৰিৱৰ্তনৰ মানৱীয় মাত্ৰাৰ ওপৰত মালে ঘোষণাপত্ৰ - অসমীয়া ৱিকিপিডিয়া\nমালদ্বীপৰ মালে দ্বীপ, ইয়াৰ নামেৰে ঘোষণাপত্ৰ খনৰ নামকৰণ কৰা হৈছে\nগোলকীয় জলবায়ু পৰিৱৰ্তনৰ মানৱীয় মাত্ৰাৰ ওপৰত মালে ঘোষণাপত্ৰ (ইংৰাজী: Malé Declaration on the Human Dimension of Global Climate Change) হৈছে কেইবাখনো ক্ষুদ্ৰ দ্বীপ উন্নয়নশীল ৰাষ্ট্ৰ প্ৰতিনিধিৰ দ্বাৰা স্বাক্ষৰ কৰা এখন চুক্তি। ২০০৭ চনৰ নৱেম্বৰ মাহত এই ঘোষণাপত্ৰত স্বাক্ষৰ কৰিবলৈ কেইবাখনো ক্ষুদ্ৰ দ্বীপ উন্নয়নশীল ৰাষ্ট্ৰ প্ৰতিনিধি সকল একত্ৰিত হৈছিল। এই ঘোষণাপত্ৰৰ লক্ষ্য আছিল জলবায়ু পৰিৱৰ্তন আৰু মানৱ অধিকাৰক একেলগে সংযুক্ত কৰাৰ বাবে এক স্পষ্ট ৰণনীতি প্ৰস্তুত কৰা। ঘোষণাপত্ৰখনে জলবায়ু পৰিৱৰ্তনৰ বিৰুদ্ধে যুঁজিবলৈ অভিযানৰ কাৰ্যসূচী সলনি কৰাৰ বাবে কেৱল জলবায়ু পৰিৱৰ্তনৰ পাৰিপাৰ্শ্বিক প্ৰভাৱৰ ওপৰত গুৰুত্ব দিয়াৰ পৰা জলবায়ু পৰিৱৰ্তনৰ মানৱ অধিকাৰৰ প্ৰভাৱবোৰো বিবেচনা কৰিবলৈ চেষ্টা কৰিছিল। এই ঘোষণাপত্ৰখনে স্পষ্ট কৰে যে স্বাস্থ্যকৰ পৰিৱেশৰ অধিকাৰ হৈছে আন সকলো মৌলিক মানৱ অধিকাৰৰ প্ৰাথমিক তাৎপৰ্য।\nঘোষণাপত্ৰখন মালদ্বীপৰ ৰাজধানী মালেত স্বাক্ষৰ কৰা হৈছিল। সেয়ে এই চুক্তিক চমুকৈ মালে ঘোষণাপত্ৰ বুলিও কোৱা হয়। জলবায়ু পৰিৱৰ্তনে ইতিমধ্যে জনসংখ্যাৰ মানৱ অধিকাৰক প্ৰভাৱিত কৰিবলৈ আৰম্ভ কৰিছে। সেয়েহে মালদ্বীপ আৰু অন্যান্য দ্বীপ ৰাষ্ট্ৰসমূহে এক আন্তৰ্জাতিক মিত্ৰজোঁট নিৰ্মাণ কৰিবলৈ আৰম্ভ কৰিছে যিয়ে জলবায়ু পৰিৱৰ্তনৰ বিৰুদ্ধে যুঁজিবলৈ মানৱ অধিকাৰক এক পৰিকাঠামো হিচাপে ব্যৱহাৰ কৰে। এই মিত্ৰজোঁটটোৱে জেনেভা, নিউয়ৰ্ক আৰু মালেত ঘোষণাপত্ৰৰ বিষয়ত সভাৰ আয়োজন কৰিছে।\nবিশ্বব্যাপী জলবায়ু পৰিৱৰ্তনৰ বাবে মেৰু অঞ্চলৰ বুভুক্ষিত বগা ভালুক\nএই ঘোষণাপত্ৰখনত স্বাক্ষৰকাৰীসকলে ৰাষ্ট্ৰসংঘৰ মানৱ অধিকাৰ পৰিষদক জলবায়ু পৰিৱৰ্তন আৰু মানৱ অধিকাৰৰ প্ৰভাৱৰ ওপৰত মনোযোগ দিবলৈ দাবী জনাইছিল। ইয়াৰ প্ৰতিক্ৰিয়াস্বৰূপে মানৱ অধিকাৰ উচ্চায়ুক্তৰ কাৰ্যালয়ে প্ৰথম অধ্যয়ন প্ৰকাশ কৰে য'ত জলবায়ু পৰিৱৰ্তনে মানৱ অধিকাৰৰ সম্পূৰ্ণ উপভোগত হস্তক্ষেপ কৰে। ইয়াৰ লগতে জলবায়ু পৰিৱৰ্তনৰ পৰা মানৱ অধিকাৰ সুৰক্ষিত কৰাৰ বাবে দেশবোৰে একেলগে কাম কৰাতো একপ্ৰকাৰৰ কৰ্তব্য বুলি গুৰুত্ব আৰোপ কৰে। বিশেষকৈ প্ৰতিবেদনখনে বিপদাপন্ন কেইবাটাও মৌলিক অধিকাৰৰ ওপৰত আলোকপাত কৰিছিল। এই বিপদাপন্ন অধিকাৰসমূহৰ ভিতৰত উল্লেখযোগ্যসমূহ হৈছে জীয়াই থকাৰ অধিকাৰ, স্বাস্থ্য, পৰ্যাপ্ত জীৱনধাৰণৰ মানদণ্ড আৰু আত্মনিৰ্ধাৰণৰ অধিকাৰ।\n↑ Kyung-wha, Kang (14 December 2007). Climate Change and Human Rights (Speech). Conference of the Parties to the United Nations Framework Convention on Climate Change and its Kyoto Protocol. প্ৰকাশক Bali, Indonesia. https://newsarchive.ohchr.org/EN/NewsEvents/Pages/DisplayNews.aspx?NewsID=200.\n↑ Quirico, Ottavio (2016). "Input for the 2016 Report to the Human Rights Council of the Special Rapporteur on Human Rights and the Environment". Climate Change and Human Rights Proceedings. https://www.ohchr.org/Documents/Issues/Environment/ImplementationReport/Ottavio%20Quirico.pdf.\n↑ Limon, Marc (16 February 2017). "The Small Island Perspective on Agenda-Setting in Climate Change and Human Rights". UCL. https://www.ucl.ac.uk/global-governance/news/2017/feb/small-island-perspective-agenda-setting-climate-change-and-human-rights। আহৰণ কৰা হৈছে: 20 April 2021.\n↑ Knox, John (15 November 2015). "Climate Change and Human Rights: Three Benefits ofaHuman Rights Perspective on Climate Change". Global Policy. https://www.globalpolicyjournal.com/blog/15/11/2015/climate-change-and-human-rights-three-benefits-human-rights-perspective-climate-chan.\n"https://as.wikipedia.org/w/index.php?title=গোলকীয়_জলবায়ু_পৰিৱৰ্তনৰ_মানৱীয়_মাত্ৰাৰ_ওপৰত_মালে_ঘোষণাপত্ৰ&oldid=272627"ৰ পৰা অনা হৈছে\nএই পৃষ্ঠাখন ২৯ এপ্ৰিল, ২০২১ তাৰিখে ২২:০৩ বজাত অন্তিম সংশোধন কৰা হৈছিল।


পচতীয়া - অসমীয়া ৱিকিপিডিয়া\nপ্ৰজাতি: V. negundo\nনেপালৰ পঞ্চখাল উপত্যাকাত ফুলি থকা পচতীয়া\nপচতীয়া (ইংৰাজী: five-leaved chaste tree) হৈছে এবিধ মধ্যম আকাৰৰ পৰ্ণপাতী উদ্ভিদ। ইয়াক দক্ষিণ আৰু দক্ষিণ-পূৱ এছিয়াৰ জনসমাজত একপ্ৰকাৰৰ বহু প্ৰচলিত বনৌষধী হিচাপে ব্যৱহাৰ হৈ আহিছে। ইয়াৰ বৈজ্ঞানিক নাম Vitex negundo।\nপচতীয়াক বিভিন্ন ভাষাত বিভিন্ন নামেৰে জনা যায়: তামিলত 'নচ্চি' (நொச்சி), হিন্দীত 'নিৰ্গুণ্ডী' (निर्गुंडी), সংস্কৃতত 'সিন্ধুৱাৰ' (सिन्धुवार), তেলুগুত 'সিন্ধুৱাৰ' (వావిలి / సింధువార), ফিলিপাইনত 'লেগুণ্ডী', সিংহলত 'নিকা' (නික), বঙালীত 'নিশিন্দা', নেপালী:ত 'সিমালী' (सिमाली) আৰু মাৰাঠীত 'নিৰ্গুণ্ডী'।\nপচতীয়াৰ উচ্চতা প্ৰায়2to 8 মিটাৰ (6.6 to 26 ফুট) লৈকে হোৱা দেখা যায়। ইয়াৰ পাতবোৰ প্ৰৱৰ্ধসদৃশ, পাঁচটা বা কেতিয়াবা তিনিটাকৈ শাখা পত্ৰ থাকে। প্ৰতিখন শাখাপত্ৰৰ দৈৰ্ঘ্য প্ৰায়4to 10 cm (1.6 to 3.9 in) পৰ্যন্ত, মাজৰ পত্ৰখন সবাতকৈ ডাঙৰ হয় আৰু ঠাৰিৰ সৈতে পোনপতীয়াকৈ সংযুক্ত হৈ থাকে। পাতবোৰৰ কাষটো খহতা আৰু পাতৰ তলফালে অসংখ্য নোম থাকে। পচতীয়াৰ গুচ্ছিত ফুল ফুলে। 10 to 20 cm (3.9 to 7.9 in) দৈৰ্ঘ্যৰ প্ৰতিটো গুচ্ছত বগা বা নীলা ৰঙৰ অসংখ্য ফুল ফুলে। প্ৰতিপাহ ফুলৰ দৈৰ্ঘ্য প্ৰায়6to7cm (2.4 to 2.8 in) পৰ্যন্ত হয়। পাহিবোৰ ভিন্ন আকাৰৰ, দলমণ্ডল আৰু বৃতিমণ্ডল নোমেৰে আৱৰা।\nফলৰ আকৃতি গোলাকৃতি বা ডিম্বাকৃতিৰ, ব্যাস প্ৰায়4mm (0.16 in)।\n1 বিৱৰণ আৰু বসতি\nবিৱৰণ আৰু বসতি[সম্পাদনা কৰক]\nপচতীয়া পূৱ আৰু দক্ষিণ আফ্ৰিকা আৰু এছিয়াৰ স্থানীয় উদ্ভিদ। পৃথিৱীৰ অন্য অঞ্চলতো ইয়াৰ খেতি কৰা হয়।\nআফগানিস্থান, বাংলাদেশ, ভূটান, কম্বোডিয়া, চীন, ভাৰত, ইণ্ডোনেছিয়া, জাপান, কোৰিয়া, কেনিয়া, মাডাগাস্কাৰ, মালয়েছিয়া, মোজাম্বিক, ম্যানমাৰ, নেপাল, পাকিস্তান, ফিলিপাইন, শ্ৰীলংকা, টাইৱান, টানজেনিয়া, থাইলেণ্ড, আৰু ভিয়েটনাম আদি দেশৰ থলুৱা উদ্ভিদ।\nপচতীয়া সাধাৰণতে জলাধাৰৰ কাষত, অপ্ৰদূষিত অঞ্চল, তৃণভূমি, আৰু বনাঞ্চলত গজে।\nপচতীয়াক বিভিন্ন ভাষাত বিভিন্ন নামেৰে জনা যায়:\nঅসমীয়া : পচতীয়া (Pochotia)\nবেংগলী : নিৰ্গুণ্ডী; নিশিন্দা; সমালু\nবণ্টক : লিংহেই\nচীনা : হোৱাং জিং (黄荆)\nইংৰাজী : ফাইভ-লিভড ছাষ্ট ট্ৰি; হৰ্চশ্বৌ ভিটেক্স; চাইনীড ছাষ্ট ট্ৰি\nফিলিপাইন : লাগুণ্ডী\nগুজৰাটী : নাগডা; সমালিক\nহিন্দী : মেউৰি; নিৰ্গুণ্ডী; নিশিন্দা; সম্ভালো; সৱালো (निर्गुंडी)\nইফোগাৱ : ডাবটান\nইলকান : ডাংলা\nকানাড়া : বিল-নেক্কি\nকোৰিয়ান : ছম মক হায়ুং (좀목형)\nমালায়ালাম : ইন্দ্ৰানী\nমাৰাঠী : নিৰ্গুণ্ডা\nপঞ্জাবী : বান্না; মাৰৱান; 'মাৱৰা; মাৱা; স্বাঁজা টৰবান্না\nসংস্কৃত : নিৰ্গুণ্ডী; চেফালিকা; সিন্ধুৱাৰ; ষ্বেতসূৰজ; ৱ্ৰিকসাহা (सिन्धुवार)\nতামিল : চিন্ধুৱৰম; নিৰ্নচ্চি; নচ্চি; নচি; ভেল্লাই-নচ্চি\nতেলেগু : সিন্ধুৱাৰ; ৱাভিলি; নল্লা-ৱাভিলি; ট্ল্লা-ৱাভিলি (వావిలి / సింధువార) লেক্কালি\nদিনে দুটাকৈ পাত ঘিঁউৰ লগত ভাজি খালে স্মৃতি শক্তি বাঢ়ে।\nচুলি সৰাত বা টকৌৱে খোৱাত পাত সৰিয়হ তেলত ভাজি সেই তেল মূৰত ঘঁহিলে চুলি গজে।\nগাত বিষ হ’লে ৩/৪ গ্ৰাম পাত পানী খাই থাকিলে বিষ উপশম হয়।\nপাতৰ ছাঁই পানীত গুলি খালে পেট ওফন্দা, চায়েতিকা বিষ ভাল হয়।\nপানী কেঁচুৱাৰ পেটৰ অসুখ হ’লে গা ধোৱা পানীত পচতীয়া পাত অলপ সময় থৈ সেই পানীত গা ধুলে সন্তানৰ পেটৰ অসুখ ভাল হয়। গাত লাগি থকা সামান্য ৰস কেঁচুৱাৰ পেটলৈ গ’লেই ভাল হয়।\nএন্দুৰীয়া হোৱা ঠাইত পাত পিহি বান্ধি থ’লে ৰোগ ভাল হয়।\n↑ 1.0 1.1 1.2 Vitex negundo Linn. Fact Sheet. Bureau of Plant Industry, Department of Agriculture, Republic of the Philippines. http://www.bpi.da.gov.ph/Publications/mp/pdf/l/lagundi.pdf.\n↑ 2.0 2.1 2.2 "Vitex negundo L. - Lagundi". Prosea Herbal Techno-Catalog. http://hrdc.pcarrd.dost.gov.ph/prosea/proseaherbal/lagundi_doc.htm। আহৰণ কৰা হৈছে: September 7, 2011.\n↑ Vitex negunda in Dr. K. M. Madkarni's Indian Materia Medica; Edited by A. K. Nadkarni, Popular Prakashan, Bombay, 1976, pp: 1278-80.\n↑ আনন্দ চন্দ্ৰ দত্ত (১২ এপ্ৰিল ২০০৯). "ব’হাগী বন শাকৰ বতৰা". বসুন্ধৰা: পৃষ্ঠা:৬.\n"https://as.wikipedia.org/w/index.php?title=পচতীয়া&oldid=256084"ৰ পৰা অনা হৈছে\nএই পৃষ্ঠাখন ২৫ ডিচেম্বৰ, ২০২০ তাৰিখে ১৯:০২ বজাত অন্তিম সংশোধন কৰা হৈছিল।


আপুনি চাইডলাইনতে বহি আছে নেকি? - Jeevan Britta\nPublished March 7, 202111:58 am\nUpdatedFebruary 23, 20213:56 pm\nPosted by BIKASH KALITA on March 7, 2021. Updated: February 23, 20213:56 pm\nকেতিয়াবা অকণমান জিৰণি লোৱাটো বেয়া কথা নহয়, কিন্তু বহুত বেছি সময় তেনে কৰিলে লাহে লাহে ই এটা অভ্যাসত পৰিণত হ’ব পাৰে৷ এনে হ’লে চাইড লাইনত বহি থকাটো আপোনাৰ অভ্যাস হৈ পৰিব পাৰে৷ আপুনি আগতে কেতিয়াবা খেলপথাৰত ফুটবল খেল চাবলৈ গৈছে নে? খেলুৱৈসকলে খেলপথাৰত নিজৰ খেল খেলি থাকে আৰু দর্শকসকলে ফিল্ডৰ বাহিৰৰ পৰা খেল চাই থাকে৷ এনেদৰে আমি চাইড লাইনৰ পৰা খেলবোৰ চাই থাকো৷ কিন্তু কেৱল চাইহে থাকো৷ জীৱনটো আমি তাকেই কৰিব পাৰোঁ, খেলাৰ সলনি কেৱল চাইহে থাকিব পাৰোঁ৷\nআপুনি চাইড লাইনত বহি আছে নেকি সেয়া চাও আহক৷\nআপুনি সদায়ে চিন্তা আৰু পৰিকল্পনা কৰি থাকে\nকিবা এটা কাম কৰিবলৈ আপুনি প্ৰায়ে চিন্তা কৰে, পৰিকল্পনা কৰে, ষ্ট্ৰেটেজী ঠিক কৰে৷ আৰু এয়া চলিয়েই থাকে৷ খেলখনৰ বিষয়ে আপুনি চিন্তা কৰি থাকে, কি কৰিব, কি নকৰিব সেয়া পৰিকল্পনা কৰি থাকে, কিন্তু খেলখন কেতিয়াও আৰম্ভই নকৰে৷ সেই খেলখন খেলি আপুনি আনন্দ পাবনে, জিকিবনে? আপুনি যিমানে পৰিকল্পনা নকৰক কিয়, আপুনি খেলিবলৈ আৰম্ভ নকৰালৈকে, খেলপথাৰত ননমালৈকে খেলখন আৰম্ভ নহ’বই আৰু আপুনি সদায়ে চাইদ লাইনতে ঠিয় হৈ থাকি যাব৷ ঘৰত চোফাত বহি, ষ্টেডিয়ামত চকীত বহি আপুনি খেলখন চাব পাৰিব, কিন্তু খেল খেলিবলৈ হ’লে ফিল্ডৰ ভিতৰলৈ সোমবাই লাগিব৷\nআপুনি সুবিধাৰ বাবে অপেক্ষা কৰি আছে\nসুবিধা এটা আহিব বুলি আপুনি অপেক্ষা কৰি আছে, খেলখন কিন্তু আজিলৈকে আৰম্ভ কৰাই নাই৷ সকলো চিনবোৰ ঠিক হ’লেহে, সকলোবোৰ সময়, সুবিধা আদি আপুনি ভবামতে হ’লে আপুনি আৰম্ভ কৰিব৷ সেই সময়টো কেতিয়াও নাহিবই পাৰে, সেই সুবিধাটো কেতিয়াও নাহিব পাৰে৷ আপুনি যি বিচাৰে সকলোবোৰ এতিয়াই আছে, মাত্ৰ আপুনি আৰম্ভ কৰিব লাগে৷ ৰৈ থাকিলে হয়তো সেই সুবিধাটো কেতিয়াই নাহিবই, সেই ৰিক্সটো ল’বলৈ আপুনি সাজুনে?\nসমস্যাত পৰিলে আপুনি হাত দাঙি দিয়ে\nকাম আৰম্ভ কৰিলেও বা আৰম্ভ কৰাৰ আগতেই কিবা এটা বাধাৰ বা সমস্যাৰ মুখামুখি হ’লে আপুনি হাত দাঙি দিয়ে৷ ফুটবল খেলিবলৈ আৰম্ভ কৰিলে, কেতিয়াবা কোনোবাই খুন্দিয়াই আপোনাক পেলাই দিব, কেতিয়াবা আঠুৰ চাল-বাকলি যাব, কেতিয়াবা কৰাবাত দুখ পাব৷ কিন্তু সেইবাবে জানো আপুনি ফুটবল খেলা একেবাৰে বাদ দিব? এইবোৰ অতিক্ৰম কৰি, এইবোৰক আওকাণ কৰি আপুনি নিজৰ খেল খেলি থাকে৷ এইবোৰক ভয় কৰিলে সদায় চাইড লাইনতে ঠিয় হৈ আনৰ খেল চাই থাকিব লাগিব৷ অলপ সমস্যা, অলপ অসুবিধা, অলপ বাধা যিকোনো কথাতে থাকিবই৷ আপুনি যদি সঁচাকৈয়ে খেলিব বিচাৰিছে, সেয়া আপুনি আওকাণ কৰি আগবাঢ়িবই লাগিব৷\nআপুনি যিমান কষ্ট কৰিব লাগে সিমান নকৰে\nআপুনি যেতিয়া ফুটবল খেলিবলৈ যায়, খেলবিধ সঁচাই ভাল পালে, আপুনি এটা সময়ত সকলো পাহৰি যায় আৰু কেৱল খেলৰ কথাহে মনত থাকে৷ তেতিয়া আপুনি ভাল খেলিবও পাৰিব আৰু খেলি এক অদ্ভূত আনন্দও ল’ব পাৰিব৷ তেনেদৰেই আপুনি যি কৰিব বিচাৰে সেই কাম যদি আপুনি সম্পূর্ণভাৱে তাত সোমাই পৰি কৰে, তেতিয়া সময়ৰ কোনো হিচাপ, কষ্টৰ কোনো হিচাপ নাথাকে আৰু আপুনি সেই কামৰ ফলাফলৰ লগতে কামবোৰ কৰি সন্তুষ্টি অৰু সুখ পায়৷\nচাইডলাইন বেছি সুৰক্ষিত\nআপুনি ভাবে যে খেল পথাৰত সোমাই খেলাতকৈ চাইদ লাইনত ঠিয় হৈ থকাটো বেছি সুৰক্ষিত৷ দুখ পোৱাৰ, কিবা হোৱাৰ সম্ভাৱনা নাই৷ কথাটো হয়?৷ কিন্তু চাইদ লাইনত থিয় হৈ থাকিলে আপুনি খেলিবলৈও নাপাব, খেলৰ আনন্দও নাপাব আৰু জিকাৰ সুবিধাও নাপাব আৰু জিকিলে কিবা এটা কৰাৰ যি আনন্দ আৰু গর্ব থাকে সেয়াও নাপাব৷ ই সুৰক্ষিত হয়, কিন্তু লগতে ই ৰিক্তও, চাইদ লাইনত একো নাই৷ চাইদ লাইনত থাকি আপুনি আন কাৰোবাৰ বাবে চিয়েৰ কৰিব পাৰিব, অলপ সময় খেল খন চাই ফুর্তি ল’ব পাৰিব, কিন্তু নিজে খেলখন খেলাৰ যি এক অনুভৱ সেয়া কেতিয়াও নাপায়৷ আৰু সেই খেলত আপুনি ভালপোৱা দলটো জয়ী হলেও খেলুৱৈ এজনৰ সমান আনন্দ, আৰু সন্মান আৰু গর্ববোধ আপুনি কেতিয়াও নাপায়৷\nচাইডলাইনত বহি নাথাকিব৷ তাতোকৈ ফিল্ডত সোমাই পৰি আপুনি যিমান ভালদৰে খেলিব পাৰে সিমান ভালদৰে খেলাত লাগি যাওক৷ জীৱনটো জীয়াই থাকি বেছি ভাল লাগিব৷\nভালদৰে জীয়াই থকা এটা জীৱন\nআপুনি বিচৰা ধৰণে জীৱনটো জীয়াই থকাৰ ৫টা উপায়\nPrevious Post কথাটো আপুনি যিমান জটিল বুলি ভাবিছে ই ইমান জটিল হয়নে ?\nNext Postনিজকে কেনেদৰে মটিভেট কৰি ৰাখিব


স্বাধীনতা আন্দোলনত অসমৰ ভূমিকা।অধ্যায় ১৪।Class5Environment Lesson 14 Question and Answer Assam | SCERT Class5Environment Chapter 14 Solution |পঞ্চম মান শ্ৰেণীৰ পৰিৱেশৰ অধ্যায় ১৪ স্বাধীনতা আন্দোলনত অসমৰ ভূমিকা নামৰ পাঠটোৰ প্ৰশ্ন আৰু উত্তৰ। - Might Learn\nক) ইয়াণ্ডাবু সন্ধি কাৰ কাৰ মাজত হৈছিল ?\nখ) ভাৰতৰ প্ৰথম স্বাধীনতা সংগ্ৰাম বুলিলে কোনটো বিদ্ৰোহক জনা যায়?\nগ) অসমত হোৱা চিপাহী বিদ্ৰোহত বৃটিছৰ গুৰি ধৰোঁতা ব্যক্তিগৰাকী কোন আছিল ?\nঘ) কোন চনত ইষ্ট ইণ্ডিয়া কোম্পানীৰ হাতৰ পৰা অসমৰ শাসনভাৰ বৃটিছ চৰকাৰে লয়?\nঙ) পথৰুঘাটত হোৱা কৃষক বিদ্ৰোহত বৃটিছৰ গুলীত কেইগৰাকী ব্যক্তি ছহিদ হৈছিল ?\nক) খাজনা বৃদ্ধিৰ প্ৰতিবাদত অসমৰ কৃষকসকলে _________________বিদ্ৰোহ কৰিছিল।\nখ) ________________ নেতৃত্বত সমগ্ৰ ভাৰতত অহিংস গণতান্ত্ৰিক আন্দোলন আৰম্ভ হৈছিল।\nগ) ১৮২৬ চনত বৃটিছ শাসনৰ বিৰোধিতা কৰা প্ৰথম অসমীয়া ব্যক্তি আছিল ________________ আৰু ________________ ।\nঘ) ________________ চনত পিয়লীি ফুকনে ইংৰাজক অসমৰ পৰা খেদিবলৈ বিদ্ৰোহ কৰিছিল।\n৩)ক অংশৰ লগত খ অংশ মিলোৱা।\nআইন অমান্য় আন্দোলন\nভাৰত ত্যাগ আন্দোলন ১৯৩০-৩২চনত\n৪) শুদ্ধ উত্তৰটো বিচাৰি উলিওৱা-\nক) স্বাধীন হোৱাৰ আগতে ভাৰতবৰ্ষ ফৰাছী /পৰ্তুগীজ/ইংৰাজৰ অধীনত আছিল।\nখ) ভাৰতবৰ্ষ ১৯৪৭/১৯৪৪/১৯৪৫ চনৰ ১৫ আগষ্ট তাৰিখে স্বাধীন হয়।\nগ) ১৮৬১/১৮৯৪/১৯৪২ চনত ইংৰাজ সকলে আইন কৰি আফু খেতি বন্ধ কৰিছিল।\nঘ) আহোম ৰজাসকলে ২০০/৬০০/৪০০ বছৰ ৰাজত্ব কৰিছিল।\n৫) চমু টোকা লিখা।-\nক) পথৰুঘাটৰ ৰণ খ)ৰঙিয়াৰ ৰাইজ মেল গ)ফুলগুৰিৰ ধেৱা


union-budget-2019-live-update– News18 Assam\nLIVE Union Budget 2019 : পলকতে কেন্দ্ৰীয় বাজেট ২০১৯\nবাজেটত আপোনাৰ বাবে কি কি সুখবৰ?\nassam.news18.com | July 5, 2019, 4:25 PM IST\n>> ৪০০ কোটি টকালৈ টাৰ্ণঅভাৰৰ কোম্পানীক কৰ ৰেহাই।\n>> ৪৫ লাখ টকাৰ ঘৰ কিনিলে অতিৰিক্ত ১.৫ লাখ টকাৰ ৰেহাই।\n>> বেংকৰ পৰা অধিক ধন উলিয়ালে লাগিব কৰ।\n>> উচ্চ শিক্ষা প্ৰতিষ্ঠানলৈ ৪০০ কোটি টকাৰ সাহায্য প্ৰদান কৰিব কেন্দ্ৰই।\n>> বিদেশী ছাত্ৰৰ বাবে ‘ষ্টাডী ইন ইণ্ডিয়া’ প্ৰ’গ্ৰামৰ ব্যৱস্থা কৰা হ’ব।\n>> প্ৰবাসী ভাৰতীয়ৰ বাবে বিনিয়োগৰ পথ সহজসাধ্য কৰাৰ চেষ্টা।\n>> নাৰী সবলীকৰণৰ ওপৰত গুৰুত্ব প্ৰদান।\n>> উজ্জ্বলা আঁচনি আৰু সৌভাগ্য আঁচনিৰ জৰিয়তে পৰিৱৰ্তনৰ লক্ষ্য।\n২০২২ চনলৈ সকলো গাঁৱলৈ বিদ্যুৎ যোগানৰ লক্ষ্য\n৩ কোটিতকৈ অধিক ক্ষুদ্ৰ ব্যৱসায়ীয়ে পাব পেঞ্চনৰ সুবিধা\nক্ষুদ্ৰ ব্যৱসায়ীয়ে লাভ কৰিব পেঞ্চন, ৫৯ মিনিটতে হ’ব ঋণ মঞ্জুৰি\nবীমা ক্ষেত্ৰত ১০০ শতাংশ FDIত গুৰুত্ব বাজেটত\nপানী আৰু গেছৰ বাবে হ’ব ৰাষ্ট্ৰীয় গ্ৰীড\nৰে’লৱেৰ বিকাশৰ বাবে PPP মডেলৰ ব্যৱস্থা\n৩০০ কিলোমিটাৰ নতুন মেট্ৰ’ প্ৰকল্পত অনুমোদন\nদেশত ৬৫৭ কিলোমিটাৰ মেট্ৰ’ সেৱা আৰম্ভ\nৰে’লৱেৰ বিকাশৰ বাবে বাজেটত গুৰুত্ব\nসকলো ৰাজ্যই উচিত মূল্যত সকলো সময়তে বিজুলী লাভ কৰিব\nএক দেশ এক গ্ৰীডৰ জৰিয়তে সকলো ৰাজ্যলৈ সুলভ বিজুলীৰ ব্যৱস্থা\nভাৰতক ৫ ট্ৰিলিয়ন ডলাৰ অৰ্থনীতিৰ দেশ কৰাৰ লক্ষ্য কেন্দ্ৰৰ\nপুৰণি পৰম্পৰা ভংগ কৰি নিৰ্মলা সীতাৰমনে দাখিল কৰিলে বাজেট\nভাৰতৰ প্ৰথমগৰাকী মহিলা বিত্ত মন্ত্ৰী নিৰ্মলা সীতাৰমনে দাখিল কৰিলে ২০১৯ বৰ্ষৰ সাধাৰণ বাজেট। বাজেটত বিত্ত মন্ত্ৰীয়ে উল্লেখ কৰে যে দেশত ৬৫৭ কিলোমিটাৰ মেট্ৰ’ সেৱা আৰম্ভ কৰা হৈছে আৰু ৩০০ কিলোমিটাৰ নতুন মেট্ৰ’ প্ৰকল্পত অনুমোদন জনোৱা হৈছে। দেশৰ ভিতৰত জলপথ আৰম্ভ কৰাৰ পৰিকল্পনা লৈছে চৰকাৰে। ইলেকট্ৰনিক বাহনক গুৰুত্ব প্ৰদান বাজেটত। ৰিফৰ্ম, পাৰফৰ্ম আৰু ট্ৰান্সফৰ্মত গুৰুত্ব সাধাৰণ বাজেটত। ৱান নেশ্যন, ৱান গ্ৰীড’ৰ ব্লুপ্ৰিণ্ট প্ৰস্তুত কৰা হৈছে বুলিও বাজেট ভাষণত উল্লেখ কৰে সীতাৰমনে।\nক্ষুদ্ৰ ব্যৱসায়ীয়ে লাভ কৰিব পেঞ্চন, ৫৬ মিনিটতে ঋণ মঞ্জুৰি- News18 Assam\nNo longer dealing in Cash!\n2% tax deduction at source on annual cash withdrawal of 1 crore. This will discourage business payments in cash.@nsitharaman@FinMinIndia#BudgetWithDD#Budget2019 #UnionBudget2019 #BudgetForNewIndia pic.twitter.com/t36hAaW1H7\n— Doordarshan News (@DDNewsLive) July 5, 2019\nKey Highlights of #UnionBudget2019 #BudgetForNewIndia\nDetails here: https://t.co/9AP46yOJZS pic.twitter.com/gJatG9cgcF\nFinance Minister Nirmala Sitharaman on #UnionBudget2019: The emphasis was very clearly on the overall development of economy. We looked at rural initiatives, all of which will give certain dynamic to the rural areas. Similarly, we looked at how urban living can be better. pic.twitter.com/0vLXhakTYG\nMaharashtra CM Devendra Fadnavis on #UnionBudget2019: It isavisionary budget, at the macroeconomic level, one can say that, it isamanifestation of PM's dream to make Indiaa$5 trillion economy. The budget aims at transforming 'gaon, gareeb and kisan.' pic.twitter.com/uW8DChnbbf\nNiti Aayog CEO Amitabh Kant: #UnionBudget2019 is very path breaking. It'savery comprehensive budget. We're particularly delighted as Finance Min has acknowledged role of Niti. But more important is the road map that she has set for laying downavision for $5 trillion economy pic.twitter.com/uuSojh1l33


গল্পঃ জীৱনৰ পাঁচটা উপহাৰ / মাৰ্ক টোৱেইন\nHomeঅনূদিত গল্পগল্পঃ জীৱনৰ পাঁচটা উপহাৰ / মাৰ্ক টোৱেইন\ntranslatorsassam July 07, 2020\nজীৱনৰ পাঁচটা উপহাৰ (FIVE BOONS OF LIFE)\nমূল: মাৰ্ক টোৱেইন\nঅনুবাদ: নৱজ্যোতি বড়া\nএদিন ৰাতিপুৱা টোপোলা এটা লগত লৈ এজনী পৰী আহিল আৰু ক’লে,\n“মই উপহাৰ লৈ আহিছোঁ। এটা বাছি লোৱা আৰু বাকীবোৰ তাতে ৰাখি থৈ দিয়া। পিছে সাৱধান। ভালকৈ ভাবি চিন্তি উপহাৰটো নিৰ্বাচন কৰিবা, কাৰণ তাৰে ভিতৰত এটাহে মাত্ৰ মূল্যৱান।”\nপাঁচটা উপহাৰ আছিল-যশস্যা, প্ৰেম, ধন-সম্পদ, সুখ, মৃত্যু।\nযুৱকজনে উৎসাহিত হৈ ক’লে- “ইয়াত একো চিন্তা কৰিবলগীয়া কথাই নাই।মই সুখ নিৰ্বাচন কৰিছোঁ।”\nতাৰ পাছত যুৱকজনে যৌৱনত উপভোগ কৰিব পৰা সকলো সুখ বৈভৱেই আহৰণ কৰিলে। পিছে সময় পাৰ হৈ যোৱাৰ লগে লগে তেওঁ উপলব্ধি কৰিলে সুখবোৰ ক্ষণস্থায়ী, নিৰাশাজনক, ফোঁপোলা আৰু উদং।পাৰ হৈ যোৱা প্ৰতিটো সুখময় স্মৃতিয়ে যেন তেওঁক বিদ্ৰুপ কৰিব ধৰিলে। শেষত তেওঁ ক’লে, “এই বছৰবোৰ মই এনেয়ে নষ্ট কৰিলোঁ। যদি উপহাৰবোৰ মই আকৌ এবাৰ বাছি ল’ব পাৰিলোঁহেতেন, ভাবি চিন্তি বুদ্ধিমানৰ দৰে নিৰ্বাচন কৰিলোঁ হয়।”\nপৰী আহিল, আৰু ক’লে,\n“চাৰিটা উপহাৰ বাকী আছে। আকৌ এবাৰ নিৰ্বাচন কৰা। মনত ৰাখিব, সময় পাৰ হৈ গৈ আছে আৰু এই চাৰিটাৰ মাজৰ এটা উপহাৰহে মূল্যৱান।”\nমানুহজনে বহু সময় চিন্তা কৰি অৱশেষত প্ৰেম নিৰ্বাচন কৰিলে, তেওঁ পিছে পৰীৰ দুচকুৰ পৰা নিগৰি অহা চকুপানী লক্ষ্য নকৰিলে।\nবহু বছৰৰ পাছত মানুহজনক খালী ঘৰ এটাত কফিন এটাৰ কাষত বহি থকা দেখা গ’ল। তেওঁ স্বগতোক্তি কৰিবলৈ ধৰিলে, “এজনৰ পাছত এজনকৈ সকলোৱে মোক এৰি থৈ গ’ল আৰু এই কফিনত মোৰ প্ৰিয়তমা শুই আছে। মোক অকলশৰীয়া কৰি অৱশেষত তায়ো গুচি গ’ল। নিঃসংগতাই মোক আৱৰি ধৰিছে। এই প্ৰেম ভালপোৱাই কঢ়িয়াই অনা ক্ষন্তেকীয়া সুখৰ মুহুৰ্তৰ বিনিময়ত মই হাজাৰটা দুখময় যন্ত্ৰণা সহিব লগা হৈছে। মই অন্তৰৰ পৰা এই প্ৰেম-ভালপোৱাক শাওপাত দিছোঁ।”\n“আকৌ এবাৰ নিৰ্বাচন কৰা।” পৰীজনীয়ে ক’লে।\n“বাগৰি যোৱা বছৰবোৰৰ অভিজ্ঞতাৰ পৰা তুমি হয়তো কিছু শিক্ষা পাইছা। তিনিটা উপহাৰ বাকী আছে, এটাহে মূল্যৱান, এই কথা মনত ৰাখি সাৱধানে নিৰ্বাচন কৰিবা।”\nমানুহজনে বহুসময় চিন্তা কৰিলে আৰু যশস্যা বাছি ল’লে। পৰীয়ে হুমুনিয়াহ কাঢ়ি উভতি গ’ল।\nবছৰ বাগৰি গ’ল আৰু পৰীজনী আকৌ আহিল আৰু মানুহজনৰ ওচৰত থিয় হ’ল। মানুহজনে নিৰ্জন একোণত বহি একান্ত মনে চিন্তা কৰি আছিল। পৰীয়ে তেওঁৰ চিন্তা পঢ়িব পাৰিছিল-\n“পৃথিৱীজুৰি মোৰ নাম জনাজাত হৈছিল। সকলোৰে মুখে মুখে মোৰ প্ৰশংসা মুখৰিত হৈছিল। কিছুসময় বাবে এই সকলোবোৰ বৰ ভাল লাগিছিল। কিন্তু কিমান দিনলৈ? তাৰ পাছত আহিল ঈৰ্ষা, কুৎসা, ঘৃণা, লাঞ্চনা।লাহে লাহে মোক ইতিকিং, উপলুঙা কৰিবলৈ ধৰিলে, - সেইয়া সমাপ্তিৰ আৰম্ভণি আছিল। শেষত সকলোৱে মোক পুতৌ কৰিব ধৰিলে,- তেতিয়াই মোৰ যশস্যাও সমাধিস্থ হ’ল। হায়, খ্যাতিৰ পৰিণাম কি তিক্ত আৰু শোকাবহ।”\n"আকৌ এবাৰ নিৰ্বাচন কৰা।" পৰীয়ে ক'লে।\n"দুটা উপহাৰ বাকী আছে। হতাশ নহ’বা। প্ৰথমৰে পৰা এটা উপহাৰেই মূল্যৱান আছিল আৰু সেইটো এতিয়াও আছে।"\n"ধন-সম্পতিয়েই আচলতে মানুহক শক্তি দিয়ে। মই অন্ধ আছিলোঁ।" মানুহজনে ক'লে - "অৱশেষত মোৰ জীয়াই থকাটো সাৰ্থক হ’ব। মই খৰচ কৰিম, টকা উৰুৱাই চমক সৃষ্টি কৰিম। মোক উপলুঙা কৰা, ঘৃণা কৰা মানুহবোৰো চুচৰি বাগৰি মোৰ ভৰিত পৰিবলৈ বাধ্য হ’ব আৰু মই সিহঁতৰ ঈর্ষাৰে মোৰ ভোকাতুৰ হৃদয় পুৰাম। সকলো সুখ বিলাসিতা মোৰ হ’ব, দেহ-মন জোৰ পেলাব পৰা সকলো ভাল লগা বস্তু মই আহৰণ কৰিম। মই এফালৰ পৰা সকলো কিনি যাম। শ্ৰদ্ধা, ভক্তি, সমাদৰ, সন্মান- এই ক্ষণভঙ্গুৰ পৃথিৱীয়ে ধনৰ বিনিময়ত আগবঢ়াই দিয়া সকলোবোৰ কিনিম। মই অযথা বহুসময় অপব্যয় কৰিলোঁ, আচলতে ভুলকৈ নিৰ্বাচন কৰাৰ বাবেই এনে হ'বলৈ পালে, কিন্তু এতিয়া সেই বিষয়ে ভাবি লাভ নাই, তেতিয়া মূৰ্খ আছিলোঁ, যি ভাল লাগিছিল তাকেই কৰিছিলোঁ।"\nতিনিটা বছৰ পাৰ হৈ গ'ল। ধন-সম্পদ উপহাৰত পোৱা মানুহজনৰ জীৱনলৈ এনেকুৱা দিন আহিল যে তেওঁ অভাৱত দিন-দুখীয়াৰ দৰে থাকিব লগা হ'ল। ঠেঁটুৱৈ লগা জাৰৰ দিনটো মুধছৰ সৰু কোঠালিত ফটা কাপোৰ পিন্ধি কঁপি কঁপি দিন কটাব লগা হ'ল। শুকাই ক্ষিণাই মানুহজন একেবাৰে শেঁতা পৰিল, চকু দুটাও কোটৰত সোমাল। শুকান ৰুটিৰ টুকুৰা এটা চোবাই চোবাই তেওঁ ভোৰভোৰাই আছিল-\n"পৃথিৱীৰ সকলো উপহাৰকে ধিক্কাৰ দিছোঁ। কাৰণ এইবোৰ দেখাতহে ৰংচঙীয়া, ভিতৰি কোৱাভাতুৰি। এইবোৰ উপহাৰ নহয়, বোজা। সুখ, যশস্যা,প্ৰেম, ধন-সম্পত্তি এইবোৰ আচলতে যন্ত্ৰণা, লজ্জা, শোক, দাৰিদ্র্য এই চিৰস্থায়ী সত্যৰ সাময়িক ছদ্মবেশহে। পৰীয়ে সঁচা কথাই কৈছিল তেওঁৰ টোপোলাত মাত্ৰ এটাইহে মূল্যৱান উপহাৰ আছিল। সেই উপহাৰ সঁচায়ে অমূল্য, মধুৰ আৰু বিনয়ী। সেই উপহাৰে উপশম দিয়ে, যন্ত্ৰণাক্লিষ্ট শৰীৰটোক, লজ্জা আৰু শোকে কুটি কুটি খোৱা মনটোক এক স্বপ্নহীন অনন্ত নিদ্ৰাত ডুবাই দিয়ে। এই উপহাৰৰ তুলনাত বাকীবোৰ উপহাৰ যে কিমান সস্তীয়া আৰু তুচ্ছ মই এতিয়াহে বুজি পালোঁ। মোক সেই উপহাৰ দিয়া। মই ক্লান্ত হৈ পৰিছোঁ, অলপ জিৰাব বিচাৰো।"\nপৰীয়ে আকৌ চাৰিটা উপহাৰ লৈ আহিল। মানুহজনে ‘মৃত্যু’ৰ বাবে আশাপালি আছিল, পিছে পৰীৰ টোপোলাত 'মৃত্যু' নাছিল। পৰীয়ে ক'লে-\n"মই মাকৰ বুকুৰ কুটুম এটি শিশুক সেই উপহাৰেটো দিলোঁ। নিষ্পাপ, অজ্ঞানী শিশু, কিন্তু মোক বিশ্বাস কৰিছিল। তাৰ বাবে উপহাৰ মোক পছন্দ কৰি দিবলৈ ক’লে। তুমিতো মোক কেতিয়াও পছন্দ কৰি দিবলৈ কোৱা নাছিলা।"\n"হায় মোৰ ফুটা কপাল। মোৰ বাবে কি বাকী আছে?"\n"যিটো তোমাৰো প্ৰাপ্য নহয়- বৃদ্ধ বয়সৰ নিষ্ঠুৰ অপমান।"


পিএম গৰীৱ কল্যান অন্ন যোজনাৰ ওপৰত কুইজ (Assamese) | MyGov Quiz\nপিএম গৰীৱ কল্যান অন্ন যোজনাৰ ওপৰত কুইজ (Assamese)\nStart Date : 14 Apr 2022, 5:00 pm\nEnd Date : 12 May 2022, 11:30 pm\nমাননীয় প্ৰধান মন্ত্ৰী শ্ৰী নৰেন্দ্ৰ মোডী ডাঙৰীয়াৰ নেতৃত্বত চৰকাৰখনে এখন আত্মনিৰ্ভৰ ভাৰত গঢ়ি তুলিবলৈ “সৱকা চাথ, সৱকা বিকাশ, সৱকা বিশ্বাস, সৱকা প্ৰয়াস“ৰ নীতি-আদৰ্শৰ প্ৰতি অংগীকাৰবদ্ধ৷ চৰকাৰখনে দৰিদ্ৰ লোকসকলৰ সামগ্ৰিক সমৃদ্ধি আৰু সমাজৰ পিছপৰা অংশৰ বাবে বিভিন্ন কাৰ্যসূচী আৰু আঁচনিৰ জৰিয়তে দেশৰ সকলো নাগৰিকৰ প্ৰতি মৌলিক প্ৰয়োজনীয়তা সমূহ সুনিশ্চিত কৰিবলৈ কাম কৰি আহিছে৷ এইবোৰ পিৰামিডটোৰ তলত থকা অন্তিম গৰাকী লোকক সেৱা আগবঢ়োৱাক উদ্দেশ্য কৰি কৰা হৈছে৷ যোৱা আঠটা বছৰত, সমাজৰ দৰিদ্ৰতম অংশক অন্তিম সীমালৈ লৈ যোৱাটো সুনিশ্চিত কৰাত ক্ৰমান্বয়ে অধিক ডাঙৰ ঢৌ দেখা গৈছে৷ সাজি উলিওৱা অভূতপূৰ্ব সংখ্যক ঘৰ (পিএম আৱাস যোজনা), প্ৰদান কৰা পানী সংযোগ (জল জীৱন মিচন), বেংক একাউন্ট (জন ধন), কৃষকসকললৈ পোনপটীয়া লাভৰ স্থানান্তৰ (পিএম কিষাণ) বা বিনামূলীয়া গেছৰ সংযোগ (উজ্জ্বলা) যিয়েই নহওক, দৰিদ্ৰ লোকসকলৰ জীৱিকাত এটা ধৰিব পৰা উন্নতি আহি পৰিছে৷\nসৱকা বিকাশ মহাকুইজৰ আনুষ্ঠানিক আৰম্ভণি কৰা হৈছে\nভাৰতে স্বাধীনতাৰ 75 বছৰ, আজাদী কা অমৃত মহোৎসৱ, উদযাপন কৰাৰ লগতে, চৰকাৰখনে অংশগ্ৰহণমূলক শাসন পদ্ধতি আৰু আঁচনি আৰু কাৰ্যসূচী সমূহ আগবঢ়োৱাত নাগৰিকসকলৰ সৈতে জড়িত হ’বলৈ প্ৰয়াস তীব্ৰতৰ কৰি তুলিছে৷ এই অন্তিম সীমালৈ লৈ যোৱাৰ প্ৰয়াসৰ এটা অংশ হিচাপে, MyGov-য়ে সবকা বিকাশ মহাকুইজ চিৰিজ অনুষ্ঠিত কৰিছে, যি নাগৰিকসকলৰ মাজত সজাগতা গঢ়ি তুলিবলৈ এটা সুদূৰপ্ৰসাৰী প্ৰয়াসৰ অংশ৷ কুইজটোৱে অংশগ্ৰহণকাৰীসকলক বিভিন্ন আঁচনি আৰু উদ্যোগ আৰু কেনেদৰে লাভ সমূহৰ সুবিধা আহৰণ কৰিব লাগে তাৰ বিষয়ে সংবেদী কৰি তোলে৷ কুইজ চিৰিজটোত বৃহৎ সংখ্যক অংশগ্ৰহণে চৰকাৰৰ জড়িতকৰণক তৃণমূল পৰ্যায়ত গভীৰ কৰি তুলিব৷ এই পৰিপ্ৰেক্ষিতত, MyGov-য়ে আপোনালোক সকলোকে অংশগ্ৰহণ কৰিবলৈ আৰু নতুন ভাৰতৰ বিষয়ে আপোনাৰ জ্ঞান পৰীক্ষা কৰিবলৈ আমন্ত্ৰণ জনাইছে৷\n14 এপ্ৰিল 2022 তাৰিখে কুইজ চিৰিজৰ মুকলি\nএই কুইজটো 14 এপ্ৰিল 2022 তাৰিখে ভাৰত ৰত্ন ড° বাবাচাহেব ভীমৰাও আম্বেদকাৰৰ জন্ম জয়ন্তীত সংগতভাৱে মুকলি কৰা হ’ব৷ বাবাচাহেব আম্বেদকাৰ হৈছে সামাজিক ন্যায় আৰু সবলীকৰণৰ এক প্ৰতিমূৰ্তি, আৰু চৰকাৰে সমাজৰ দৰিদ্ৰ লোকসকল, পিছপৰা আৰু অসুৰক্ষিত অংশক সেৱা আগবঢ়োৱাত তেওঁৰ পদাংক অনুসৰণ কৰি আহিছে৷\nপিএমজিকেএৱাই হৈছে প্ৰথম কুইজৰ বিষয়বস্তু\nপ্ৰথম কুইজ উপভোক্তা পৰিক্ৰমা, খাদ্য আৰু ৰাজহুৱা বিতৰণ মন্ত্ৰণালয়ৰ অধীনত প্ৰধান মন্ত্ৰী গৰীৱ কল্যাণ অন্ন যোজনা (পিএমজিকেএৱাই)ৰ ওপৰত হ’ব৷ প্ৰধান মন্ত্ৰী গৰীৱ কল্যাণ অন্ন যোজনা (পিএমজিকেএৱাই) হৈছে কভিড-19 মহামাৰীৰ ফলত হোৱা অন্তৰায়ৰ ফলস্বৰূপে দুখীয়া সকলে সন্মুখীণ হোৱা প্ৰত্যাহ্বান সমূহ হ্ৰাস কৰাৰ উদ্দেশ্যে এটা দৰিদ্ৰ অনুকূল আঁচনি৷ ইয়াৰ তাৎক্ষণিক লক্ষ্য আছিল কোনো দৰিদ্ৰ লোক বা বিপদগ্ৰস্ত লোক বা পৰিয়াল যাতে ভোঁকত নাথাকে তাক সুনিশ্চিত কৰা৷ এই আঁচনিৰ অধীনত, সকলো ৰাষ্ট্ৰীয় খাদ্য সুৰক্ষা আইন (এনএফএছএ) হিতাধিকাৰী প্ৰতিমাহে5কেজিকৈ বিনামূলীয়া খাদ্য শস্যৰ অধিকাৰপ্ৰাপ্ত হয়৷ ই এনএফএছএ হিতাধিকাৰীসকলৰ প্ৰতি উপলব্ধ উচ্চভাৱে ৰাজ-সাহায্যযুক্ত খাদ্য শস্যৰ ওপৰঞ্চি ভাৱে থাকে৷\nপিএমজিকেএৱাই হৈছে দেশৰ দৰিদ্ৰ লোকসকলৰ ওপৰত কভিদ মহামাৰীৰ প্ৰভাৱবোৰ প্ৰতিৰোধ কৰিবলৈ এক অতুলনীয় আঁচনি৷ ফলস্বৰূপে, আঁচনিখনৰ অধীনত 1,000 লাখ এমটিতকৈও অধিক খাদ্য শস্য ইতিমধ্যে বিতৰণ কৰা হৈছে৷ আনুমানিক বিত্তীয় অৰ্থ ব্যয় হৈছে প্ৰায় 3.4 লাখ কোটি টকা৷ প্ৰধান মন্ত্ৰী মোডীয়ে কোৱাৰ দৰে, “প্ৰধান মন্ত্ৰী গৰীৱ কল্যান অন্ন যোজনাই ইয়াক সুনিশ্চিত কৰিবলৈ কাম কৰি আছে যাতে কোনেও খালী পেটে শুবলগীয়া নহয়৷“\nআন্তৰ্জাতিক মুদ্ৰা নিধি (আইএমএফ)ৰ দ্বাৰা প্ৰস্তুত কৰা এখন কৰ্মপত্ৰৰ অনুসৰি এই আঁচনিখনে মহামাৰীৰ সময়চোৱাত চূড়ান্ত দৰিদ্ৰতাক কম কৰি ৰখাত সফল হৈছে বুলি সাক্ষ্য প্ৰদান কৰিছে৷ “চূড়ান্ত দৰিদ্ৰতা প্ৰাক মহামাৰী বৰ্ষ 2019 ত 0.8 শতাংশৰ দৰে কম আছিল, আৰু খাদ্যৰ স্থানান্তৰণ ইয়াক সুনিশ্চিত কৰাৰ কাৰণস্বৰূপ আছিল যে ই মহামাৰী বৰ্ষ 2020 ত নিম্ন স্তৰতে ৰৈ গৈছিল“, পত্ৰখনে অৱগত কৰিছিল৷\nঅ!চনিখনৰ সুবিধা কেনেদৰে লাভ কৰিব পাৰি?\nৰাজ্য/ইউটি চৰকাৰৰ দ্বাৰা চিনাক্ত কৰা সকলো এনএফএছএ হিতাধিাকৰী (অন্ত্যোদয় অন্ন যোজনা (এএৱাই) আৰু অগ্ৰাধিকাৰপ্ৰাপ্ত পৰিয়াল (পিএইচএইচ) অৰ্থাৎ প্ৰায় 80 কোটি হিতাধিকাৰী পিএম-জিকেএৱাইৰ অধীনত সামৰি লোৱা হৈছে৷ তেওঁলোকক স্বয়ংক্ৰিয়ভাৱে সাঙুৰি লোৱা হৈছে আৰু তেওঁলোকৰ উপলব্ধ এনএফএছএ ৰেচন কাৰ্ড ব্যৱহাৰ কৰি সুলভ মূল্যৰ দোকান সমূহৰ পৰা বিনামূলীয়া খাদ্য শস্য লাভ কৰিব পাৰে৷ নতুন ৰেচন কাৰ্ড বা পঞ্জীয়নৰ কোনো প্ৰয়োজন নাই৷ এটা টোল-ফ্ৰী হেল্পলাইন নম্বৰ ‘1967’ ৰাজহুৱা বিতৰণ প্ৰণালীৰ সৈতে সম্পৰ্কিত হিতাধিকাৰী সকলৰ অভিযোগ আৰু ওজৰ-আপত্তিসমূহ নিষ্পত্তি কৰিবলৈ স্থাপন কৰা হৈছে৷\nহিতাধিকাৰীসকলৰ দ্বাৰা তেওঁলোকৰ এনএফএছএৰ লগতে পিএম-জিকেএৱাই খাদ্য শস্য আবণ্টন আৰু অৱশিষ্ট অংশ চাবলৈ এটা এণ্ড্ৰইড আধাৰিত মোবাইল এপ্লিকেচন ‘Mera Ration’ (https://tinyurl.com/fp2tmd97) ব্যৱহাৰ কৰিব পৰা যায়৷ এই সুবিধা বৰ্তমান সেই হিতাধিকাৰীসকলৰ বাবে উপলব্ধ যি কেন্দ্ৰীয় ৰেচন কাৰ্ড ভাণ্ডাৰত সফলতাপূৰ্বক সত্য নিৰূপিত হৈছে৷ এই এপটো 13 টা ভাষাত উপলব্ধ যেনে অসমীয়া, ইংৰাজী, হিন্দী, উড়িয়া, পাঞ্জাৱী, তামিল, তেলেগু, মালায়লম, কানাড়া, উৰ্দু, গুজৰাটী, মাৰাঠী আৰু বাংলা, আৰু ইয়াক বিনামূলীয়াভাৱে এণ্ড্ৰইড মোবাইলৰ বাবে গুগল প্লে ষ্টোৰৰ পৰা ডাউনলোড কৰিব পাৰি৷ অন৷নবিতৰণ পৰ্টেল (http://annavitran.nic.in) ৰ পিএম-জিকেএৱাই খাদ্য শস্যৰ বিতৰণ নিৰীক্ষণৰ বাবে এটা ডেছব’ৰ্ড আছে৷\n1. এই কুইজটো সৱকা বিকাশ মহাকুইজ চিৰিজৰ এটা অংশ য’ত বিভিন্ন থীমৰ ওপৰত বিভিন্ন কুইজ মুকলি হ’ব\n2. এই কুইজটো 14 এপ্ৰিল 2022 তাৰিখে মুকলি হ’ব আৰু 12 মে 2022 তাৰিখে, 11:30 পিএম (আইএছটি) লাইভ হ’ব৷\n3. ভাৰতৰ সকলো নাগৰিকে এই কুইজত অংশ ল’ব পাৰিব।\n4. ই হৈছে 20 টা প্ৰশ্নযুক্ত কুইজ যাৰ 300 ছেকেণ্ডত উত্তৰ দিব লাগিব\n5. কুইজটো 12 টা ভাষাত উপলব্ধ হ’ব – ইংৰাজী, হিন্দী, অসমীয়া, বঙালী, গুজৰাটী, কানাড়া, মালায়লম, মাৰাঠী, উড়িয়া, পাঞ্জাৱী, তামিল আৰু তেলেগু\n6. প্ৰতিকুইজত সৰ্বাধিক 1,000 শীৰ্ষ স্কোৰিং অংশগ্ৰহণকাৰীক বিজয়ী হিচাপে বাছনি কৰা হ’ব। বাছনি কৰা প্ৰতিজন বিজয়ীক 2,000/- টকা দিয়া হ’ব\n7. বিজেতাসকল প্ৰদান কৰা শুদ্ধ উত্তৰৰ সৰ্বোচ্চ সংখ্যাৰ ওপৰত ভিত্তি কৰি বাচনি কৰা হ’ব৷ যদি, সৰ্বাধিক নম্বৰ স্কোৰ কৰা অংশগ্ৰহণকাৰীৰ সংখ্যা 1,000 অতিক্ৰম কৰে তেন্তে বাকী বিজেতাসকলক কুইজটো সম্পূৰ্ণ কৰা সময়ৰ ওপৰত ভিত্তি কৰি বাচনি কৰা হ’ব৷\nব্যাখ্যা কৰিবলৈ, যদি কুইজটোৰ ফলাফল তলত দিয়াৰ দৰে হয় –\n20 ত 20\nতেওঁলোকক বিজেতা ঘোষণা কৰা হ’ব৷ তেওঁলোকে 2,000 টকা লাভ কৰিব\n20 ত 19\n20 ত 18\nযিহেতু মুঠ বিজেতা বৰ্তমান 1,000 তকৈ অধিক হৈছে, মাত্ৰ 100 জনহে নগদ পুৰস্কাৰৰ বাবে যোগ্য প্ৰতিপন্ন হ’ব৷ একেদৰে, আটাইতকৈ কম সময় লোৱাৰ ওপৰত ভিত্তি কৰি 100 জনক বাচনি কৰা হ’ব৷ এই 100 জনে 2,000 টকা লাভ কৰিব\n8. এগৰাকী অংশগ্ৰহণকাৰী এখন নিৰ্দিষ্ট কুইজত মাত্ৰ এবাৰহে জয়ী হ’বলৈ যোগ্য৷ একাধিক প্ৰৱেশ কৰোঁতাৰ পৰা একাধিক এণ্ট্ৰি একেটা কুইজৰ সময়ত একাধিক বিজয়ৰ বাবে তেওঁলোকক যোগ্যতা অৰ্জন নকৰে৷ অৱশ্যে, অংশগ্ৰহণকাৰীজন মহাবিকাশ কুইজ চিৰিজৰ এটা বেলেগ কুইজত জয়ী হ’বলৈ যোগ্যতা অৰ্জন কৰে\n9. আপুনি আপোনাৰ নাম, ইমেইল এড্ৰেছ, টেলিফোন নম্বৰ আৰু পোষ্টেল ঠিকনা দিব লাগিব। আপোনাৰ যোগাযোগৰ তথ্য দিয়াৰ পিছত, আপুনি এই তথ্যসমূহ কুইজৰ বাবে ব্যৱহাৰ কৰাৰ আৰু ল’গতে বানিজ্য প্ৰচাৰমূলক বিষয়বস্তু লাভ কৰাৰ সন্মতি দিব লাগিব৷\n10. ঘোষিত বিজয়ীসকলে পুৰষ্কাৰৰ টকা লাভ কৰিবলৈ তেঁওলোকৰ বেংকৰ তথ্য শ্বেয়াৰ কৰিব লাগিব। পুৰস্কাৰৰ টকা লাভ কৰিবলৈ ব্যৱহাৰকাৰীৰ নাম বেংকৰ একাউণ্টত থকা নামৰ লগত মিলিব লাগিব।\n11. প্ৰশ্ন সমূহ এটা স্বয়ংক্ৰিয় প্ৰক্ৰিয়াৰে কুৱেচন বেংকৰ পতা যাদৃচ্ছিকভাৱে তুলি লোৱা হ’ব\n12. কঠিন প্ৰশ্ন এটা আপুনি এৰিব পাৰে আৰু পিছলৈ সেইটোত ঘুৰি আহিব পাৰে।\n13. তাত কোনো নেতিবাচক নম্বৰ নাথাকে।\n14. অংশগ্ৰহণকাৰীয়ে ষ্টাৰ্ট কুইজ বোতাম ক্লিক কৰাৰ লগে লগে কুইজ আৰম্ভ হ’ব।\n15. এটা তথ্য সোমোৱাৰ পিছত সেইটো বাতিল কৰিব নোৱাৰিব।\n16. যদি দেখা পোৱা যায় যে অংশগ্ৰহণকাৰীজনে অনুপযুক্তভাৱে গ্ৰহণযোগ্য সময়ত কুইজটো সম্পূৰ্ণ কৰিবলৈ অসৎ উপায় অৱলম্বন কৰিছে, এণ্ট্ৰি নাকচ কৰা হ’ব পাৰে\n17. হেৰাই যোৱা, দেৰিকে পোৱা, নাইবা অসম্পূৰ্ণ, নাইবা কম্পিউটাৰৰ সমস্যাৰ বাবে ট্ৰান্সমিট নোহোৱা, নাইবা আন কোনো সমস্যা যি আয়োজকৰ নিয়ন্ত্ৰণৰ বাহিৰত, এনে কোনো এন্ট্ৰিৰ বাবে আয়োজক সকলে দায়ী নহয়। মন কৰিব এন্ট্ৰি জমা হোৱাৰ প্ৰমাণৰ অৰ্থ কিন্ত এন্ট্ৰি কৰ্তৃপক্ষৰ দ্বাৰা লাভ কৰাৰ প্ৰমাণপত্ৰ নহয়।\n18. যিকোনো অপ্ৰত্যাশিত পৰিস্থিতিত, আয়োজক সকলৰ, যিকোনো সময়ত কুইজ বন্ধ নাইবা শুধৰনি কৰাৰ অধিকাৰ আছে। সন্দেহ আঁতৰাবৰ বাবে এই চৰ্তাৱলীও শোধোৰোৱাৰ অধিকাৰও ইয়াত অন্তৰ্ভুক্ত হৈ আছে।\n19. অংশগ্ৰহণকাৰীসকলে সময়ে সময়ে কুইজৰ সকলো নীতি নিয়ম মানিব লাগিব।\n20. আয়োজকসকলে কোনো অংশগ্ৰহণকাৰীক অযোগ্য ঘোষণা নাইবা অংশগ্ৰহণ প্ৰত্যাখান কৰাৰ নাইবা যদি তেঁওলোকে অংশগ্ৰহণকাৰীৰ অংশগ্ৰহণ নাইবা সংযুক্তিক কুইজ নাইবা কুইজৰ আয়োজকসকলৰ বাবে ক্ষতিকৰ বুলি ভাবে তেন্তে অংশগ্ৰহণকাৰীৰ অংশগ্ৰহণ বাতিল নাইবা নাকচ কৰাৰ অধিকাৰ ৰাখে। যদি আয়োজকসকলে পোৱা তথ্য বেআইনী, অসম্পূৰ্ণ, নষ্ট নাইবা অসত্য নাইবা ভুল বুলি প্ৰমাণ হয়, তেন্তে পঞ্জীয়ন বাতিল কৰা হ’ব\n21. MyGov-ৰ কৰ্মচাৰীসকলে নাইবা তেঁওলোকৰ পৰিয়ালৰ সদস্যসকলে এই কুইজত অংশগ্ৰহণ কৰাৰ পৰা বিৰত থাকিব।\n22. এই কুইজৰ ক্ষেত্ৰত আয়োজকৰ সিদ্ধান্ত চুড়ান্ত বুলি মানি লোৱা হ’ব আৰু এই বিষয়ত কোনো কৰেচপন্ডেঞ্চক স্থান দিয়া নহব।\n23. এই কুইজত অংশগ্ৰহণ কৰা অংশগ্ৰহণকাৰীসকল, কুইজত অংশ লোৱাৰ মাধ্যমে ওপৰত উল্লেখ কৰা চৰ্তাৱলী মানি লয় আৰু এই নীতি নিয়মত আবদ্ধ হৈ থকিব\n24. এই চৰ্তাৱলীসমূহ ভাৰতীয় বিচাৰ বিভাগৰ দ্বাৰা শাসিত\n25. যদি অনুবাদিত বিষয়বস্তু সমূহৰ বাবে কোনো স্পষ্টীকৰণৰ প্ৰয়োজন হয়, তাক contests@mygov.in ত জনাব পাৰে আৰু হিন্দী/ইংৰাজীৰ বিষয়বস্তু সমূহ উল্লেখ কৰিব লাগে৷


১ সামুয়েল 12 - पवित्र बाइबिल [ইণ্ডিয়ান ৰিভাইচ ভাৰচন] - (১সামু 12)\n১ সামুয়েল 12\nচমূৱেলে ইস্ৰায়েলৰ লোকসকলক ক’লে, “চোৱা, তোমালোকে মোক যি যি কৈছিলা, সেই সকলো কথা মই শুনিলো, সেয়ে তোমালোকৰ কাৰণে এজন ৰজা পাতি দিলোঁ।\nএতিয়া ৰজাই তোমালোকৰ আগত অহা-যোৱা কৰি আছে; কাৰণ মই পকা চুলিয়া বৃদ্ধ হ’লো; আৰু মোৰ সন্তান সকল তোমালোকৰ লগত আছে। যুৱক অৱস্থাৰ পৰা এতিয়ালৈকে মই তোমালোকৰ আগত অহা-যোৱা কৰি আছিলোঁ।\nমই ইয়াতে আছোঁ; যিহোৱা আৰু অভিষিক্ত জনাৰ সন্মুখত মোৰ বিৰুদ্ধে সাক্ষ্য দিছা। কাৰ ষাঁড়-গৰু মই ল’লো? কাৰ গাধ মই ল’লো? কাক মই প্ৰবঞ্চনা কৰিলোঁ? কাক মই উপদ্ৰৱ কৰিলোঁ? মোৰ নিজৰ চকু অন্ধ কৰিবলৈ কাৰ হাতৰ পৰা ভেটী ল’লো? তোমালোকে যিহোৱাৰ সাক্ষাতে আৰু তেওঁৰ অভিষিক্ত জনৰ আগত মোৰ বিৰুদ্ধে সাক্ষ্য দি কোৱা, মই তোমালোকক তাক ওভোটাই দিম।”\nতেওঁলোকে ক’লে, আপুনি আমাক প্ৰবঞ্চনা, উপদ্ৰৱ বা আমাৰ হাতৰ পৰা একো বস্তু লোৱা নাই।’\nতেওঁ তেওঁলোকক ক’লে, “যিহোৱা তোমালোকৰ বিৰুদ্ধে সাক্ষী আছে, আৰু তেওঁৰ অভিষিক্ত জনো সাক্ষী হৈ আছে, যে, তোমালোকে মোৰ হাতত একো বস্তু পোৱা নাই।” তেওঁলোকে উত্তৰ দি ক’লে, “যিহোৱা সাক্ষী হৈ আছে।”\nচমূৱেলে লোকসকলক ক’লে, যিহোৱাই মোচি আৰু হাৰোণক নিযুক্ত কৰিছিল, আৰু তোমালোকৰ পূৰ্বপুৰুষসকলক মিচৰ দেশৰ পৰা উলিয়াই আনিলে।\nতোমালোকে এতিয়া প্ৰস্তুত হোৱা; তোমালোকলৈ আৰু তোমালোকৰ পূৰ্বপুৰুষসকললৈ যিহোৱাই যি উপযুক্ত কাৰ্য কৰিলে, তাৰ বিষয়ে যিহোৱাৰ সন্মুখত মই তোমালোকৰ লগত কথা পাতিম।\nকিন্তু তেওঁলোকে তেওঁলোকৰ ঈশ্বৰ যিহোৱাক পাহৰিলে; তাতে তেওঁ হাচোৰৰ সেনাপতি চীচৰাৰ, পলেষ্টীয়াসকলৰ আৰু মোৱাবৰ ৰজাৰ হাতত তেওঁলোকক বেচিলে; আৰু সিহঁতে তেওঁলোকৰ লগত যুদ্ধ কৰিলে।\nতাৰ পাছত তেওঁলোকে যিহোৱাৰ ওচৰত কাতৰোক্তি কৰি ক’লে, ‘আমি পাপ কৰিলোঁ; কাৰণ আমি যিহোৱাক ত্যাগ কৰি বাল দেৱতাবোৰক আৰু অষ্টাৰেৎ দেৱীবোৰক পূজা কৰিলোঁ। কিন্তু এতিয়া আপুনি আমাক শত্ৰুৰ হাতৰ পৰা উদ্ধাৰ কৰক; আৰু আমি আপোনাৰ আৰাধনা কৰিম।’\nতাৰ পাছত যিহোৱাই যিৰুব্বাল, বাৰাক, যিপ্তহ আৰু চমূৱেলক পঠাই তোমালোকৰ চাৰিওফালে থকা শত্ৰুবোৰৰ হাতৰ পৰা তোমালোকক উদ্ধাৰ কৰিলে; তাতে তোমালোকে নিৰাপদে বসতি কৰিলা।\nঅম্মোনৰ সন্তান সকলৰ ৰজা নাহচ যেতিয়া তোমালোকৰ অহিতে ওলাই অহা দেখিলা, তেতিয়া তোমালোকে মোক ক’লা, ‘নহয় যদিও তোমালোকৰ ঈশ্ৱৰ যিহোৱা তোমালোকৰ ৰজা আছিল, তথাপিও তোমালোকে ৰাজত্ৱ কৰিবলৈ এজন ৰজা বিচাৰিলা’।\nতোমালোকে মনোনীত কৰা আৰু তোমালোকে বিচাৰা ৰজা এইজন; যিহোৱাই তোমালোকৰ কাৰণে ৰজা নিযুক্ত কৰি দিলে।\nতোমালোকে যদি যিহোৱালৈ ভয় ৰাখি তেওঁৰ আৰাধনা কৰা, তেওঁৰ বাক্য পালন কৰা, যিহোৱাৰ আজ্ঞাৰ বিৰুদ্ধাচৰণ নকৰা, তেনেহলে তোমালোক তথা তোমালোকৰ ওপৰত ৰাজত্ব কৰা ৰজা উভয়ে ঈশ্বৰ যিহোৱাৰ অনুগামী হ’বা।\nকিন্তু যদি তোমালোকে যিহোৱাৰ বাক্য পালন নকৰা, যিহোৱাৰ আজ্ঞাৰ বিৰুদ্ধাচৰণ কৰা, তেন্তে, যিহোৱাৰ হাত যেনেকৈ তোমালোকৰ ওপৰ পিতৃসকলৰ বিৰুদ্ধে আছিল তেনেকৈ তোমালোকৰো বিৰুদ্ধে হ’ব।\nসেয়ে তোমালোকে যিহোৱাৰ ওচৰত নিজকে সমর্পণ কৰা আৰু তোমালোকৰ চকুৰ সন্মুখত কৰা যিহোৱাৰ মহৎ কৰ্মবোৰ চোৱা।\nআজি জানো ঘেঁহু ধান দোৱা সময় নহয়? যিহোৱাই যেন মেঘ-গৰ্জ্জনেৰে বৃষ্টি বৰষাই, ইয়াৰ বাবে মই যিহোৱাৰ আগত প্ৰাৰ্থনা কৰিম। ‘তোমালোকে তোমালোকৰ বাবে এজন ৰজা খোজা, যিহোৱাৰ দৃষ্টিত কিমান ডাঙৰ অপৰাধ আছিল, সেই বিষয়ে তোমালোকে বুজিবা আৰু দেখিবলৈ পাবা’।\nতাৰ পাছত চমূৱেলে যিহোৱাৰ ওচৰত নিবেদন কৰিলে, আৰু সেই দিনাই যিহোৱাই মেঘ-গৰ্জ্জনেৰে বৃষ্টি বৰষালে। এই সকলো দেখি, লোক সকলে যিহোৱালৈ আৰু চমূৱেললৈ অতিশয় ভয় কৰিলে।\nতাৰ পাছত সকলো লোকে চমূৱেলক ক’লে, “আপোনাৰ ঈশ্ৱৰ যিহোৱাৰ আগত আপোনাৰ দাস সকলৰ কাৰণে প্ৰার্থনা কৰক; যাতে আমাৰ মৃত্যু নহয়। কাৰণ আমি আমাৰ বাবে এজন ৰজা বিচাৰি অধিক পাপ কৰিলোঁ।”\nচমূৱেলে উত্তৰ দি ক’লে, ভয় নকৰিবা; তোমালোকে এই সকলো দুষ্কৰ্ম কৰিছা হয়, কিন্তু তোমালোকে যিহোৱাৰ পথ ত্যাগ নকৰিবা আৰু তোমালোকে সকলো হৃদয়েৰে যিহোৱাৰ আৰাধনা কৰিবা।\nকোনো অসাৰ বস্তুৰ পাছত তোমালোক নাযাবা; সেয়া তোমালোকৰ কাৰণে লাভ জনক নহয় বা তোমালোকক ৰক্ষা নকৰে, কাৰণ এই সকলো অসাৰ।\nযিহোৱাই নিজৰ মহান নামৰ উদ্দেশ্যে নিজৰ প্ৰজাসকলক ত্যাগ নকৰে; কাৰণ তেওঁলোকক নিজৰ প্ৰজা কৰিবলৈ যিহোৱা সন্তোষ হয়।\nমই তোমালোকৰ কাৰণে প্ৰাৰ্থনা কৰিবলৈ এৰি দিয়াৰ দ্বাৰাই যিহোৱাৰ বিৰুদ্ধে পাপ কৰিম, এনে নহওঁক, ইয়াৰ পৰিবৰ্তে, মই তোমালোকক উত্তম আৰু সৰল পথ শিকাম।\nতোমালোকে কেৱল যিহোৱালৈ ভয় ৰাখা আৰু সত্যতাৰে সকলো হৃদয়েৰে তেওঁৰ আৰাধনা কৰা; আৰু তেওঁ তোমালোকৰ অৰ্থে কৰা মহৎ কর্মৰ কথা বিবেচনা কৰা।\nকিন্তু তোমালোকে যদি বেয়া আচৰণ কৰা, তেন্তে তোমালোক আৰু তোমালোকৰ ৰজা উভয়ে বিনষ্ট হ’বা।\n১ সামুয়েল 12:1\n১ সামুয়েল 12:2\n১ সামুয়েল 12:3\n১ সামুয়েল 12:4\n১ সামুয়েল 12:5\n১ সামুয়েল 12:6\n১ সামুয়েল 12:7\n১ সামুয়েল 12:8\n১ সামুয়েল 12:9\n১ সামুয়েল 12:10\n১ সামুয়েল 12:11\n১ সামুয়েল 12:12\n১ সামুয়েল 12:13\n১ সামুয়েল 12:14\n১ সামুয়েল 12:15\n১ সামুয়েল 12:16\n১ সামুয়েল 12:17\n১ সামুয়েল 12:18\n১ সামুয়েল 12:19\n১ সামুয়েল 12:20\n১ সামুয়েল 12:21\n১ সামুয়েল 12:22\n১ সামুয়েল 12:23\n১ সামুয়েল 12:24\n১ সামুয়েল 12:25


মণিকুন্তল – গীতাশ্ৰী কলিতা – ফটাঢোল\nমণিকুন্তল এক ভালপোৱাৰ অনুভৱ। মণিকুন্তল কোনো এক সঁচা কাহিনীৰ ভিত্তিত লিখা হোৱা নাই। ভিন্ন ঘটনাৰ পৰা হোৱা অনুভৱ কিছুমানে মনত বহুদিনৰ পৰা দোলা দি আছিল। তাৰে লগত কল্পনাৰ ৰহণ সানি দিয়া লিখিত ৰূপ মণিকুন্তল। ফেচবুকৰ ব্যংগ গোট ফটা-ঢোলৰ সদস্য হোৱাৰ দিন ধৰি নানাজনৰ বহুত লিখা পঢ়িলো। উন্নত মানদণ্ডৰ ব্যংগ ৰচনাবোৰ মাজত নিজে কিবা লিখি পোষ্ট কৰাৰ সাহসেই হোৱা নাছিল। কিন্তু মঞ্চখন ব্যংগৰ লগতে আনধৰণৰ লেখাৰ বাবেও মুকলি কাৰণে এদিন সাহস কৰি এটা খণ্ড পোষ্ট কৰিছিলোঁ। বুজিছিলো মণিকুন্তল কোনোফালৰ পৰা ফটা-ঢোলৰ উপযুক্ত নহয়।তথাপি মনৰ উকমুকনিবোৰ লিখাৰ লোভ সামৰিব নোৱাৰি লিখিলো পোনপ্ৰথমবাৰৰ বাবে, মণি আৰু কুন্তলৰ কথা। ফটাঢোল মঞ্চত মণিকুন্তলক লৈ বিভিন্নজনৰ উৎসাহজনক মন্তব্য তথা পৰামৰ্শবোৰে মোক আৰু আগবাঢ়ি লিখি যোৱাৰ সাহস জনালে। মোৰ দৰে কাহানিও কলম ধৰি নোপোৱা এগৰাকীক ইমানখিনি উৎসাহ দিয়া বাবে ফটা-ঢোললৈ অশেষ ধন্যবাদ জ্ঞাপন কৰিলোঁ। ইয়াৰ বাবে মই চিৰ কৃতজ্ঞ হৈ ৰ’ম!)\nআহিন মাহৰ এটা চিকুণ পুৱা৷ পূবমুৱাকৈ থকা পদুমনি গাঁৱত সূৰ্য্যৰ প্ৰথম কিৰণে ভূমুকি মাৰিছেহি ৷ গাঁৱৰ এমূৰীয়া ঘৰটো মণিহঁতৰ ৷ দীঘল পদূলিটোৰ দুই কাষে শাৰী শাৰী পাতাবাহাৰ ফুল গছ, তাৰ কাষে কাষে লানি লানি তামোল গছ ৷ পদূলিটো এৰিয়েই বহলকৈ চোতালখন ৷ চোতালৰ বাওঁফালে দুকোঠলীয়া ভঁৰালঘৰটোৰ লগতে লাগি খেৰৰ ঘৰটো আছে ৷ খেৰ ঘৰটোৰ কাষতে গোহালিটো ৷ চোতালৰ শেষলৈ পথালিকৈ মূল ঘৰটো ৷ আটোম-টোকাৰিকৈ সজা ঘৰটোৰ আধালৈকে ইটা গাঁঠি ওপৰৰখিনি গাধৈ বেৰদি চিমেণ্ট প্লাষ্টাৰ কৰা৷ ঘৰটোৰ সোঁফালৰ মূৰৰ কোঠালিটো চোতাললৈকে আৰু আগবঢ়াই আনি গোঁসাই ঘৰটো বনোৱা হৈছে৷ গোসাঁইঘৰৰ মূধৰ পৰা পৰিপাটিকৈ ৰখা ফুলনীখন আৰম্ভ হৈছে৷ মূলঘৰৰ পাছফালৰ চোতালখন পাৰহৈ বাওঁফালে বাৰীৰ চুকলৈ ডাঙৰ পুখুৰীটো৷ পানী আনিবলৈ সুবিধা কৰি তাত সৰুকৈ দলং এখন দিয়া আছে৷ কাষতে থকা তাল গছজোপা বেঁকা হৈ হাওলি আগটো পুখুৰীৰ মাজ পাইছেগৈ৷ পুখুৰীৰ সিটোপাৰে ঢাপত মাটিকঁঠালৰ শাৰী৷ সেই ঢাপৰে পৰা ধাননি পথাৰখন আৰম্ভ হৈছে৷ পাছ চোতালৰ সোঁফালে দমকলৰ কাষতে ওচৰাওচৰিকৈ গাধোৱা ঘৰ, বাচন-বৰ্তন ধুব পৰাকৈ মাটিত বাঁহৰ চচালি এখন আৰু কাপোৰ ধুব পৰা বহল তক্তাচটা৷ এইখনেই মণিহঁতৰ ঘৰ, তিনিটা ল’ৰা ছোৱালী আৰু পৰিবাৰৰ সতে বৰা পোষ্টমাষ্টৰৰ ঘৰ৷\nল’ৰা-ছোৱালী কেইটাৰ ভিতৰত মণি ডাঙৰ ৷ স্বভাৱ-চৰিত্ৰ, কাম-বনে ভাল বুলি গাঁৱত নাম আছে ৷ মাগুৰ বৰণীয়া গাৰ ৰং, লাহী দেহটোত কঁকাললৈকে বৈ পৰা চুলিৰে এক কথাত ধুনীয়া ছোৱালী বুলিব পাৰি ৷ মেট্ৰিকৰ ডেওনা পাৰ হোৱা হ’ল তিনি চাৰি বছৰ মান ৷ মেট্ৰিক পাছ কৰাৰ পাছত পঢ়িবলৈ কলেজ বুলি যিখন আছে ঘৰৰ পৰা ছয়-সাত কিলোমিটাৰ মান দূৰত ৷ তাকো মূল ৰাস্তাত উঠাৰ আগতে গোটেই ছন্দামৰা পথাৰখন পাৰ হৈ যাব লাগে ৷ ছোৱালীমানুহ ইমান দূৰ গৈ নপঢ়িলেও হ’ব বুলি সবেই কোৱাত সিমানতে সামৰিলে পঢ়া ৷ এতিয়া ঘৰতে থাকে মাকক ইখন-সিখনত হাত বঢ়ায় ৷ তাত-সুতা ব’বলৈও শিকিছে লাহে লাহে ৷ বাকী ভায়েক বকুল আৰু ভনীয়েক বৃন্দা এতিয়াও স্কুলত পঢ়ি আছে ৷\nসাৰ পাই উঠি আজি মণিৰ আৰু শুই থাকিবলৈ মন নগ’ল ৷ ঘৰৰ আন মানুবোৰে এতিয়াও শোৱা পাতি এৰা নাই ৷ শেষ ৰাতিলৈ অলপ ঠাণ্ডা পৰাৰ বাবে সবেই উমলৈ শুই আছে ৷ লাহেকৈ তাই বিছনাৰ পৰা নামি আহিল ৷ হাতত বাঢ়নীডাল লৈ তাই হাঁহৰ গড়ালটোলৈ আগবাঢ়ি গ’ল ৷ গড়ালৰ মুখখন খোলাৰ লগে লগে ৰাজহাঁহ হাল ধপধপাই উৰি যোৱাদি গ’ল ৷ এই হাঁহহাল তাই তোলনি হ’বৰ সময়ত দেউতাকে বামুণক দান দিবলৈ আনিছিল ৷ কিবা বোলে যোগটো ভাল নপৰিল ৷ কিন্তু ঘৰত দুদিনমান ৰখাৰ পাছত সবৰে মোহ সোমাল, ল’ৰা-ছোৱালীৰ আব্দাৰত দেউতাকে দান দিয়াৰ পাছত বামুণৰ পৰা উচিত মূল্য দি কিনি ৰাখিলে ঘৰতে ৷ তেতিয়াৰ পৰা হাঁহহাল আছে ৷ সিহঁতি গড়ালৰ পৰা চিধা গৈ তালজোপাৰ তলৰ কোমল ঘাঁহবোৰ খুটিয়াবলৈ ধৰিলে ৷ সিহঁতৰ যেন তাতো মন নবহিল ৷ উলাহত গৈ পুখুৰীত ব্যস্ত হৈ পৰিলগৈ সিহঁত ৷ আজি মণিৰ মনটোৰ দৰে যেন সিহঁতৰ মনটোও উগুল-থুগুল ৷ তাইও গৈ পুখুৰীৰ দলংখনতে বহিলগৈ ৷ এই পৰিবেশটো তাইৰ বৰ ভাল লাগে ৷ নিজানত এইখিনি জেগাত তাই বহি ভাল পাই, অকলশৰে কুন্তলৰ কথা ভাবি ভাল পাই ৷ যোৱাবছৰ মাঘ বিহুৰ সময়তে তাই জানি উঠিছিল তাৰ মনৰ কথাবোৰ ৷ তাৰ পাছৰ পৰা আজিৰ দিনটোলৈকে যে কত কি ঘটি গ’ল জীৱনটোত, এটা এটাকৈ মানসপটত ভাঁহি উঠিল কথাবোৰ ৷\nআঘোণৰ সোণালী পথাৰ ৷ খেতি চপোৱাৰ সময় ৷ গাঁৱৰ সব্ মানুহ পথাৰত ব্যস্ত এতিয়া ৷ মণিহঁতৰ ঘৰো ব্যতিক্ৰম নহয় ৷ পোষ্টমাষ্টৰৰ ঘৰ ৷ গাঁৱৰ বাকী মানুহতকৈ অলপ অৱস্থাপন্ন ঘৰ সিহঁতৰ ৷ খেতি পথাৰো ভাল ৷ ওচৰৰ দুই এঘৰৰ সহায় লৈ খেতি চপোৱাত ব্যস্ত মাক-দেউতাক ৷ ভায়েক বকুল আৰু ভনীয়েক বৃন্দাক মণিক চমজাই মাকো গৈছে দাৱনীবোৰৰ লগত ৷ দুই এজন লগত লৈ দেউতাকে ডাঙৰি কঢ়িয়াইছে ৷ আজি দিনতীয়া পথাৰ কৰিব মাকহঁতে ৷ পুৱাতে ঘৰৰ সব্ পথাৰলৈ বুলি ওলাল ৷ গতিকে ঘৰৰ আগচোতাল পাছচোতালৰ কামবন কৰি অঁতাই পাক ঘৰত সোমাল তাই ৷ ভাত বনোৱাৰ দায়িত্ব আজি তাইৰ ৷ মাজে মাজে দেউতাকে ডাঙৰি কঢ়িয়াই থৈ গৈছেহি ৷ পথাৰলৈ দেউতাকৰ হাতত চাহ আৰু পানীপিঠা দি পঠাইছে অলপতে ৷ আজি দুপৰীয়া ভাত সাজত আগদিনাৰ টেঙা দিয়া মোৱা মাছ, কলামাহ আৰু জহা ভোলৰ ভাজি বনাইছে মণিয়ে ৷ সকলো সামৰি ভাই-ভনী দুটাক খুৱাই ভাতৰ টোপোলা লৈ তাই পথাৰলৈ বাট বুলিলে ৷\nদূৰণিৰ পথাৰ ৷ কেইবাডৰাও আনৰ পথাৰ পাৰ হৈ যাব লাগে ৷ মুৰৰ ওপৰত বেলিটো ৷ তলত অসমান সৰু সৰু আলিবোৰ ৷ টোপোলাটো লৈ তাই খুপি খুপি আগবাঢ়িল ৷\n: অ’ মণি ক’ত যাৱ?\nঘূৰি চাই দেখিলে মনজিত ৷ গাঁৱৰে ল’ৰা ৷ তাইটকৈ তিনি-চাৰি বছৰমান ডাঙৰ ৷ লগত হৰেন মহাজনৰ পুতেক কুন্তল ৷ দুইটাই ডাঙৰি দুভাৰ লৈ আনিছে ৷\n: এহ্ মা-দেতাক ভাত দিওঁগৈ ৷ তহঁতৰ দাবলৈ আৰু কিমান বাকী?\n: আমাৰ খেতি কম ৷ দুই এদিনতে উঠিবই ৷ এইয়া আকৌ ইহঁতৰ হে ৷ অলপ লাগি দিছোঁ ৷ তই পিছে ইয়াক চিনি পাইছনে নাই?\n: পাওঁ পাওঁ৷ কিয়নো নাপাম ৷ হৰেন বৰতাৰ ল’ৰা ৷\n: অ পাৱ তেনেহ’লে?\nমনজিতে মিচিকিয়াই হাঁহিলে ৷ তাইৰ ভাব হ’ল যেন আৰু কিবা ক’ব খুজিছিল সি ৷ বেছি কথা নবহলাই ক’লে,\n: যাওঁ দে৷ দেৰিয়ে হ’ব ৷ মা দেতাও ৰৈ আছে ৷\n: অ’ যা যা ৷ বাটে-পথে দেখিলে মাতিবি আকৌ ৷\nমনজিতে যাওঁতে চিঞৰি চিঞৰি গাই গ’ল\n“ঐ পথাৰে-পথাৰে বিচাৰি ফুৰিলোঁ ক’তে দাই আছিলা ধান…”\nতাই একো নকৈ খোজ ল’লে ৷\nমনজিতে কথাটো যেন কিবা পাক লগাই ক’লে ৷ এহ এইটোৱে এনেই চেলবেলাই থাকে ৷ কুন্তলহঁতৰ ঘৰলৈ তাইৰ আহ্-যাহ্ আছে যদিও তাৰ লগতহে মাতবোল কম ৷ সৰুতে তাৰ ভনীয়েক ৰূপালীৰ লগত খেলিবলৈ যাওঁতে প্ৰায়ে লগ পায় ৷ কিন্তু যোৱা কেইবছৰমান ধৰি সি ঘৰত স্থায়ীকৈ নাই ৷ হৰেন মহাজনৰ মাটি-বাৰী বহুত ৷ ঘৰত ডাঙৰ দোকান ৷ ধান, মাহ, সৰিয়হৰ বেপাৰ ৷ সোণাৰী চাপৰিতো সিহঁতৰ বহুত মাটি বোলে ৷ নৈৰ পলস পৰা মাটি ৷ তাত খেতি-বাতি, শাক-পাচলি খুব ভাল হয় ৷ লগতে হেনো ম’হৰ খুটিও আছে ৷ চহৰৰ বেপাৰীৰ লগত এইবোৰৰ সুলভ মূল্যত বেচা-কিনা হয় ৷ মুঠতে সব মিলাই ডাঙৰ কাৰবাৰ ৷ তাতে দদায়েকৰ লগত থাকি এইবোৰ কুন্তলে চোৱা-চিতা কৰে ৷ পঢ়া-শুনা অলপ কৰি বাদ দিলে হ’বলা ৷ এতিয়া ঘৰৰ বেপাৰত লাগিছে ৷ বিহুৱে সংক্ৰান্তিয়েহে ঘৰলৈ আহে ৷ অৱশ্যে তাৰ পিছতো একেবাৰে লগ নোপোৱা নহয় ৷ কিন্তু মাতিবলৈহে সংকোচ লাগে ৷ ল’ৰাটো খোজে-কাটলে গহীন গম্ভীৰ ৷ মাত-কথাও বেছ ভদ্ৰ ৷ কথাবোৰ ভাবি ভাবি কেতিয়ানো তাই মাকৰ ওচৰ পালেগৈ গমেই নাপালে ৷\n: আহি পালি? ইহঁত দুটাই কি কৰি আছে?\nমাকৰ মাতত হে সম্বিৎ ঘূৰি আহিল ৷\n: আছে এনেই ঘৰতে ৷ মিনতি খুৰীক কৈ আহিছোঁ অলপ মন-কাণ দিবলৈ ৷\n: হব দে ৷ খাবলৈ দে এতিয়া ৷\nতাই দাইযোৱা এডোখৰৰ নৰাখিনি অলপ হেঁচি পেলাই তাৰ ওপৰতে টোপোলা বান্ধি অনা গামোচা দুখন পাৰি দি মাক-দেউতাকক খোৱা বস্তুখিনি যতনাই দিলে ৷ জহা ভোলৰ গোন্ধটো নাকত লাগি যেন সবৰে ভোকটো আৰু বাঢ়িল ৷\n: এমুঠি তয়ো খা ৷\nদেউতাকে খাবলৈ বহি তাইক ক’লে ৷\n: নালাগে দেতা ৷ মই খাইয়ে আহিছোঁ ৷\nমাকহঁতে খাই আজৰি হয় মানে তাই তামোল-পাণৰ টোপোলাটো উলিয়াই ৰাখিলে৷\n: বৰ ভোক লাগিছিল ঔ৷ এতিয়াহে অলপ শান্তি পাইছোঁ৷ দে তামোলখন ৷\nদেউতাকে মুখ মচি কৈ থাকিল৷\n: মা ৰবাব টেঙা দুটাও আনিছিলো ৷ খাবি পিছত ৷\n: হ’ব হ’ব…যা এতিয়া তই ৷ ইহঁত দুটাও অকলে আছে নহয়৷ আৰু অকণ বাৰী ঘৰৰ ফালে চকু দিবি ৷ নতুনকৈ লগা অমিতাকিটা বান্দৰে খাই শেষ কৰিব ৷\nতাই শলাগি টোপোলা-টাপলি সামৰি যাবলৈ ওলাল ৷\nআধাবাট আহোঁতে তাই দেখিলে আকৌ কুন্তল আহি আছে কান্ধত ডাঙৰি ভাৰ লৈ ৷ এইবাৰ অকলে ৷ ছয় ঠৰিয়া ডাঙৰি ভাৰ আনোতে তাৰ সবল বাহুদুটা আৰু বুকুখন বেছি ফুলি উঠিছে ৷ দেখি তাইৰ লাজ লাগি গ’ল ৷ অলপ অলপ ফোঁপাইছে ৷ ওচৰ পালত সি মাত লগালে এইবাৰ,\n“অ’” বুলি কৈ তাই কোবাকোবিকৈ আগবাঢ়িল ৷ লাজতে যেন খোজেই নচলিব তাইৰ ৷ অথনি মনজিতৰ কথাষাৰ মনত পৰি আৰু কিবা কিবি লাগিল গাটো ৷ খৰকৈ যাবলৈ লওঁতেই জোঁট-পোট লাগি আলিৰ পৰা পিছলি পৰিল নহয় ধুপুচকৈ ৷ শব্দটো শুনি কুন্তলেও উভতি চালে ৷ তাইও কেনেবাকৈ সি দেখিলে নেকি বুলি চাওঁতে চকুৱে চকুৱে পৰিল ৷ মণিৰ লাজত মুচকছ যোৱাৰ উপক্ৰম হল ৷\n“দুখ পালিনেকি ঐ?”\nতাই একো উত্তৰ নিদি ততা-তৈয়াকৈ আঁতৰিল তাৰপৰা ৷ ঘৰ পায়ো তাইৰ মুৰটো ভমভমাই থাকিল ৷ কিহে পাইছিল সেই বাৰে বিংকৰা কথাগাল ভাবি আহিবলৈ ৷ কমটো লাজ পালেনে আজি ৷ যদি সি আৰু কাৰোবাক কয়, ক’লে কব কিনো নোহোৱা কথাটো হ’ল, পৰিছেহে ৷ নৰাই কাটি চিটচিটোৱা ভৰি হাত কেইটাত মিঠাতেলকণ ঘঁহি ঘঁহি মনতে পাগুলি থাকিল কথাবোৰ ৷\nএইকেইদিন ঘৰত বৰ কামৰ ভিৰ পৰিছে ৷ ইটোৰ পিছত সিটো মৰণা মাৰিছে ৷ মৰণা মৰাৰ আগত আকৌ কঠীয়ালে ৰখাবোৰ বেলেগকৈ বাচি বাচি থব লগা হৈছে ৷ সেইখিনি মাকে ভৰিৰে মাৰিছে ৷ দেউতাকে কঠীয়াৰ গুটি ধানবোৰ মালভোগ, শলপোনা, বৰা, জহা নাম লিখি লিখি জাতিবাহৰ ন কৈ সজা তোমবোৰত সজাই গৈছে৷ ৰাতিপুৱা চাৰি বজাত উঠি মৰণা মাৰি দুপৰলৈ শেষ কৰে যদিও পাছবেলা সেইখিনি বা দিয়া, জৰা মেলাৰ কাম হয়৷ মুঠতে দিনটো কাৰো আহৰি নাই ৷ বৰমৰণাটো মাৰোতে ঘৰৰ বলধ হালৰ লগতে কুন্তলহঁতৰ মণিপুৰী গৰুহাল আনিছিল দেউতাকে৷ গাঁৱত মণিপুৰী এহালেই ৷ মহাজনৰ ঘৰৰ ৷ সেইদিনা মণিহঁতৰ চোতাল মানুহেৰে ভৰ্তি ৷ কোনোৱে ওখোন দিছে যদি কোনোৱে আকৌ খেৰবোৰ মেৰাই মেৰাই আতঁৰাইছে ৷ সৰু সৰু লৰা-ছোৱালী কেইটাই খেৰৰ দমবোৰত পাৰে মানে জপিয়াইছে ৷ গৰুহাল নিবৰ সময়ত সি আহিছিল ৷ মাক মৰণাত লাগি থকা বাবে সবকে তায়েই চাহকণৰ যোগাৰ দিলেহি ৷ তাক দেখি আগৰ ঘটনাটো মনত পৰি আকৌ কান-মূৰ গৰম হৈ গ’ল ৷ বিশেষ একো নকৈ “চাহ খাওক” বুলি দি গ’ল তাই ৷ তাৰ পিছতো আৰু দুই এবাৰ লগ পাইছে যদিও মাতবোল হোৱা নাই ৷\nচাওঁতে চাওঁতে আঘোণ শেষ হবৰে হ’ল ৷ পুহমাহ সোমোৱাৰ আগতেই ঘৰত ন খোৱা পৰ্বটোও কৰা হ’ল ৷\nপুহ শেষ হৈ মাঘ সোমাবৰে হ’ল ৷ ঘৰে ঘৰে ঢেঁকীৰ মাত ৷ পখিলী আহিছে একেলগে মণিহঁতৰ ঘৰত পিঠাগুড়ি খুন্দিবলৈ ৷ ইতিমধ্যে বৰা চাউলখিনি খুন্দা হৈ গৈছে ৷ মণিৰ মাক পিঠাগুড়িখিনি লৈ জুহাললৈ গ’ল ৷ সোনকালে তিলপিঠাখিনি বনাব লাগিব ৷ দেৰি হ’লে গুড়িখিনি শুকালে পিঠা তুলিবলৈ টান ৷ ভাগি ভাগি যায় ৷ ঢেঁকীশালত মণি আৰু পখিলী৷ মণিয়ে ঢেঁকী দিছে আৰু পাখিলীয়ে বঢ়াই গৈছে ৷ তেনেতে পাখিলীয়ে ক’লে কথাটো, কুন্তলৰ বোলে তাইলৈ মন ৷ কথাটো শুনাৰ পৰা তাইৰ বুকু ধান বনাদি বানিছে ৷ সঁচা নে মিছা তাই নাজানে, কিন্তু বাৰে বাৰে পাখিলীক সকীয়াই দিলে “মোকেহে যি ক’লি ৷ আৰু আনৰ আগত ক’লে চাবি ৷ দেতাই গম পালে মোৰ কলিজা খাব ৷”\nমণিয়ে নাজানে আৰু কোনোবাই গম পাই নেকি ৷ সুধিবলৈও সাহ নহল তাইৰ ৷ কিজানি সুধিলে তাই আসৈ পায়!\nআজি ৰাতি মেজিৰ ভোজ ৷ মিনতি খুৰীৰ ঘৰৰ আগফালে ভেটিটোত মেজিৰ ভোজ বহুত পুৰণি ৷ গোটেই চুবুৰীটো লগলাগি হাঁহি ফূৰ্তিৰে এসাজ খাই আৰু মেজি জ্বলাই ৷ কেতিয়াবা যদি মাটি দাইল আৰু ৰঙা-লাও ভাজি আকৌ কেতিয়াবা কোনোবাই আগবঢ়োৱা মাছ ভাত ৷ যি পায় সব্ তাতে সন্তুষ্ট ৷ খোৱানো কি ফূৰ্তিটোহে আচল কথা ৷ চাৰিটাকৈ মেজি বনাই ল’ৰাহঁতে ৷ পুহৰ আধা যাবলৈ নৌপাওঁতেই খৰি কটা আৰম্ভ হয় ৷ প্ৰতি ঘৰৰ পৰা দুই এডালকৈ গছ দিয়ে ৷ ধুনীয়াকৈ চাৰিটামান মেজি হয় ৷ সৰু সৰু ডাল-পাতবোৰ মিলাই পাত মেজি এটাও বনায় ৷ এইবাৰো সকলোবোৰ তেনেদৰেই হৈছে ৷ তিনিটা মেজি উৰুকাৰ দিনা ৰাতি জ্বলাই আৰু এটা বিহুৰ দিনা ৰাতিপুৱাৰ বাবে ৰাখে ৷ ইন্দ্ৰেশ্বৰ দাইটিয়ে বিহুৰ দিনা পুৱাতে উঠি গা-পা ধুই বৰমেজিৰ ওচৰত মাহ-প্ৰসাদকণ আগবঢ়াই আৰু মেজিত জুই দিয়ে ৷\nআজি মেজিৰ কাষতে খগেনদাই ভদ্ৰেশ্বৰৰ লগ-লাগি সৰুকৈ চালি এখন দিছে ৷ তলখন ধুনীয়াকৈ চুৰুকি তেনেই চাফ চিকুণ কৰি দুটা চৌকা বনাইছে ৷ অলপ আতঁৰলৈ দুই চাৰিজন মান মিলি ৰাতিলৈ খোল পটুৱা কটাত লাগিছে ৷ মুঠতে সব্ ভাগে ভাগে নিজৰ কামত ব্যস্ত আজি ৷ মণি গৈ গাঁৱৰ বাকী ছোৱালীবোৰৰ লগত পাচলিখিনি কুটি বাচি দিলে ৷ লগতে ৰাতিলৈ কাটি থোৱা কলপাত খিনিও ধুই আহিল ৷ আজৰি হৈ যাবলৈ ওলাওঁতেই মিনতি খুৰীয়ে কলে,\n: চাহকণ খাই যা আৰু কামত লাগি থকা মখাকো দি যা অকণ ৷\nমণিয়ে পাখিলীক লগত লৈ চাহ বনাবলৈ বুলি লাগিল ৷ ভনীয়েকক পঠিয়াই ঘৰৰ পৰা জুইশলা আৰু চেকনিখন অনালে ৷ বাকী বস্তু যোগাৰ আছিলেই ৷ জুই জ্বলাবলৈ লৈ দুইজনী হায়ৰাণ ৷ কেঁচা খৰি কোনোপধ্যে নজ্বলে ৷ ফুৱাই ফুৱাই চকুৱে নাকে পানী একাকাৰ হৈছে ৷\n: চাও জুইশলাটো দে\nকোনোবাই কোৱা শুনি আগবঢ়াই দিলে তাই ৷\nঘূৰি চাই দেখে কুন্তল ৰৈ আছে হাতত জুমুঠি এটা লৈ ৷ তাই নিৰ্বিকাৰ হৈ থাকিল ৷ সি জ্বলা জুমুঠিটো চৌকাটোত দি জেওৰা খুটি দুটামান ভৰাই দিলে ভাঙি ৷ লগতে পাতল চাই ঠাল দুটামানো ৷ জুই দপদপকৈ জ্বলি উঠিল ৷\nপাখিলীয়ে টিপতে কবলৈ নাপাহৰিলে, “চা তোৰ অলপো কষ্ট হোৱা দেখিব নোৱাৰে ৷ কিমান চেনেহ ঐ৷”\n: চুপ থাক পাগলীজনী ৷ যি মুখত আহে তাকে কৱ যে?\nসন্ধিয়া মেজিৰ ওচৰত মানুহ এটা দুটাকৈ বাঢ়িছে ৷ মাজতে মণি এপাক ঘৰৰ পৰা আহিলগৈ ৷ মাকে ইতিমধ্যে তিল পিঠাবোৰ ভাজি সামৰি মেজিলৈ যাবলৈ ওলাইছে ৷ কামৰ মাজতো তাইৰ বাৰে বাৰে কুন্তলৰ কথাটো মনলৈ আহি থাকিল ৷ সঁচাকৈ বাৰু কথাটো পাখিলীয়ে কোৱাৰ দৰে নেকি? মনটো উচ-পিচাই উঠিল ৷\nমেজিৰ ওচৰত মানুহৰ ভিৰ আৰু বাঢ়িল ৷ বয়সস্থ মানুহবোৰ মেজিৰ ওচৰত বহি জুইৰ সেক লৈছে ৷ ইন্দ্ৰ দাইটি আৰু ফুলেশ্বৰ পেহা ভোজ বনোৱাত ব্যস্ত, আৰু দুজন মানে ওচৰতে ৰৈ দিহা পৰামৰ্শ দিছে ৷ কনটিলাই মেনথল লাইট এটা ক’ৰবাৰ পৰা যোগাৰ কৰি আনি চালিখনৰ খুটা এটাত ওলোমাই দিছে ৷ ছোৱালীমখাই পাৰি থোৱা শুকান খেৰৰ ওপৰতে বহি কিবা নিজৰ মাজতে পাতি খুব কিৰিলিয়াইছে ৷ ল’ৰাহঁত আকৌ ভেলাঘৰত ব্যস্ত ৷ সৰু সৰু ল’ৰা-ছোৱালীবোৰে ঘৰে ঘৰে পিঠা তুলি ফুৰিছে ৷ এই সকলোবোৰৰ মাজতে মণিৰ মনটো মাজে মাজে অন্যমনস্ক হৈ পৰে ৷ তাই অনুভৱ কৰিছে যেন এহালি চকুৱে অনবৰতে তাইক অনুসৰণ কৰি ফুৰিছে ৷ তাইৰ নাচাওঁ নাচাওঁ বুলিও তালৈ চকু যায় ৷ দুই এবাৰ তাই সেই মৰম আকুলতাৰে ভৰা চাৱনিটো ধৰা পেলাইছে ৷ চকুৱে চকুৱে পৰাত মণিৰ বুকু কঁপি উঠিল ৷ কথাটো ভাবি ভালো লাগিছে লগতে ভয়ো ৷ কুন্তলৰ নিচিনা ডেকা এটাৰ মন পাবলৈ গাঁৱৰ সব গাভৰুৱেই বিচাৰে, সুগঢ়ি, সুস্থ-সবল দেহা, ঘৰে দুৱাৰে নদন বদন ৷ সকলো কামতে আগৰণুৱা সি ৷ মনটো কি হৈছে মণিয়ে একো বুজি পোৱা নাই ৷ ইমান উতনুৱা হৈ পৰিছে কিয় আজি ! মেজিৰ ওচৰৰ পৰা যাওঁ বুলি বাৰে বাৰে ভাবিও তাই আঁতৰি যাব পৰা নাই ৷ নাম নজনা এনাজৰী এডালে যেন ভৰিত মেৰিয়াই ধৰিছে ৷ তাইও যেন পেটে পেটে বিচাৰিছে কুন্তল তাইৰ ওচৰে পাজৰেই থাকক ৷\nসেইদিনা ওৰে ৰাতি তাই শুব পৰা নাছিল ৷ বাৰে বাৰে লুকাই চুৰকৈ চোৱা তাৰ চাৱনিটো মনত পৰি মৰ ঠাণ্ডাটো তাইৰ কান-মূৰ গৰমহৈ পৰিছিল ৷ লাজ লগাৰ লগতে আন এক ভাল লগা অনুভূতিয়ে তাইক চুই গ’ল ৷ মনটো আনমনা হৈ পৰিছে আজি ৷ তাক চাবলৈ বাৰে বাৰে মনটো যেন পগলা হৈ পৰিছে ৷\nবাহিৰত শব্দ এটা শুনি সচকিত হ’ল মণি ৷ কিবা এটা চোঁচৰাই নিয়া যেন লাগিল ৷ বুজিবলৈ বাকী নাথাকিল তাইৰ ল’ৰাবোৰৰ দুষ্টামি ৷ হয়তো আজি পদূলিৰ জপনাখন নিলে নাইবা ঢেঁকীটো ৷\n: কোন এইকেইটা ঐ!\nদেউতাকে তিনিবেটেৰীয়া টৰ্চটো লৈ ওলাই যোৱা শুনা পালে ৷\nচ’তৰ পছোৱাই তাঁতখন বাটি কৰাত আজি বৰ অসুবিধা কৰিছে ৷ আশীসূতাৰ চাদৰজুতিটো শালত আছেই ৷ মনৰ পছন্দেৰে আহল-বহলকৈ চাদৰজুতি তাই সেউজীয়া শেল দি লগাইছে ৷ গৰমৰ দিনত আশীসূতাৰ চাদৰখন ল’বলৈ ভাল ৷ আকৌ পকোৱাসূতাৰ পোন্ধৰখন গামোচা আজি বাটি কৰিবলৈ লৈছে ৷ ইমান বতাহ আজি, বৰ আহুকাল হৈছে ৷ ইতিমধ্যে দুবিহা অনা হ’ল ৷ আৰু এবিহা বাকী ৷ মণিয়ে মনতে ভাবি থৈছে এইবাটি গামোচাৰে ডাঙৰ ফুলদি কুন্তলক এখন উপহাৰ দিব বহাগৰ বিহুতে ৷ মাঘৰ বিহুৰ পাছৰ পৰাই সঘনাই লগ পোৱা, দুই চকুৰ মিলন আৰু লগৰবোৰে জোকাই জোকাই সিহঁতক যেন আৰু অলপ ওচৰ চপাই আনিলে ৷ তথাপিও আজিলৈকে ইটোৱে সিটোক মনৰ কথা কোৱা হোৱা নাই ৷ কিন্তু দুয়ো দুয়োকে গোপনে মন দি পেলাইছে ৷ কেতিয়াবা ভয় লাগে ইকাণ-সিকাণকৈ যদি মাক দেউতাকে গম পাই কি হ’ব ৷ তাই ভাবে আচলতে সিহঁতৰ সম্বন্ধটোত না কৰিবলগা নাই একো৷ তথাপিও….\n: ঐ ছোৱালী, কি ভাবি বহিলিগে? বতৰটো দেখিছনে কেনেকুৱা কৰি আনিছে….সোনকাল কৰ ৷ ৰাঁচ চলাবলৈ আছেই৷\nমাকে চিঞৰিলে সিমূৰৰ পৰা ৷ তাই লৰালৰিকৈ একাহনী আনিবলৈ গ’ল ৷\n: সাজ লাগিবৰে হ’ল ৷ মানুহটোৰ ইমান দেৰি লাগিছে ৷\nমাকে নিজকে কোৱাদি ক’লে ৷ তেনেতে নঙলা খোলাৰ শব্দত মণিয়ে জুমি চালে ৷ দেউতাকে চাইকেলখনৰ আগত মোনা দুটা লৈ ঘৰৰ মুধৰ বাটটোৱেদি পাছচোতাল পালেহি ৷\n: মণি ঔ, মোনাদুটা সামৰি থচোন ৷\nকৈ কৈ দেউতাকে মোনা দুটা নমাই চাইকেলখন বেৰত আঁউজাই ৰাখিলে৷\n: দেউতাৰক মুখ ধুবলৈ পানী এঘটি দে চোন ৷\nমাকে ফু-চুঙাৰে জুই ফুৱাই ফুৱাই জুহালৰ পৰা মাত লগালে৷\nমাকে আখৈখিনি ভাজিবলৈ লৈছে ৷ বালিখিনি হিচাপত গৰম হৈছেহেচোন ৷ এৰিথৈ গ’লে আকৌ বহুত দেৰি লাগিব গৰম হোৱালৈ ৷ দেউতাকে মুখ-হাত ধুই পাছফালৰ বাৰাণ্ডাতে মুঢ়াটো পাৰি বহিলহি ৷ দেউতাকৰ মাত শুনি বকুল আৰু বৃন্দা কৰপৰা জানো ওলালহি, বেগটোৰ ওপৰত উবুৰিখাই পৰিলগৈ ৷ আজি সিহঁতৰ বাবে বিহুৰ চোলা অনাৰ কথা আছিল ৷\n: চাওঁ আঁতৰি যাচোন৷ বায়েৰে উলিয়াই দিব ৰহ ৷ আৰু কিবা কিবি বস্তু আছে ৷ তেনেই নষ্ট নকৰিবি ৷\nদেউতাকে অলপ ধমকিৰ সুৰত দুইটাক আঁতৰাই পঠালে ৷ দুইটাই অলপ আঁতৰত গৈ চুচুক-চামাককৈ ৰৈ থাকিল ৷ তথাপি আঁতৰি নগ’ল একেবাৰে ৷ মণিয়ে আনি বাৰাণ্ডাতে বজাৰৰ মোনাটো খুলিলে ৷ খুচৰি খুচৰি প্ৰথমতে সিহঁতৰ চোলা দুটা উলিয়াই আনিলে ৷\n: কণছোৱালীৰ চোলাটো চুৰেন দৰ্জীৰ তাত চিলাই আনিছোঁ ৷ চাচোন জোখত হৈছেনে ৷ অলপ দীঘলকৈ দিছো ৷ অহাবছৰলৈও পিন্ধিব পাৰিব ৷\nমণিয়ে কাপোৰ দুযোৰ পিন্ধাই দিলে সিহঁতক ৷ বিৰাট ফূৰ্তি দুইটাৰে ৷ আনটো মোনাৰ পৰা মণিয়ে বস্তুবোৰ উলিয়ালে ৷ পিছদিনা গৰু চাটত দিবলৈ বৰথেকেৰা, জটিলাও, কেৰেলা, টিহু, বেঙেনা লৈ আনিছে বজাৰৰ পৰা ৷\n: চাচোন সিটো বেগত তোলৈ চাদৰ এখন আৰু মাৰলৈ ব্লাউজ এটা আছে ৷\n: মোলৈনো কেলৈ আনিলে, ননা হ’লেও হয় ৷ আপোনালৈ পিছে কি আনিলে?\nমাকে জুহালৰ পৰা মাত লগালে ৷\n: এহ! মোৰ আছেই ৷ ইমান গাল চোলা আছে, পিন্ধি ফালি লওঁচোন ৰহ ৷\nদেউতাকে ক’লে ৷\n: ঐ মণি, চাইকেল খনতে মাখিয়তী পাত আছে, নমাই থ’ছোন ৷ আৰু চা কেৰিয়াৰত সেই টোপোলাটো, চুৰেন দৰ্জীৰ তাৰ পৰা ফটাকানি অলপ কিনি আনিছো ৷ তহঁতৰ বাবে নতুন কঁথা এখন এইবাৰ বনাই ল’বি ৷ বিহু বুলি ঢেৰ কাপোৰ পাইছে চিলাবলৈ ৷\nমণিয়ে টোপোলাটো মেলি চালে ৷ ৰঙা, নীলা অসংখ্য কাপোৰৰ টুকুৰা ৷ ইমান ধুনীয়া৷ সৰুতে তাই কইনা বনাবলৈ কিমান যে এনেকুৱা কাপোৰৰ টুকুৰা বিচাৰি ফুৰিছিল ৷ এতিয়াও হেঁপাহতে তাই ভাল লগা দুটুকুৰামান বেলেগে সামৰি থ’লে ৷\nতাই বাকী বস্তুবোৰ ভাগে ভাগে সামৰি মোনা কেইটা নি পাকঘৰৰ গজালটোত ওলোমাই থ’লেগৈ ৷\n: আজৰি হৈছ যদি চাহপানী এটুপি দেচোন৷ খাই গাটো তিয়াই আহোঁ৷\nমাকক উদ্দেশ্যি ক’লে দেউতাকে ৷\nশুনি মণি লৰালৰিকৈ জুহাললৈ গ’ল ৷ পিছফালে চালিৰ তলত মাটি কেৰাহী বঢ়াই বনোৱা জুহালৰ ওপৰতে চাইকেলৰ চেইন দি ওলোমাই থোৱা ডেকচিটোত গৰম পানী আছিলেই ৷ তাতে তাই চাহপাত কেইটামান আৰু আদা এটুকুৰা থেতেলীয়াই দিলে৷ উতলিবলৈ দি বৰঘৰৰ পৰা গুৰকণ আৰু তিলপিঠা দুটা আনিবলৈ গ’ল ৷\nগৰুবিহুৰ দিনা দোকমোকালিতে উঠিল ঘৰৰ সকলোবোৰ ৷ বকুল আৰু বৃন্দাৰ গাত তত নাই ৷ দিনটোত কিমানযে কৰিব লগা কাম আছে সিহঁতৰ ৷ মণি আৰু মাক উঠি আগচোতাল পাছচোতাল চাফচিকুণ কৰাত লাগিল ৷ মাকে গা-পা সোনকালে ধুই গৰু নোৱাবলৈ মাহ-হালধিখিনি বতি দি পাক ঘৰত সোমাল সবকে চাহ জলপান দিবলৈ ৷ মণিয়ে চোতালখন গোবৰ আৰু আলতীয়া মাটিৰে টিপি টিপি মচি গোহালি চাফা কৰিবলৈ গ’ল ৷ ইতিমধ্যে দেউতাকে গৰু গা ধুৱাবলৈ বুলি ঔডুবিৰ পাৰলৈ ওলাইছে ৷ তাতে গাঁৱৰ সকলো মিলি গৰু নোৱাই ধুৱাই ৷ পিছে পিছে বকুলে কলপাতত মেৰিয়াই মাহ-হালধিখিনি লৈ গৈছে ৷\nহঠাতে মণিয়ে চোতাল মচি থাকোঁতে দেখিলে কুন্তলক ৷ হয়তো কালি আহি পাইছেহি চাপৰিৰ পৰা ৷ আজিকালি তাইও অনুভৱ কৰে সি যেন বেছি ভাগ সময় গাঁৱতে থাকিবলৈ বিচাৰে ৷ তাইও মনে মনে তাকেই বিচাৰে ৷ কথা নহ’লেও দিনটোত এবাৰ দেখিলে তাক ভাল লাগে মনটো ৷ তাৰ সেই গভীৰ চাৱনিটোৱে বহুত কথাই কৈ যায় ৷ আজি লগৰ দুটামানৰ লগত গৰু লৈ গৈছে ৷ ডুবিলৈকে গৈছে নিশ্চয় ৷ আজি তাই চোতাল সৰা-মচা কৰোঁতে দৰকাৰতকৈ অলপ বেছি সময় লগালে কিজানি ঘূৰি আহোঁতে তাক দেখেই ৷ চোতাল মচি হ’লেই এতিয়া, কৰে কি ! মচাখিনিকে আকৌ ঘঁহি পিহি থাকিল ৷ কিন্তু তাইৰ আশাত চেঁচাপানী ঢালি মাকে ভিতৰৰ পৰা মাত লগালেই, “মণি সোনকাল কৰ অলপ৷ এইকেইটা কামতে ইমান সময় লগাৱনে৷ ভিতৰৰ কাম গাল বাকী আছে৷ দেউতাৰো পাবহিয়ে এতিয়া৷ কিবা এমুঠি খাই ল’ব লাগে ৷”\nউপায় নাই ৷ সিও নহায়ে হ’লগৈ ৷ মাকৰ কেঁচাগালি খোৱাৰ ভয়ত সুৰ সুৰকৈ পিছফালে গ’ল ৷ ইখন সিখন কৰোঁতে দিনটো কেনেকৈ পাৰ হ’ল গমেই নাপালে ৷ দিনটো তাক দেখিম দেখিমকৈ আশাপালি থাকোঁতেই গ’ল ৷ আছেগৈ চাগে ক’ৰবাত গৰুজাক লৈ ৷ আবেলিলৈ এবাৰ দেখিলেই হ’ল ৷\nদেউতাক গৰু আনিবলৈ গ’ল৷ তাই গোহালিত জাকটোৰ যোগাৰ কৰি মৰাপাটৰ নতুন পঘাবোৰো ভাগে ভাগে সাজু কৰি থৈছে ৷ মাক আহি খুঁটা এটাত ধূপ কেইডালমন খোঁচ মাৰি থ’লেহি ৷ নাহৰৰ পাতত মন্ত্ৰ লিখি দুৱাৰৰ কোণত ৰাখিলে ৷ মণিয়ে গোহালিৰ আশে-পাশে ইখন সিখন কৰি ঘূৰি ফুৰিছে ৷ এক মুহূৰ্তও লৰচৰ কৰিলেই যেন কুন্তল পাৰ হৈ যাব ৷\nনিজৰে লাজ লাগিল ৷ ইমান পাগল কেতিয়াৰ পৰা হ’ল তাই, সি কিজানি গমেই নাপায় তাই তাক কিমান ভাল পাই ৷ আৰু সি? যদি ভাল পালেহেতেন এবাৰ হলেও সি বাটেদি যিকোনো চেলুলৈ গ’ল হয় ৷ আচলতে ইমান চঞ্চল কুন্তল নহয়! পাগল তাইহে কিজানি ৷ ধেৎতেৰি নিলাজজনী ৷ কিন্তু হ’লেও যে তাই ভিতৰলৈ যাবয়ে নোৱাৰিছে ৷ নাই আজি দিনটোত তাক আকৌ এবাৰ নেদেখিলে তাই থাকিব নোৱাৰে ৷\nইতিমধ্যে দেউতাকে গৰু আনি পদূলিত পালেহি ৷ পিছে পিছে বকুল, চিঞৰ-বাখৰ কৰি আহিছে, “মাখিয়তী মাখিপাত, মাখি মাৰো জাক জাক….. ৷”\nমাখিয়তীৰ নামত কেৱল ঠাৰিকেইডাল হে আছেগৈ হাতত ৷\nতাই মাছৰ পানী আনি গৰুৰ ভৰি কেইটা ধুৱাই অলফুলকৈ ন-গামোছাখনেৰে মচি দিলে ৷ খেৰ, বিহলঙনিৰে জ্বলোৱা জাকটো ভালকৈ বিচি দিলে তাই ৷ কাম কৰি আছে যদিও চকু পদূলিতহে৷ বহুত দেৰি হ’লচোন ৷ নাহিব নেকি বাৰু সি? নাই আজি আকৌ কুন্তলৰ সৈতে দেখা দেখি নহ’ল৷ মনটো সেমেকি গ’ল মণিৰ ৷\nগধূলি হ’বৰে হ’ল ৷ নামঘৰৰ ফালৰ পৰা ঢোলৰ শব্দ ভাঁহি আহিছে ৷ ঢোলৰ মাত শুনি মনটো যেন ৰাই-জাই কৰিছে ৷ বাৰে বাৰে যাবলৈ মন গৈছে ৷ শেষ আশা কিজানি তাক এবাৰ দেখা পায়েই ৷ কিবা কৰি এবাৰ যাব পৰা হ’লে ৷ তেনেতে ওলালহি গাঁৱৰে দুজনীমান ৷\nপদূলিৰ মুখৰ পৰা চিঞৰিলে, “ঐ মণি যাবি নেকি?”\nতাই যাম বোলাৰ আগতেই মাকে ভোৰভোৰাই ক’লে,\n: গাভৰু ছোৱালী কি পিনপিনাই ফুৰ ইমান!\nদেউতাকে তেনেতে মাত লগালে,\n: যাওক দে, গাঁৱৰ সব ছোৱালী যদি যায় তাইও যাওক ৷\nতাইক আৰু কোনে পায় ৷ সাউতকৈ চাদৰখন সলাই ওলাল তাই ৷ মনে মনে প্ৰাৰ্থনা কৰিছে ঈশ্বৰক, সি আহে যেন ৷\nসিহঁত গৈ নামঘৰৰ মুখ পালে ৷ ল’ৰা-ছোৱালী অলপ গোট খাইছে৷ সবেই আজি গাওঁবুঢ়াৰ ঘৰতে প্ৰথম হুঁচৰিটো জোৰাৰ সিদ্ধান্ত ল’লে ৷ সবৰে হাঁহি ফুৰ্তিত তত নাই ৷ কিন্তু মণিৰ মনত কেৱল কুন্তলক দেখা পোৱাৰ চিন্তা ৷ এইবাৰো যদি নেদেখে তেন্তে আৰু চিন্তা নকৰোঁ বুলি পেটে পেটে ভাবি থাকিল ৷ ক’তা তাৰচোন দেখা দেখিয়েই নাই ৷ তাই মনতে ভাবিলে এনেই আহিল ইমান তত নাইকিয়াকৈ ৷ আকৌ নাহিল সি ৷ কিনো দৰকাৰ পৰিছিল তাইৰ ইমান উতনুৱা হ’বলৈ ৷ তাৰতো খবৰেই নাই ৷ তাই ইচাট-বিচাটকৈ থাকিল ৷ তেনেতে দেখিলে আৰু দুটামান ল’ৰা গাওঁবুঢ়াৰ চোতাললৈ সোমাই অহা ৷ হয়নে সি, হয় যেন লাগিছে ৷ হ’লেই হয় ৷ আজি যদি নেদেখে তেন্তে…হয় হয়, সিয়েই হয়৷ উসঃ ৰক্ষা! অলপ আগলৈকে তাক নেদেখি পগলা হোৱা মনটোৰ আকৌ কি হ’ল ৷ লাজতে ক’ত লুকাও যেন লাগিছে তাইৰ এতিয়া ৷ হ’লেও যেন কৰবাত লুকাই তাক চাব ৷ কিয় ইমান মৰম লগা হৈছে তালৈ? ক’ব নোৱাৰে তাই ৷ ঘপ্কৈ তাৰ চকুৱে চকুৱে পৰিল ৷ তাৰ মুখতো যেন কিবা এটা আনন্দই দোলা দি গ’ল ৷ এবাৰ দুবাৰকৈ কেইবাবাৰো চকুৱে চকুৱে পৰিল দুয়োৰে ৷ তাইৰ লাজতে গাল দুখন আৰু গুলপীয়া হৈ পৰিল ৷ যদিও ভাবিছিল কোনেও দেখা নাই কিন্তু অতিকৈ সিয়ান দুজনীমানৰ চকুত নপৰাকৈ নাথাকিল ৷ তাইক চিকুট মাৰি লগৰ জোন বোলাজনীয়ে ক’লে, “আমি একো দেখা নাই দে৷”\nআজি আৰু একো কবলৈ মন নগ’ল তাইৰ ৷ বৰঞ্চ ভাল লাগিল তাৰ নামৰ লগত নিজকে সাঙুৰি ৷ ইচ ৰাম! মনতে ভাবি থৈছিল গামোচাখন দিয়াৰ কথা ৷ লৰালৰিতে থাকি আহিল৷ হ’বদে, এতিয়ালৈকে সিওতো কোৱা নাই তাইৰ আগত একো মুখ খুলি ৷ যদিও জানে তথাপি তাৰ মুখৰ পৰা শুনিবলৈ উদ্‌গ্ৰীৱ হৈ পৰিছে তাই সেই বিশেষ কথাটো ৷\nহুঁচৰি সামৰি সকলো বহিল চোতালত ৷ গৃহস্থই সেৱা ল’বলৈ আহিল ৷ চোতালতে হাতেৰে মোহাৰ মাৰি শৰাইখন গুৱা-পাণ আৰু অৰিহণা সহিতে আগ বঢ়াই গৃহস্থই সেৱা ল’লে ৷ এজনে আশীৰ্বাদ দিলে, “ভাল বোলে লাও দিবৰ হেদালি, জিকা দিবৰ জেং….”\nসিটো শাৰীৰ মূৰত বহা কুন্তললৈ আকৌ চকু গ’ল তাইৰ অজানিতে ৷ আজিয়েই যেন চাই ল’ব তাক হেঁপাহ পলোৱালৈকে ৷ গোটেই কলিজাত ভৰাই ল’ব তাৰ মৰম সনা চাৱনিটো ৷ অলিন্দ-নিলয় ভৰাই ল’ব তাৰ সুঘ্ৰাণ, যাতে তাইৰ শিৰাই শিৰাই বৈ থাকে যেতিয়াই মন যায় অনুভৱ কৰিব পৰাকৈ ৷\n« বিকাশ মামাৰ (ডাঃ বিকাশ বৰুৱা) সৈতে কিছু অন্তৰংগ আলাপ – চবিনা ইয়াচমিন\nসাক্ষাৎকাৰ – কেনী বসুমতাৰী »\nভাল লাগিল আলোচনীখনৰ পাতত দেখি…\nসুৱলা সৰল ভাষা উপন্যাসিকাখনৰ অন্যতম বৈশিষ্ট।গাঁৱলীয়া পৰিবেশৰ ইমান সাৱলীল বৰ্ণনা আজিকালি প্ৰায় বিৰল হে পৰিছে।\nগীতাশ্রী, এইখনৰ প্ৰশংসা যিমানেই কৰো কম হব। এনেকুৱা গাঁৱৰ পৰিবেশৰ সাৱলীল বৰ্ণনা দিয়া লেখা আজিকালি পাবলৈ নাই।\nLeaveaReply to Manisha Kakati Cancel reply


ৱিকিউৎস:ৱিকিউৎস কি? - ৱিকিউৎস\n(ৱিকিউৎস:What is Wikisource?ৰ পৰা পুনঃনিৰ্দেশিত)\n←বিষয়ে ৱিকিউৎস কি??\nএই পৃষ্ঠাখনে ৱিকিউৎসৰ বিষয়ে কিছু সাধাৰণ ৰূপৰেখা, যেনে ৱিকিউৎস কি, নীতি ইত্যাদিৰ বিষয়ে বিৱৰণ দিয়ে।\nৱিকিচৰ্ছ বা ৱিকিউৎস ৱিকিমিডিয়া ফাউণ্ডেছনৰ দ্বাৰা পৰিচালিত মুক্ত উৎস পাঠৰ এক ডিজিটেল পুথিভঁৰাল। ইয়াৰ উদ্দেশ্য হৈছে লিখনিৰ ভাণ্ডাৰ বা সংকলন তৈয়াৰ কৰা, যাতে যিকোনো ভাষাৰ অনুবাদ আৰু অন্যান্য সম্পৰ্কিত বিষয় আদি ইয়াত সন্নিবিষ্ট কৰিব পাৰি। পূৰ্বতে কেৱল গুৰুত্বপূৰ্ণ ঐতিহাসিক পাঠ্যৰ আৰ্কাইভ সৃষ্টিত মনোনোবেশ কৰা এই প্ৰকল্প বিস্তাৰ হৈ সাধাৰণ সমলৰ পুথিভঁৰালৰ ৰূপ লৈছে। "Project Sourceberg" নামেৰে ২০০৩ চনৰ ২৪ নৱেম্বৰত আৰম্ভ হোৱা প্ৰকল্পটোক সেই বছৰৰে শেষৰফালে "Wikisource" নাম দিয়া হয়।\nঅসমীয়া ভাষাত ৱিকিচৰ্ছ প্ৰকল্পক "ৱিকিউৎস" নাম দিয়া হৈছে। ২০১৩ চনৰ ৪ জানুৱাৰীত অসমীয়া ৱিকিউৎসই নিজা উপ-ড'মেইন লাভ কৰে।\nৱিকি উৎসৰ আৰম্ভ হৈছিল ২০০৩ চনৰ ২৪ নৱেম্বৰত| তেতিয়া ইয়াৰ নাম ৰাখিছিল "Project Sourceberg" (a play on words for Project Gutenberg) আৰু ইয়াৰ ইউআৰএল (URL) আছিল http://sources.wikipedia.org%7C ২০০৩ চনৰ ৬ ডিচেম্বৰত ইয়াৰ সদস্যসকলে ইয়াৰ নাম "Wikisource" লৈ ৰূপান্তৰিত কৰিলে কিন্ত ইউআৰএলটো ২০০৪ চনৰ, ২৩ জুলাইলৈকে http://wikisource.org লৈ নিয়া হোৱা নাছিল।\nৱিকি উৎসৰ সমলসম্পাদনা কৰক\nৱিকিউৎস ৱেবছাইটতত পূৰ্বে প্ৰকাশিত যিকোনো গুৰুত্বপূৰ্ণ লিখনি সংগ্ৰহ কৰি ডিজিটেল ৰূপ দিয়া হয়। ইয়াৰ মাজৰ কিছুমান হৈছে গল্প-উপন্যাস, চিঠি, ভাষণ, ধৰ্মীয় সংকলন, সাংবিধানিক আৰু ঐতিহাসিক দলিল আদি, আইন আৰু অনান্য দলিল আদি। সমস্ত সংগৃহীত লিখনি কপিৰাইটমুক্ত অথবা জিএফডিএল (GFDL-GNU Free Documentation License) লাইচেন্সৰ আওতাত থাকে। সকলো ভাষাৰ অনুবাদ লিখনি ইয়াত থাকিব পাৰে।\nৱিকিউৎসত অৱদানকাৰীসকলৰ নিজস্ব কোনো বস্তু বা নিজৰ লিখনি প্ৰকাশ কৰা স্থান নহয়।\nঅসমীয়া ভাষাত ৱিকি উৎসসম্পাদনা কৰক\nঅসমীয়া ভাষাত ৱিকি উৎস ৩ জানুৱাৰী, ২০১১ৰ পৰা সক্ৰিয় কৰা হৈছে। প্ৰথমে ইনকিউবেটৰৰ থকা প্ৰকল্পটোৱে ২০১৩ চনৰ ৪ জানুৱাৰীত নিজা উপ-ড'মেইন লাভ কৰে। বৰ্তমান ইয়াৰ ৱেব ঠিকনা হৈছে www.as.wikisource.org।\n"https://as.wikisource.org/w/index.php?title=ৱিকিউৎস:ৱিকিউৎস_কি%3F&oldid=7378"ৰ পৰা সংকলিত\nLast edited on ৭ নৱেম্বৰ ২০১৪, at ১৪:০৭


Aminophylin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Aminophylin ar byavahar, ppali, parshwakriya, upkaar, kriya-pratikriya aaru satarkatabani\nAminophylin की जानकारी\nAminophylin ৰ লাভ আৰু ব্যৱহাৰসমূহ- Aminophylin Benefits & Uses in Assamese- Aminophylin ar laabh aaru byavaharsamuh\nAminophylin ৰ পালি আৰু সেয়া কেনেদৰে ল'ব- Aminophylin Dosage & How to Take in Assamese - Aminophylin ar paali aaru xeya kenedore lobo\nAminophylin ৰ পাৰ্শ্চক্ৰিয়াসমূহ- Aminophylin Side Effects in Assamese- Aminophylin ar parshwakriyasamuh\nAminophylin সংক্ৰান্ত সতৰ্কতাবাণীসমূহ- Aminophylin Related Warnings in Assamese- Aminophylin xonkranta xatarkatabanisamuh\nঅইন দৰৱৰ সৈতে Aminophylinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Aminophylin with Other Drugs in Assamese- Oinor xoite Aminophylin ar gurutor kriya-pratikriya\nAminophylin মতভেদসমূহ- Aminophylin Contraindications in Assamese- Aminophylin nishedhsamuh\nAminophylin ৰ বিষয়ে সততে সোধা প্ৰশ্নসমূহ- Frequently asked Questions about Aminophylin in Assamese- Aminophylin ar bikhoye satate xodha prashnasamuh\nখাদ্য আৰু মদৰ সৈতে Aminophylin ক্ৰিয়া-প্ৰতিক্ৰিয়া- Aminophylin Interactions with Food and Alcohol in Assamese- khadya aaru modor xoite Aminophylin kriya-pratikriya\nAminophylin ৰ লাভ আৰু ব্যৱহাৰসমূহ - Aminophylin Benefits & Uses in Assamese - Aminophylin ar laabh aaru byavaharsamuh\nAminophylin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAminophylin ৰ পালি আৰু সেয়া কেনেদৰে ল'ব - Aminophylin Dosage & How to Take in Assamese - Aminophylin ar paali aaru xeya kenedore lobo\nAminophylin-ৰ উপাদানসমূহ - Aminophylin Active Ingredients in Assamese - Aminophylin-ar upadaansamuh\nAminophylin ৰ পাৰ্শ্চক্ৰিয়াসমূহ - Aminophylin Side Effects in Assamese - Aminophylin ar parshwakriyasamuh\nগৱেষণাৰ ভিত্তিত, Aminophylin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAminophylin সংক্ৰান্ত সতৰ্কতাবাণীসমূহ - Aminophylin Related Warnings in Assamese - Aminophylin xonkranta xatarkatabanisamuh\nAminophylin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Aminophylin লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nAminophylin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Aminophylin এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Aminophylin কি প্ৰভাৱ দেখা গৈছে?\nAminophylinৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Aminophylin কি প্ৰভাৱ দেখা গৈছে?\nAminophylinৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Aminophylin ৰ কি প্ৰভাৱ দেখা গৈছে?\nহৃদয় can be affected by Aminophylinৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Aminophylinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Aminophylin with Other Drugs in Assamese - Oinor xoite Aminophylin ar gurutor kriya-pratikriya\nAminophylin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAminophylin মতভেদসমূহ - Aminophylin Contraindications in Assamese - Aminophylin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Aminophylin লোৱা অনুচিত যাতে -\nAminophylin ৰ বিষয়ে সততে সোধা প্ৰশ্নসমূহ - Frequently asked Questions about Aminophylin in Assamese - Aminophylin ar bikhoye satate xodha prashnasamuh\nএই Aminophylin-এ অভ্য়াস বা নিচাৰ সৃষ্টি কৰে নেকি?\nনহয়, আপনি Aminophylinৰ প্ৰতি আসক্ত নহয়।\nAminophylin লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু Aminophylin লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nAminophylin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Aminophylin ক্ৰিয়া-প্ৰতিক্ৰিয়া - Aminophylin Interactions with Food and Alcohol in Assamese - khadya aaru modor xoite Aminophylin kriya-pratikriya\nখাদ্য আৰু Aminophylinৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Aminophylin আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Aminophylinৰ মাজৰ প্ৰতিক্ৰিয়া\nAminophylinৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nAminophylin ৰ অনুকল্প - Substitutes for Aminophylin in Assamese\nAminophylin ৰ মূল্য আৰু পেকৰ চাইজ - Aminophylin Price and Pack Size in Assamese - Aminophylin ar mulya aaru pakor size\nআপুনি বা আপোনাৰ পৰিয়ালৰ কোনোবাই Aminophylin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Aminophylin ব্যৱহাৰ কৰিছিল নেকি?\nআপুনি কিমান পৰিমাণে Aminophylin সেৱন কৰিছিল?\nআপুনি Aminophylin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Aminophylin সেৱন কৰে?


গুৱাহাটী এৰি পলায়ন ৰেষ্টুৰেণ্টত গুণ্ডাগিৰি কৰা NSUIৰ ৫ সদস্য! – Guwahati Times\nগুৱাহাটী এৰি পলায়ন ৰেষ্টুৰেণ্টত গুণ্ডাগিৰি কৰা NSUIৰ ৫ সদস্য!\nবিচৰা খাদ্য সময়ত নোপোৱাত ৰেষ্টুৰেণ্টৰ ৰান্ধনীশালত প্ৰৱেশ কৰি NSUIৰ ৫সদস্যই যোৱা ৩০ ডিচেম্বৰৰ নিশা গুৰুলা–গুৰুলকৈ প্ৰহাৰ কৰিছিল ৰেষ্টুৰেণ্টৰ কৰ্মচাৰীক।\nনিশা বাৰত সুৰাপান কৰি প্ৰায় ১১ মান বজাত মহানগৰীৰ আগশাৰীৰ হোটেল পেলেচিঅ’ত থকা লিগেচী ৰেষ্টুৰেণ্টত ৰোল খাবলৈ সোমাইছিল ৫ জনীয়া দলটো৷ নেতৃত্বত আছিল কিষাণু শৰ্মা নামৰ যুৱকজন৷\nখাদ্য দিয়াত কিছু পলম হোৱাত প্ৰথমে কিষাণু আৰু NSUI ৰ সদস্য গীতাৰ্থই বলপূৰ্বকভাৱে প্ৰৱেশ কৰিছিল ৰেষ্টুৰেণ্টখনৰ ৰান্ধনীশালত৷ তাৰ কিছু সময়ৰ পিছতে বাকীকেইজন যুৱক তথা NSUIৰ সদস্যই ৰান্ধনীশালত প্ৰৱেশ কৰি আক্ৰমণ কৰিছিল ৰেষ্টুৰেণ্টখনৰ কৰ্মচাৰীক৷ অকল প্ৰহাৰ কৰাই নহয় গ্ৰেনেড দি হোটেল পেলেচিঅ’ত থকা লিগেচী ৰেষ্টুৰেণ্ট উৰুৱাই দিয়াৰ হুংকাৰ প্ৰদান কৰিছিল NSUIৰ সদস্যকেইজনে৷ এই সমগ্ৰ ঘটনা সম্পৰ্কত একাংশ সংবাদ মাধ্যমত বাতৰি সম্প্ৰচাৰৰ পিছতহে সক্ৰিয় হৈ উঠে দিছপুৰ আৰক্ষী৷\nভিন্ন প্ৰান্তত নিশা আৰক্ষীয়ে ৫ অভিযুক্তৰ বিৰুদ্ধে অভিযান চলায়ো বিমুখ হৈ ঘূৰি আহিবলগীয়া হয়৷ অভিযোগ মতে, আৰক্ষীয়ে সময় মতে ব্যৱস্থা গ্ৰহণ কৰা হ’লে নিশ্চয়কৈ গ্ৰেপ্তাৰ কৰিব পাৰিলেহেঁতেন আটাইকেইজন অভিযুক্তক৷ আৰক্ষীয়ে প্ৰথম অৱস্থাত সমগ্ৰ ঘটনাক গুৰুত্ব প্ৰদান নকৰাৰ বাবেই আটাইকেইজন অভিযুক্তই আত্মগোপন কৰাৰ সুযোগ পোৱাৰ অভিযোগ আনিছে সদৌ অসম হস্পিটেলিটী কৰ্মচাৰী সন্থাই৷ জানিব পৰা মতে, আটাইকেইজন অভিযুক্তই সম্প্ৰত্তি মোবাইল অফ কৰি গুৱাহাটী এৰি আত্মগোপন কৰিছে বহিঃৰাজ্যত৷\nকিছুদিন পূৰ্বে নিশাৰ ৰাজপথত জুবিন গাৰ্গৰ লগত অভব্য আচৰণ কৰা NSUIৰ সদস্য হীৰক ৰাজবংশী আৰু গীতাৰ্থ এইবাৰ জড়িত হৈ পৰিল এই ৫জনীয়া গেঙত৷ অত্যধিক সুৰাৰ নিচাত ৰেষ্টুৰেণ্টৰ কৰ্মচাৰীৰ ওপৰত গুণ্ডাগিৰি চলালে এই ৫জনীয়া দলটোৱে।অভিযোগ মতে, অকল ইমানে নহয় নিশা মহানগৰীৰ বহুকেইটা মাৰপিটৰ ঘটনাৰ লগতো জড়িত হৈ পৰিছিল NSUI ৰ এই ৫জনীয়া গেংটো৷ পূৰ্বেও কিষাণু শৰ্মা নামৰ অভিযুক্তজনে হোটেল পেলেচিঅ’ত মাৰপিটত লিপ্ত হৈছিল৷ সেই সময়তো থানাত কিষাণুৰ বিৰুদ্ধে এজাহাৰ দাখিল কৰিছিল যদিও কোনো বিশেষ ব্যৱস্থা লোৱা নাছিল আৰক্ষীয়ে৷\nPrevious ৫কোটি কোৰোনা ভেকচিন সাজু, মূল্য ৪৩০-৫৮৪টকা\nNext এতিয়া মিছ কল দিলেই হ’ব পাৰিব অগপৰ সদস্য